Kuriyah Oih2Dhuvahu Udha Erun Dhuru - Met - Vaguthu\nކުރިޔަށް އޮތް ދެ ދުވަހު ރާއްޖޭގެ ރަށްރަށަށް އުދަ އެރުން ދުރު ކަމަށް މޫސުމާ ބެހޭ ގައުމީ އިދާރާ (މެޓް އޮފީހުން) ވިދާޅުވެއްޖެއެވެ.\nމެޓް އޮފީހުން "ވަގުތު" އަށް މައުލޫމާތު ދިން ގޮތުގައި ވޭތުވެދިޔަ ދުވަސްތަކުގައި ރާއްޖޭގެ އެކި ރަށްރަށަށް އުދައިގެ އަސްރު ކުރަމުން ދިޔަ ނަމަވެސް މިހާރު ރާއްޖޭގެ ކަނޑުގެ ބާނިތައް އަންނަނީ ކުޑަވަމުންނެވެ. އެހެންކަމުން ކުރިޔަށް އޮތް ދެ ދުވަހު އުދަ އެރުމުގެ ފުރުސަތު ކުޑަ ކަމަށް އެ އޮފިޝަލް ވިދާޅުވިއެވެ.\nރާއްޖޭގެ އެކި ސަރަހައްދުތަކަށް އާދައާއި ހިލާފަށް އުދަ އަރަމުން ދިއުމުގެ ސަބަބުން މެޓް އޮފީހުން ވަނީ ވޭތު ވެދިޔަ ހަފްތާގެ ތެރޭގައި އެލާޓްތަކެއް ނެރެފައެވެ. މެޓުން ހާމަކޮށްފައިވާ ގޮތުގައި އެދުވަސްވަރު އާދަޔާ ހިލާފަށް އުދަ އަރަމުން ގޮސްފައި ވަނީ ކަނޑުގައި ބާނިތަކެއް އުފެދި އުދަ އަރަމުން ދިޔަ ދުވަސްވަރާއި، ހަނދުބޮޑުވާ މޫސުމާއި ދިމާވުމުގެ ސަބަބުންނެވެ.\nމިފަހަރު އުދަ އަރައިގެން އެންމެ ބޮޑެތި ގެއްލުންތަކެއް ލިބިފައިވާ އެއް ރަށަކީ ލ.މާވަށެވެ. އެރަށް ދިޔަވަރު ހިކިފައި އޮންނަ ގަޑީގައިވެސް އުދަ އަރާފައި ވެއެވެ. އެކަމުގެ ސަބަބުން ރަށުގެ ރައްޔިތުން ތިބީ ބިރުވެރިކަމެއްގެ ތެރޭގައެވެ.\nމާވަށު ކައުންސިލުން ހާމަކޮށްފައިވާ ގޮތުގައި މިފަހަރު އުދަ އަރައިގެން ވަނީ 2004 ވަނަ އަހަރުގެ ސުނާމީ ކާރިސާ އާއި ދާދި އެއްވަރެއްގެ ގެއްލުންތަކެއް އެރަށަށް ކުރިމަތިވެފައެވެ.\nމިއަދުވެސް ރާއްޖޭގެ ބޮޑު ބަޔަކަށް އުދަ އަރާފާނެ ކަމަށް ލަފާކޮށްފި\nރާއްޖޭގެ ހުރިހާ ރަށަކަށް އުދަ އަރާފާނެ ކަމަށް ލަފާކޮށްފި


BREAKING| Vehicle Dhuvaa Iru Cigarette Aa Vape Kurun Manaa kohfi - Vaguthu\nމިފަހަރު ކޮވިޑްގެ ބިރު މާބޮޑު! - 14 ގަޑިއިރު ކުރިން\nމާލޭގެ މަގުމަތީގައި ބަޔަކު ސައިކަލް ދުއްވަނީ. --- ވަގުތު އިމޭޖަސް: މުހައްމަދު އަފްޒަލް\nއެއްގަމު އުޅަނދު ދުއްވާ އިރު ދުއްވަން އިންނަ މީހާ އާއި އުޅަނދުގައި ތިބޭ މީހުން ސިނގިރޭޓު ބުއިމާއި ވޭޕް ކުރުން ފަދަ ކަންކަން ކުރުން މަނާކޮށް އެއްގަމު އުޅަނދު ދުއްވުމުގެ އާންމު ގަވައިދަށް ބޮޑެތި އިސްލާހުތަކެއް ގެނެސްފިއެވެ.\nޓްރާންސްޕޯޓް މިނިސްޓްރީން އެކުލަވާލި ގަވައިދުގެ ހަތަރު ވަނަ މާއްދާގައިވާ ގޮތުން އެއްގަމު އުޅަނދު ދުއްވާއިރު، އުޅަނދު ދުއްވާ މީހާ އާއި އުޅަނދުގައި އިންނަ އެއްވެސް މީހަކު ދުންފަތުގެ އިސްތިއުމާލު ކުރުމަކީ މަނާކަމެކެވެ.\nދުންފަތުގެ އިސްތިޢުމާލު ކުރުމުގެ މާނައިގެ ތެރޭގައި ދުންފަތް ހިމެނޭ ނުވަތަ ނުހިމެނޭ ކަންތައްތައްވެސް ހިމެނެއެވެ.\nއޭގެ ތެރޭގައި ބިޑި، ސުއްޓާ އަދި އިލެކްޓްރޯނިކް ސިނގިރޭޓްފަދަ ތަކެތި ބޭނުންކުރުމާއި، ދުންފަތުގެ އިސްތިއުމާލުކުރުމަށް ތައްޔާރުކޮށްފައިވާ ވަސީލަތެއް ބޭނުންކުރުންވެސް ހިމެނެއެވެ. އެއްގަމު އުޅަނދު ދުއްވާއިރު، އޭގެ ވަސީލަތެއް ހިފައިގެން ދުއްވުންވެސް ވަނީ މަނާކޮށްފައެވެ.\nސަރުކާރުގެ ގެޒެޓްގައި އާންމުކުރި އެ ގަވައިދުގައިވާ ގޮތުން މީހެއްގެ އެހީއަކާ ނުލައި އިށީނދެގެން ނީނދެވޭ ވަރުގެ ކުޑަކުދިން، A1 އަދި A0 ގިންތީގެ އުޅަނދުގައި އުފުލަންވާނީ، ސޭފްޓީ ކަމަރު ބަނދެގެން، ދުއްވާ މީހާގެ ދެ އަތާއި ދެ ފައި މިނިވަންކަމާއެކު ގެންގުޅެވޭ ގޮތަށެވެ. އަދި އެފަދަ އުޅަނދުގައި މި ނޫންގޮތަކަށް ކުޑަކުދިން އުފުލުމަކީ މަނާކަމެކެވެ. ދެ މީހުންނަށް އެރޭގޮތަށް ހަދާފައި ހުންނަ ދެފުރޮޅުލީ އުޅަނދެއްގައި، މީހެއްގެ އެހީއަކާ ނުލައި އިށީނދެގެން ނުއިނދެވޭވަރުގެ ކުޑަކުދިން ދުއްވަން އިންނަ މީހާގެ ކުރިއަށް އަރުވައިގެން ގެންދަންވާނީ، ދުއްވަން އިންނަ މީހާއަށް އެއްވެސް އުނދަގުލެއް އަދި ހުރަހެއް ނެތި މަގު ފެންނަނަމައެވެ.\nބައިސްކަލުގައި ކުޑަކުދިން އުފުލުމާއި ގިނަ މީހުން ދުއްވުމުގައި އަމަލުކުރާނެ ގޮތް ވެސް ވަނީ ބަޔާންކޮށްފައެވެ. އެގޮތުން އުމުރުން ހަ އަހަރު ނުފުރޭ ކުޑަކުއްޖަކު، ކުޑަކުދިން އެރުވުމަށް ބައިސްކަލުގައި ހަރުކޮށްފައި ހުންނަ ގޮނޑީގައި ބައިންދައިގެން ދުއްވާ ދުއްވުން ފިޔަވައި، ކުޑަކުދިން ބައިސްކަލުގައި އުފުލުމަކީ މަނާކަމެވެ. އަދި އެކަކަށްވުރެ ގިނަމީހުން އަރައިގެން ދުއްވުމަށް ހާއްސަކޮށް އުފައްދާފައި ހުންނަ ބައިސްކަލުގައި އެ ބައިސްކަލުގައި ހަރުކޮށްފައިވާ ސީޓަށްވުރެ އިތުރަށް މީހުން އަރުވައިގެން ދުއްވުމަކީ މަނާކަމެކެވެ.\nކުޑަކުދިން ބައިންދަން ތައްޔާރުކޮށްފައި ހުންނަ ގޮނޑިތައްވާން ވާނީ ބައިސްކަލުގައި ރަނގަޅަށް ހަރުކޮށްފައިވާ ގޮނޑިތަކަކަށެވެ. އަދި ސޭފްޓީ ކަމަރު ހަރުކޮށްފައި ހުންނަ ޖެހޭނެއެވެ. އެ ގޮނޑިއަކީ، ގޮނޑީގައި އިންނަ ކުއްޖާ ރަނގަޅަށް ނިވާވާވަރަށް ތައްޔާރުކޮށްފައި ހުރި ގޮނޑިއަކަށްވެސް ވާން ޖެހޭނެއެވެ.\nބަނދަރުތަކުގެ ގާނޫނެއް އެކުލަވާލުމަށް ޓްރާންސްޕޯޓަށް ލަފާދޭން ފާސްކޮށްފި\nރޯޑްވާދިނަސް ހަދާ ގަރާޖްތައް އަލުން ރަޖިސްޓްރީކުރަން ހުޅުވާލަނީ\nޓްރާންސްޕޯޓްގެ ހިދުމަތްތައް ލަހެއް ނޫން: ނަހުލާ\nއޮކްޓޯބަރ 11, 2021 12:22\nބަލަކުރިންވެސް މަނާކަމެއްނުތީ. ނުބެލެހެއްޓެނީ\nއޮކްޓޯބަރ 11, 2021 12:48\nހޮޓާތަކާއި ކެފޭތަކުގަ ތި ބުއިން ހުއްޓުވިއްޖެތަ؟ ހުސް ގަވައިދު ހަދަނީ...ތަންފީޒެއް ނުކު ރެވޭ...\nއޮކްޓޯބަރ 11, 2021 14:08\nތިޔަ ކަމެއް ނުހުއްޓުވޭނެ. ގޭންގު މީހުންގެ ކަމެއް ތިޔައީ. ފުލުހުން ތިބެނީ އެމީހުންގެ ދަށުވެފަ.\nއޮކްޓޯބަރ 11, 2021 14:10\nބޭކާރު ބޭކަރު . ތި ބަލާނެ މީހަކު ނޫލެނެ. ނަމެއްގަ ކޮއްލާކަންކަން.\nއޮކްޓޯބަރ 11, 2021 14:55\nގަވައިދު ހަދަން ތިބޭ މީހުން އަޅެ ފަހެ ލަދެއް ނުގަނޭތަ؟ ބޭކާރު މަސައްކަތެއް ކުރެވޭތީ؟ ހަދާ ގަވައިދު ތަންފީޒެއް ނުކުރެވޭ. ނޫނީ ތަންފީޒުވަނީ ފުލުހުން ރުޅިއަރާ މީހުންގެ މައްޗަށް އެކަނި ރައްޓެހިންނާ މަހުޖަނުންނަކަށް ނޫން.\nބިދޭސީން ޑުރައިވަރުންނަށް ދަންދެން ސިނިގިރޭޓުވެސް ބޯނެ. ފޯނާވެސް ކުޅޭނެ. ދެކަން ކުރާއިރު ފުލުހަށް ފެންނާނެވެސް ފެންނާނެ. އެކަމު ބޮޑުވިޔަފާރިވެރިޔާގެ ޕިކަޕު ވިއްޔަ. އެހެންވީމާ.....\nއޮކްޓޯބަރ 11, 2021 18:24\nކޮންއިރަކުތަ ތިކަންކަން ހުއްދައީ؟ ތީ މީގެކުރިންވެސް މަނާކަންތަކެއް ނޫންތަ؟\nއޮކްޓޯބަރ 11, 2021 19:36\nޖޯކް އޮފް ދަ ޑޭ... ހަހަހަ. މިހާރުވެސް މަނާކުރެވިފަ ހުރި ކަންކަން. ކާކު ކޮންބައެއް ތަންފީޒް ކުރަނީ؟. ރާއްޖޭގައި ވަރަށް ރަނގަޅު ގާނޫނުތަކާއި ގަވައިދުތަކާ އުސޫލުތަށް ހެދިފަ އެބަހުރި. އެކަމަކު އެ ތަންފީޒުކޮށް، އެކަންކަމާ ޚިލާފުވާ ފަރާތްތަކާ ދެކޮޅަށް ފިޔަވަޅެއް އަޅާނެ މުއައްސަސާއެއް ނެތީ. ކަމެއް އިސްލާހް ކުރަން، ރަނގަޅުކުރަން މަސައްކަތްކުރާ މީހަކު ނެތް\nއޮކްޓޯބަރ 11, 2021 22:43\nބަލަ ތިޔައްވުރެ މާ ރަނގަޅުވާނެ ހެސްކިޔާފަ ސައިލް ދުއްވާ ޕާޓޭންގެ ދުވެލި ކޮންޓްރޯލް ކުރަން އުޅުނީޔާ. ކުޑަ ކުދިން އަރުވައިގެން ދާ މީހުންތަ އިރުއިރުކޮޅާ ފުނޑެނީ


އެޕަލްސައިޑާ ވިނިގާގެ ފައިދާތަކާއި އޭގެން ކުރެވިދާނެ ބައެއް ފަރުވާ (ދެވަނަބައި) - Healing Through Ruqya\nއެޕަލްސައިޑާ ވިނިގާގެ ފައިދާތަކާއި އޭގެން ކުރެވިދާނެ ބައެއް ފަރުވާ (ދެވަނަބައި)\nFebruary 20, 2016 February 22, 2016 އުލްފަތު އިސްމާޢީލް\t0 Comments\tރުޤްޔާ, އެޕަލް, ވިނިގާ, ސައިޑަރ\n(އެޕަލްސައިޑާ ވިނިގާގެެ ފައިދާތަކާއި އޭގެން ކުރެވިދާނެ ބައެއް ފަރުވާ (ދެވަނަބައި\nހަންގަނޑުގެ އުޖާލާކަން ގެނެސްދިނުން\nއެޕަލްސައިޑާ ވިނިގާގެ އެހީގައި ހަންގަނޑުގައި ހުންނަ ކަޅު ލައްތައް ފިލުވާދީ ރޫތައް މަދުކޮށްދިނުމާއެކު ހަންގަނޑު ބާރުކޮށްދިނުމުގައި އެހީތެރިވެދެއެވެ. ކޮޓޮން ( ކަފަ ) ކޮޅަކަށް ފެނާއި އެއްކޮށްފައި ހުރި އެޕަލްސައިޑާ ވިނިގާ އަޅާށެވެ. އަދި މޫނުމަތީގައި ރަތްވެފައި ހުންނަ ތަންތަން ސާފުކޮށް ހިއްކާލާށެވެ.\nހަންގަނޑުގައި ހުންނަ ރޫތައް ފިލުވާލުމަށް، އެޕަލްސައިޑާ ވިނިގާއާއި ފެނާ އެއްކުރުމަށްފަހު އެ ފެނުގެ ތެރެއަށް ކޮޓޮން ( ކަފަ ) ކޮޅެއްލާ ތެންމާލާށެވެ. އެއަށްފަހު ރޫޖެހިފައިވާ ހިސާބުތަކުގައި ކަފަ ކޮޅުގެ އެހީގައި އުނގުޅާށެވެ. މިކަމުން ހަންގަނޑުގައި ހުންނަ ރޫތައް ބާރުކޮށްދިނުމައި ކޮންމެވެސްވަރެއްގެ ފަރުވާއެއް ލިބިގެންދާނެއެވެ އިންޝާﷲ.\nހަންގަނޑު ޓޯން ކުރުމަށްޓަކަައި، ބައިތަށި އެޕަލްސައިޑާ ވިނިގާ އެއްތަށި ފެނަށް އެއްކޮށްލުމަށްފަހު މޫނުގައި އުނގުޅާށެވެ. އާންމުގޮތެއްގައި މިގޮތަށސް ބޭނުންކުރާ ކަމަށްވާނަމަ ހަންގަނޑުގެ ޕީއެޗް އެއްވަރެއްގައި ހިފަހައްޓައިދީ ތަފާތު އިންފެކްޝަން އުފެދުމުން ސަލާމަތްކޮށްދޭނެއެވެ.\nފައި މަސްގުޅަކެއުމުން ސަލާމަތްކޮށްދިނުން\nވަރަށްގިނަ ބޭފުޅުން ރޭގަނޑު ގަޑީގައި ފައި މަސްގުޅަކައެވެ. އެޕަލްސައިޑާ ވިނިގާގައި އެކުލެވޭ މިނަރަލްގެ މިންވަރުގެ ސަބަބުން އާދަކޮށް ފައި މަސްގުޅަކާ މިންވަރާއި ބޮޑުމިން އަދި ތަދުވާ މިންވަރު ކުޑަކޮށްދެއެވެ. ( ކްރޭންޕްސް )\nމިހެން ވާ ވަޤުތު، ތާފަނާ ފެން ތައްޓަކަށް އެޕަލްސައިޑާ ވިނިގާ ފޮދެއް އެއްކޮށްލުމަށްފަހު ބޯލާށެވެ. ކުޑައިރުކޮޅެއްގެ ތެރޭގައި އުނދަގޫތައް ކެނޑޭނެއެވެ. މީގެ އިތުރުން2ސައިސަމްސަލުގެ އެޕަލްސައިޑާ ވިނިގާ، ކުޑަ މާމުކޮޅަކާއި އެކު ފެންތައްޓަކަށް އެއްކޮށްލުމަށްފަހު ލަސްލަހުން ބޮމުން ގެންދިއުމަކީވެސް މިކަމަށް އޮތް ފަރުވާއެކެވެ.\nއަރިދަފުސް ރޯގާ އަދި ކެއްސުމަށް ފަރުވާލިއްބައިދިނުން\nއެޕަލްސައިޑާ ވިނިގާއަކީ އަރިދަފުސް ރޯގާ، ކެއްސުން، ކަރުތެރެ ހިރުވުމަށް އެންމެ ރަނގަޅު ފަރުވާއެވެ. 1 ސައިސަމްސަލުގެ އެޕަލްސައިޑާ ވިނިގާ އާއި 1 ސައިސަމްސަލުގެ މާމުއި، 1 ސައިސަމްސަލުގެ ފެނަށް އެއްކުރާށެވެ. އަދި ޗަސްކޮށްފައި ހުންނަ އިނގުރުކޮޅެއް މިއަށް އެއްކޮށްލުމަކީ ފަރުވާއަށް އިތުރު ފުރިހަމަކަމެއް ގެނެސްދޭނެ ކަމެކެވެ. އެއަށްފަހު މިތަކެތި ރަނގަޅަށް އެއްކޮށްލުމަށްފަހު ބޯށެވެ.\nމަތީގައި ދެންނެވުނު ފަރުވާ ދުވާލަކު3އިރު ބޭނުން ކުރައްވާށެވެ. މިކަމުން ކެއްސުމާއި ، އަރިދަފުސް ރޯގާ އަދި ރޯގާގެ ސަބަބުން ނޭފަތް ބެދުމުން ފަރުވާލިބޭނެއެވެ. އިންޝާ ﷲ.\nއިންފެކްޝަންއާއި ދެކޮޅަށް މަސައްކަތްކޮށްދިނުން\nއެޕަލްސައިޑާ ވިނިގާގައި ހިމެނޭ އެންޓިސެޕްޓިކް ސިފަތަކުގެ ސަބަބުން ބެކްޓީރިއާ އަދި ފަންގަސްގެ ސަބަބުން ޖެހޭ އިންފެކްޝަންތަކަށް ފަރުވާލިއްބައިދިނުމުގައި އެހީތެރިވެދެއެވެ.\nމިސާލަކަށް ކަންފަތުގައި އުފެދޭ އިންފެކްޝަންތައް، ބްލެޑާގައި އުފެދޭ އިނފެކްޝަންތައް އަދި ކެންޑިޑިއަސިސް ފަދަ އިންފެކްޝަން ތަކަކީ މިކަމަށް ފަރުވާލިދާނެ ބައެއް މިސާލުތަކެވެ.\nކަންފަތުގެ އިންފެކްޝަންތަކަށް، ފެންފޮދަކަށް އެޕަލްސައިޑާ ވިނިގާ އެއްކޮށްލުމަށްފަހު ކަންފަތް ދޮވެލާށެވެ. ބްލެޑާގެ އިންފެކްޝަންތަކަށް ނުވަތަ ކެންޑިއަސިސް އަށް، ތާފަނާ ފެނުގެ ތެރެއަށް2ސައިސަމްސާ އެޕަލްސައިޑާ ވިނިގާ އެއްކޮށްލުމަށްފަހު ކޮންމެ ރެއަކު ނިދުމުގެ ކުރިން ބޯލާށެވެ. އިންފެކްޝަންގެ ސަބަބުން ދިމާވާ އުނަދގޫތައް ކެނޑެންދެން މި ފަރުވާ ކުރިއަށް ގެންދާށެވެ.\nލޭގައި ކޮލެސްޓްރޯލް ހިމެނޭ މިންވަރު ދަށްކޮށްދިނުން\nރިސާޗްތައް ދައްކާގޮތުގައި އެޕަލްސައިޑާ ވިނިގާ، ލޭގެ ލިޕިޑް ޕޮރޮފައިލް ރަނގަޅުކޮށްދިނުމަށް އެހީތެރިވެދެއެވެ. މިކަން މިގޮތަށް ކޮށްދެނީ ޓްރައިގްލިސަރައިޑްސް އަދި ލިޕޯޕޮރޮޓީން ކޮލެސްޓްރޯލް ( އެލްޑީއެލް) ނުވަތަ ނުބައި ކޮލެސްޓްރޯލް ދަށްކޮށްދީގެންނެވެ. އަދި ހައި ޑެންސިޓީ ކޮލެސްޓްރޯލް ( އެޗްޑީއެލް ) ނުވަތަ ރަނގަޅު ކޮލެސްޓްރޯލް މަތިކޮށްދީގެންނެެވެ. މިކަމަކީ ހަކުރުބަލީގެ ސަބަބުން ދިމާވާ އުނދަގޫތައް ރަނގަޅުކޮށްދިނުމަށް ވަރަށް މުހިންމު ކަމެކެވެ.\nމަތީގައި ބަޔާންވެގެން އެދިޔަ ފައިދާ ތަކަކީ ދިރާސާތަކުން ހާމަވެފައިވާ ބައެއް ފައިދާތަކެވެ. މީގެ އިތުރުންވެސް ވަރަށް ގިނަ ސިއްޙީ ފައިދާ އެޕަލްސައިޑާ ވިނިގާގައި އެކުލެވިގެންވެއެވެ. އެހެންކަމުން ކޮންމެ ބޭފުޅަކުވެސް މި މުހިންމު ބުއިން ހޯދުމަކީ ވަރަށް ބޮޑަށް އެދެވިގެންވާ ކަމެކެވެ.\nއަޅުގަނޑުގެ އުންމީދަކީ މި ލިޔުމުގެ އެހީގައި ކިޔުންތެރީންނަށް އެޕަލްސައިޑާގެ މިހުންމުކަމާއި އޭގެން ކުރެވިދާނެ ބައެއްފައިދާ ލިބިގެންދިއުމެވެ. ހަމައެހެންމެ ތަފާތު ބަލިތައް ތަޙައްމަލު ކުރަމުންދާ ފަރާތްތަކަށް ﷲ ޞުބުޙާނަހޫ ވަތަޢާލާ ކެތްތެރިކަން މިންވަރުކުރައްވާ، އެބައިމީހުނަށް ހެޔޮ ޖަޒާ މިންވަރުކޮށްދެއްވާ އަވަސް ޝިފާއެއް ދެއްވުމުވެ. ﷲ އީ ހުރިހައި ބަލިތަކަށްވެސް ޝިފާދެއްވާ ރަސްކަލާނގެއެވެ. އާމީން!\nނޯޓް: މަތީގައި ބަޔާންވެގެން އެދިޔަ ފަރުވާތަކުގައި އެސްފީނާއާއި ހަސަދައިގެ އާޔާތްތައް ނުވަތަ އެސްފީނާއަށް ކުރެވިދާނެ ކުރު ރުޤްޔާގެ އާޔަތްތައް ހިމަނާލުމަކީ މުހިންމު ކަމެއް ކަމުގައި ރުޤްޔާކުރައްވާ ބޭފުޅުން ދެކިލައްވައެވެ. ސަބަބަކީ އިންސާނުންނަށް ގިނައިން މެދުވެރިފައި ހުންނަ ކަންކަމަކީ އެސްފީނާ ނުވަތަ ހަސަދައިގެ ސަބަބުން ކުރިމަތިވާ ކަންކަމުގައިވާތީއެވެ. އެހެންކަމުން މި ބޭޅުފުންގެ އިލްތިމާސްއާއި އެއްގޮތަށް ފަރުވާތައް ކުރިޔަށް ގެންދިއުމަކީ މުހިންމުކަމެއް ކަމުގައި އަޅުގަނޑު ދެކެމެވެ. އެންމެ މޮޅަށް ދެނެވޮޑިގެންވަނީ ﷲ އެވެ.\nތިއްބުއް ނަބަވީ ( ޕްރޮފެޓިކް މެޑިސިން ފޮތް )\n1 file(s) 278.33 KB\n← އެޕަލްސައިޑާ ވިނިގާގެ ފައިދާތަކާއި އޭގެން ކުރެވިދާނެ ބައެއް ފަރުވާ (ފުރަތަމަބައި)\nޖިންނީން (3ވަނަ ބައި ) →\nރުޤްޔާގެ ފައިދާ ފުރިހަމަގޮތުގައި ލިބިގަތުމަށް ކުރެވިދާނެ ކަންތައްތައް ( ފުރަތަމަ ބައި )\nNovember 16, 2016 July 20, 2020 ޢަލީ އާސިރު\t0\nJune 16, 2016 April 28, 2019 ޢަލީ އާސިރު\t0\nމައިމީހާގެ ހަށިގަނޑުގައި ތުއްތު ދަރިފުޅަށް ބޭނުންވާ މިންވަރަށް ކިރު ނުއުފެދޭނަމަ ކުރެވިދާނެ ރުޤުޔާ\nJanuary 22, 2016 ޢަލީ އާސިރު\t0


Ronaldo ge2landun Juventus molhu vejje\nރޮނާލްޑޯ (ވ) ލަނޑު ޖެހުމަށް އުފާފާޅު ކުރަނީ\nކްރިސްޓިއާނޯ ރޮނާލްޑޯ ކާމިޔާބު ކުރި ދެ ލަނޑުން، ޔުވެންޓަސްއިން ކަލިއަރީގެ މައްޗަށް 2-0 ން މޮޅުވެއްޖެ އެވެ.\nޔުވެންޓަސްގެ ސްޓޭޑިއަމްގައި ރޭ ކުޅުނު މެޗުގައި، އެ ޓީމުގެ ފުރަތަމަ ލަނޑު ރޮނާލްޑޯ ކާމިޔާބު ކުރީ، މެޗުގެ 38 ވަނަ މިނެޓްގައި އަލްވާރޯ މޮރާޓާ ދިން ބޯޅައިންނެވެ. މޮރާޓާ ދިން ބޯޅަ ކަލިއަރަރީގެ ދެ ކުޅުންތެރިންގެ ކައިރިން ނައްޓާލުމަށް ފަހު ގޯލްގެ ދުރުކަނަށް ފޮނުވާލައިގެންނެވެ.\nރޮނާލްޑޯ ދެ ވަނަ ލަނޑު ކާމިޔާބު ކުރީ 42 ވަނަ މިނެޓްގައި ނެގި ކޯނަރުން ތަނަވަސްވި ބޯޅައިންނެވެ. މެރިހް ޑިމިރަލް ފޮނުވާލަން އުޅުނު ބޯޅަ ގޯލާ އަމާޒު ނުވެ ދިއުމުން ރޮނާލްޑޯ ވަނީ އެ ބޯޅަ ގޯލްގެ ތެރެއަށް ވައްދާޅާފަ އެވެ.\nމެޗަށް ފަހު ވާހަކަ ދައްކަމުން ޔުވެންޓަސްގެ ކޯޗް އެންޑްރެއާ ޕިރްލޯ ބުނީ، އިންޓަނޭޗަނަލް ބުރޭކުން އެނބުރި އަންނައިރު ކުޅުންތެރިން ފޯކަސް ކުރުމަކީ އުނދަގޫ ކަމެއް ކަމަށެވެ. ނަމަވެސް އޭނާގެ ޓީމުން ފުރަތަމަ ހާފުގައި މެޗު ޑޮމިނޭޓް ކޮށްގެން ކުޅުނު ކަމަށެ ކުރީގެ މިޑްފީލްޑާ ބުންޏެވެ. އޭގެ ސަބަބުން ކުޅުންތެރިންނަށް އިތުރު ހިތްވަރެއް ލިބިގެން ދިޔަކަން ފާހަގަ ކުރި އެވެ.\nރޭ ލާޒިއޯއިން ކްރަޓޯން އާ ދެކޮޅާށް ކުޅުނު މެޗު ކާމިޔާބު ކުރީ 2-0 ންނެވެ. ލާޒިއޯގެ ފުރަތަމަ ލަނޑު މެޗުގެ 21 ވަނަ މިނެޓްގައި ކާމިޔާބު ކުރީ މިދިޔަ ސީޒަންގެ ޔޫރަޕްގެ ރަން ބޫޓް ހޯދި ޗީރޯ އިންމޯބިލޭ އެވެ. ދެ ވަނަ ލަނޑު 55 ވަނަ މިނެޓްގައި ކާމިޔާބު ކުރީ ހޯކިން ކޮރެއާ އެވެ.


Coronavirus ah shakku kurevunu meehaa ge haalu kuri ah vure rangalhu: Ameen | Mihaaru\nކޮރޯނާވައިރަހާ ގުޅިގެން ރާއްޖޭގެ ހާލަތާ ބެހޭ އެންމެ ފަހުގެ މައުލޫމާތު ހެލްތު މިނިސްޓަރު އަމީން މިރޭ ދެއްވާއިރު، ޑރ. މޫސާ ހުސައިނާއި ޑރ. އިބްރާހިމް އަފްޒަލް އަރިހުގައި.---ފޮޓޯ: ނިޝާން އަލީ/މިހާރު\nކޮރޯނާވައިރަހަށް ޝައްކު ކުރެވުނު މީހާގެ ހާލަތު ކުރިއަށް ވުރެ ރަނގަޅު: އަމީން\n01 ފެބުރުއަރީ 2020 - 21:19 40 comments\nރާއްޖެ އިން ކޮރޯނާވައިރަހަށް ޝައްކު ކުރެވިގެން، އެކަހެރިކޮށްގެން ފަރުވާ ދެމުން އަންނަ ދިވެހި މީހާގެ ހާލަތު ކުރިއަށް ވުރެ ރަނގަޅު ކަމަށް ހެލްތު މިނިސްޓަރު އަބްދުﷲ އަމީން މިރޭ ވިދާޅުވެއްޖެ އެވެ.\nކޮރޯނާވައިރަހަށް ޝައްކު ކުރެވިގެން މިދިޔަ ބުރާސްފަތި ދުވަހުގެ ރެއިން ފެށިގެން ފަރުވާ ދެމުން އަންނަނީ ޗައިނާ އިން އައި އުމުރުން 20 އަހަރުގެ ދިވެހި ފިރިހެނަކަށެވެ.\n"އެންމެ ފުރަތަމަ ސަސްޕެކްޓް ކުރެވިގެން ގެންދިޔައިރު ފާހަގަވި އަލާމާތްތަކެއް މިވަގުތު ފެންނާކަށް ނެތް. އެންމެ ފަހުން އަޅުގަނޑަށް މައުލޫމާތު ލިބިފައި އޮތް ގޮތުގައި، އެ ފަރާތުގެ ހާލަތު ރަނގަޅު. ދެން އަޅުގަނޑުމެން އިތުރަށް ބެލުމަށްޓަކައި މިހާރު އައިސޮލޭޓް ކުރެވިފައިވާ ފަރާތްތަކުގެ ވެސް އިތުރު އަލާމާތްތަކެއް ނެތް. އައިސޮލޭޓް ކުރެވުނުއިރު ހުރި އަލާމާތްތައް ވެސް މި ވަގުތު ނެތް،" މިނިސްޓަރު އަމީން ބޭއްވި ޕްރެންސް ކޮންފަރެންސްގައި ވިދާޅުވި އެވެ.\n"އެހެންވީމާ އެ ބޭފުޅުންގެ ހާލު ރަނގަޅު."\nއަމީން ވިދާޅުވީ، އެ ޒުވާނާގެ ޓެސްޓުގެ ސާމްޕަލް އިންޑިއާގެ ދިއްލީއާ ހިސާބަށް މިހާރު ފޯރާފައިވާ ކަމަށާއި ޓެސްޓް ހެދުމަށްޓަކައި ޕޫނޭ އަށް މިރޭގެ ވަގުތެއްގައި ގެންދެވޭނެ ކަމަށެވެ. އެހެންވެ، އަމީން އުންމީދު ކުރައްވަނީ ކުރިން ވިދާޅުވެފައިވާ ގޮތަށް މާދަމާ ރޭގެ ވަގުތެއްގައި ޓެސްޓުގެ ނަތީޖާ ލިބޭ ވަރުވާނެ ކަމަށެވެ.\nކޮރޯނާވައިރަސް އަށް ޝައްކު ކުރެވުނު މީހާގެ ސާމްޕަލްގެ އިތުރުން ސިއްހީ ދާއިރާގެ ކަމާ ގުޅޭ ބައެއް ފަރާތްތަކުން އިތުރަށް ބަލަން ބޭނުންވާ ބައެއް މީހުންގެ ސާމްޕަލްތައް ވެސް ޓެސްޓް ކުރަން ވަނީ އިންޑިއާ އަށް ފޮނުވައިފަ އެވެ. އެހެންވެ، ޖުމްލަ ތިން ސާމްޕަލެއްގެ ޓެސްޓު ހެދުމަށް މިހާރު ފޮނުވާފައިވާ ކަމަށް ހެލްތު މިނިސްޓްރީން ބުނެ އެވެ.\nމިނިސްޓަރު ވިދާޅުވި ގޮތުގައި، ކޮރޯނާވައިރަހަށް ޝައްކު ކުރެވިގެން، ކްލިނިކަލީ ފަރުވާދޭ ހިސާބަކަށް [ހޮސްޕިޓަލެއްގައި އެޑްމިޓް ކޮށްގެން] ވެސް އެއްވެސް މީހަކު އަދިއެއް ނުދެ އެވެ.\nއޭނާ ވިދާޅުވީ، ކޮރޯނާވައިރަހާ ގުޅިގެން މިދިޔަ 24 ގަޑިއިރުގެ ތެރޭގައި އެކަނި ވެސް ސްކްރީނިންގެ ކަންކަން 700 އަށް ވުރެ ގިނަ މީހުންނަށް ފޯރުކޮށްދީފައިވާ ކަމަށެވެ. އަދި އަތޮޅު ތެރޭގައި ކަމާ ގުޅޭ މައުލޫމާތު ދިނުމުގެ ކަންކަން ވެސް މިއަދުން ފެށިގެން ކުރިއަށް ގެންދާ ކަމަށް އަމީން ވިދާޅުވި އެވެ. އެކަން ވެސް މި ތިން ދުވަސް ތެރޭގައި އެއްކޮށް ނިންމައިލެވޭނެ ކަމަށް އުންމީދު ކުރައްވާ ކަމަށް މިނިސްޓަރު ވިދާޅުވި އެވެ.\nއޭނާ ވިދާޅުވީ، އިންޑިއާގެ ޕޫނޭގެ އިތުރުން ތައިލެންޑުން ވެސް ކޮރޯނާވައިރަހަށް ޓެސްޓު ކުރުމުގެ އިންތިޒާމް މިހާރު ހަމަޖެހިފައިވާ ކަމަށެވެ. އަދި އިތުރަށް އެހެން ގައުމުތަކުގެ އެހީތެރިކަން ހޯދުމަށް މަސައްކަތް ކުރައްވާ ކަމަށް އަމީން ވިދާޅުވި އެވެ.\nމިނިސްޓަރު ވިދާޅުވި ގޮތުގައި، ކޮރޯނާވައިރަހަށް ޝައްކު ކުރެވޭ މީހުން އިވެކުއޭޓް ކުރުމަށްޓަކައި ހުޅުމާލެ ކައިރީގައި އޮންނަ ފަރުކޮޅުފުށި ޚާއްސަކޮށް، އެތަނުގެ ކެޕޭސިޓީ އިތުރު ކުރުމުގެ މަސައްކަތް ވެސް މިހާރު ކުރިއަށް އެބަދެ އެވެ. އޭގެ ތެރޭގައި އިންފްރާސްޓްރަކްޗަރަށް ބަދަލު ގެނައުމާއި ސިއްހީ ސާމާނާއި ފަރުނީޗަރު ފަދަ ތަކެތި ގެންދިއުން ހިމެނެ އެވެ.\nކޮރޯނާވައިރަހާ ގުޅިގެން ރާއްޖޭގެ ހާލަތާ ބެހޭ އެންމެ ފަހުގެ މައުލޫމާތު ހާމަކުރައްވަން މިރޭ ބޭއްވި ނިއުސް ބްރީފިންގައި، ހެލްތު މިނިސްޓަރު އަމީން، ނޫސްވެރިއެއްގެ ސުވާލު އަޑު އައްސަވަނީ.---ފޮޓޯ: ނިޝާން އަލީ/މިހާރު\n"އިއްޔެ ހުރި ކެޕޭސިޓީ އަށް ވުރެ މިއަދު ހުރި ކެޕޭސިޓީ އިތުރު. އެހެންވީމާ ވަރަށް ބޮޑަށް މަސައްކަތް އެބަކުރެވޭ ކެޕޭސިޓީ އިތުރު ކުރަން،" އަމީން ވިދާޅުވި އެވެ.\nދުނިޔޭގެ އެހެން ގައުމުތަކޭ އެއްގޮތަށް ރާއްޖޭގައި ވެސް ކޮރޯނާވައިރަހާ ގުޅިގެން ފިޔަވަޅު އަޅާނީ ގައުމު އޮތް ހާލަތާއި ނުރައްކާ އޮތް މިންވަރުގެ މައްޗަށް ކަމަށް އޭނާ ވިދާޅުވި އެވެ. ކޮންމެ ދުވަހަކު ވެސް އެ ހާލަތާ ގުޅިގެން ފިޔަވަޅު އަޅާނީ ދުނިޔޭގެ ސިއްހަތު ޖަމިއްޔާގެ ލަފައާ އެއްގޮތަށް ކަމަށް ވިދާޅުވި އެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ އެޕިޑޮމޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ސާމްޕަލްގެ ނަތީޖާ ލިބެންދެން އައިސޮލޭޓްކޮށްގެން އެމީހުންނަށް ފަރުވާ ކުރާނެ ކަމަށެވެ. އެކަހަލަ އެންމެ ކޭސް އެއް ފެނުނު ކަމުގައި ވިއަސް ރައްކާތެރިކަމުގެ ގޮތުން ވަރުގަދަ ފިޔަވަޅު އަޅާނެކަމަށް ވިދާޅުވި އެވެ.\nވައިރަހުގެ ބިރަށް، ކުދިން ސްކޫލަށް ފޮނުވަން ބައެއް ބެލެނިވެރިން ދަނީ ދެކޮޅު ހަދަމުންނެވެ. ނޭވާލާ ނިޒާމުގެ ބަލިތަކަށް ހާއްސަ ޑރ. މޫސާ ހުސައިން އެކަމަށް ޖަވާބު ދެއްވަމުން ވިދާޅުވީ އެއްވެސް ރޯގާއެއް އުޅޭ ނަމަ އެންމެ ރަނގަޅުވާނީ ފަރުދީ ޒިންމާއެއްގެ ގޮތުން ދަރިފުޅު ސްކޫލަށް ނުފޮނުވުން ކަމަށެވެ. ކޮރޯނާވައިރަސް ކަން ޔަގީންވާ އެއްވެސް މީހަކު ނެތްއިރު އަދި ޝައްކުކުރެވުނު މީހާގެ އަލާމާތްތައް ވެސް ކުރިއަށް ވުރެ ރަނގަޅުއިރު، މި މާހައުލުގައި އެ ބަލި އެކެއްގެ ގައިން އަނެއްކެ ގަޔަށް މިހާތަނަށް އަރާފައިނުވާކަމަށް ވިދާޅުވި އެވެ.\n"އެކަހަލަ ހާލަތަކަށް ގޮސްފިއްޔާ ވަގުތުން މި ހުރިހާ ރެކޮމެންޑޭޝަންތަކެއް ތަފާތުވާނެ. އޭރުން ސްކޫލު ވެސް ބަންދުކުރަންޖެހިދާނެ އެކަހަލަ ގޮތަކަށް އެކަން ގޮސްފިއްޔާ. އެކަމަކު މިވަގުތު އަޅުގަނޑުމެން ހޯދާ ހޯދުންތަކާއި ބަލާ ބެލުންތަކުގައި އަޅުގަނޑުމެންނަށް އެކަހަލަ އެވިޑެންސެއް އަދި އަދި ފެންނާކަށް ނެތް މިރެއާ ހިސާބަށް. މާދަމާ ތަފާތުވެދާނެ،" ޑރ. މޫސަ ވިދާޅުވި އެވެ.\nކޮރޯނާވައިރަހަށް ބާރަ ހާހަށް ވުރެ ގިނަ މީހުން ޕޮޒިޓިވް ވެފައި ވާއިރު 259 މީހަކު ވަނީ މަރުވެފަ އެވެ.\nއިތުރު ލިޔުންތައް ސިއްހަތު ބަލިތައް ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު\nކަން ފަސޭހަ ކޮށްފިނަމަ ރާއްޖެ ދާނީ ފަހަތަށް:އަމީން


Furathama molhaaeku Valencia in league ninmaalaifi\nފުރަތަމަ މޮޅާއެކު ވެލެންސިއާއިން ލީގް ނިންމާލައިފި\nޔޫވީ އާއި ވެލެންސިއާ ކުޅުނު މެޗުގެ ތެރެއިން ---- ފޮޓޯ: އެމްވީ ފޯރި\nޔުނައިޓަޑް ވިކްޓަރީގެ މައްޗަށް 1-0 ން ކުރި ހޯދައި، މާލޭ ލީގްގައި ހޯދި ފުރަތަމަ މޮޅާއެކު ވެލެންސިއާއިން ލީގް ނިންމާލައިފި އެވެ. މާލޭ ލީގްގެ ދެ ބުރުން އެ ޓީމަށް ހަމަ ކުރެވުނީ ހަ ޕޮއިންޓެވެ.\nމިއީ މި ސީޒަންގައި ވެލެންސިއާ އިން ހޯދި ދެ ވަނަ މޮޅެވެ. އަދި ދިވެހި ޓީމެއްގެ އަތުން ހޯދި ފުރަތަމަ މޮޅެވެ. މި އަހަރު އެ ޓީމުން ހޯދި ފުރަތަމަ މޮޅަކީ، އޭއެފްސީ ކަޕްގެ ޕްރިލިމިނަރީ ބުރުގައި، ބޫޓާންގެ ތިމްޕޫ ސިޓީ އަތުން، މާލޭގައި ހޯދި މޮޅެވެ. ވެލެންސިއާ އިން އެ މެޗު ކާމިޔާބު ކުރީ، 3-0 ން ނެވެ.\nމިއަދުގެ މެޗުގައި، ކޮންމެ ނަތީޖާއެއް ނުކުތް ނަމަވެސް، ދެ ޓީމުގެ އަތުން ގެއްލޭނެ އެއްޗެއް ނެތެވެ. އެ ދެ ޓީމު ކުރިމަތި ލާނީ، މާލޭ ލީގްގެ ކޮލިފިކޭޝަން މުބާރާތާ އެވެ.\nމިއަދުގެ މެޗުގައި، ދެ ޓީމުން ވެސް ވަނީ ގިނަ ފުރުސަތު ތަކެއް ތަނަވަސް ކޮށްފަ އެވެ. ނަމަވެސް، ރަނގަޅަށް ކުޅުނީ ޔުނައިޓަޑް ވިކްޓަރީ އެވެ. ވެލެންސިއާގެ ކޯޗް އަހްމަދު މުޖުތޮބާ (ފެސްކޯ) ބުނީ، މޮޅުވުމުން ހިތް ހަމަ ޖެހޭ ކަމަށާއި ނަމަވެސް މެޗުގައި ކުޅުނު ގޮތާ މެދު ހިތްހަމަ ނުޖެހޭ ކަމަށެވެ. މެޗުގައި، ވެލެންސިއާއިން ލިބުނު ފުރަތަމަ ފަހި ފުރުސަތު ލިބުނީ، ބިދޭސީ ކުޅުންތެރިޔާ ޕްރިންސް ޗިންޑާ އަށެވެ. ޕެނަލްޓީ އޭރިއާ ރޮނގުމަތިން، އޭނާ ފޮނުވާލި ބޯޅަ ދިޔައީ ގޯލް ހުރަސް ދަނޑިއަށް ވުރެ ކުޑަތަންކޮޅެއް މަތިން ނެވެ.\nފުރަތަމަ ހާފުގައި، ޔުނައިޓަޑް ވިކްޓަރީއަށް ވަނީ ހިލޭ ޖެހުންތަކުގައި ވެލެންސިއާގެ ގޯލަށް ނުރައްކާ ކުރަން ފުރުސަތު ލިބިފަ އެވެ. ނަމަވެސް އެއިން ފުރުސަތެއް އެޓީމަށް ބޭނުން ކުރެވޭ ގޮތެއް ނުވި އެވެ. ފުރަތަމަ ހާފުގައި އެޓީމުގެ އިބްރާހިމް ޝަފްރާޒް (ޝަފަލޭ) އަށް ލިބުނެވެ. ނަމަވެސް އޭނާ ފޮނުވާލި ދެ ބޯޅަ ވެސް، މެޗުގެ މޮޅު ކުޅުންތެރިޔާގެ މަގާމު ހޯދި ވެލެންސިއާގެ ކީޕަރު މުހައްމަދު ފައިސަލް ދިފާއު ކުރި އެވެ.\nއޭގެ ފަހުން، އެ ޓީމުގެ ބިދޭސީ ފޯވަޑް ޒިވޮކޮވިޗް ތިމޯރުއަށް ހުރަހަކުން ތަނަވަސްވި ބޯޅައިން ބޮލުން ފޮނުވާލި ބޯޅަ ދިޔައީ ހުރަސް ދަނޑި މަތިން ބޭރަށެވެ. ދެ ވަނަ ހާފުގައި، ވެލެންސިއާއިން، ރަނގަޅަށް ކުޅުން ފެށި ނަމަވެސް، ފަހުން ޔޫވީން ވަނީ މެޗު ކޮންޓްރޯލް ކޮށްގެން ރަނަގަޅު ހަމަލާތަކެއް އުފައްދައިގެން ކުޅެން މަސައްކަތް ކޮށްފަ އެވެ. ނަމަވެސް އެ ޓީމަށް ލިބުނު ފުރުސަތުތައް އެޓީމަށް ބޭނުން ކުރެވޭ ގޮތެއް ނުވި އެވެ.\nމެޗުގެ ކުރިންން ޔޫވީގެ ކޯޗް މުހައްމަދު ނަޒީހް ބުނެފައި ވަނީ، އެ ޓީމަށް ބޭނުން ވަނީ ރަނގަޅު ސްޓައިކަރެއް ކަމަށެވެ. އޭނާ ބުނީ ޖަޕާންގެ ޖޭ ލީގްގައި ކުޅުނު ސްޓައިކަރަކަށް ޔޫވީން ހުށަހަލާފައިވާނެ ކަމަށެވެ. ނަޒީހް ބުނީ، މިއަދުގެ މެޗުގައި ފެނުނު ކުޅުން ތަކުރާރު ކުރެވިއްޖެނަމަ، އެ ޓީމަށް ކޮލިފިކޭޝަން ބުރުގައި ސަލާމަތް ވެވޭނެ ކަމުގެ ޔަގީންކަން އެބައޮތް ކަމަށެވެ.


ތިބާ އަނބިމީހާގެ އަޑު ނާހަނީ ނަމަ، އެއަޑު އަހާނެ އެހެން މީހަކު ވެދާނެ | Jazeera\tތިބާ އަނބިމީހާގެ އަޑު ނާހަނީ ނަމަ، އެއަޑު އަހާނެ އެހެން މީހަކު ވެދާނެ - Jazeera\nތިބާ އަނބިމީހާގެ އަޑު ނާހަނީ ނަމަ، އެއަޑު އަހާނެ އެހެން މީހަކު ވެދާނެ\nއީމާ މުހައްމަދު ވަހީދު May 18, 2019 209 views0\nކައިވެނީގެ މާތް ގުޅުމުން ކޮންމެ ދެމެފިރިއަކުވެސް ގުޅޭނީ ނުހަނު ލޯބިންނެވެ. އެކީގައި އެންމެ ފަހު ނޭވާއާއި ހަމައަށްވެސް އުޅުމަށް އެތައް ވައުދުތަކަކާއި އަހުދުތަކެއް ވުމަށް ފަހުއެވެ. މީހަކާއި އިންނަ ހިސާބަކީ ދިރިއުޅުމަށް އެތައް ބަދަލުތަކެއް އަންނަ ހިސާބެކެވެ. ކުރިން ބޮލުގައި ނޭޅޭ އެތައް ޒިންމާތަކެއް ބޮލުގައި އެޅޭނެއެވެ. ގިނަ އަންހެނުން ކައިވެނި ކުރުމަށް ފަހު ދިރިއުޅުމަށް އަންނަ ބަދަލުތަކަށް ފަސޭހައިން ހޭނުނަސް، ގިނަ ފިރެހެނުންނަށް ކައިވެންޏަށް ފަހު ދިރިއުޅުމަށް އަންނަ ބަދަލުތަކާއި އެއްގޮތަށް މީހާ ބަދަލުވުން ވެގެންދަނީ ވަރަށް އުނދަގޫ ކަމަށެވެ. ގިނަ ފަހަރަށް ފިރިހެނުންނަށް ކައިވެންޏަށް ފަހު އަނބިމީހާއާއި އެކު ވަގުތު ހޭދަކުރާ މިންވަރު މަދުކޮށްލެވެނީއެވެ.\nއަންހެނުންނަކީ ނުލާހިކު ނާޒުކު އަދި އެހާމެ ޖަޒްބާތީ ބައެކެވެ. މީހަކާއި އިނދެގެން އުޅޭނަމަ އަނބިމީހާ އެންމެ ބޭނުންވާނެ އެއް އެއްޗަކީ ފިރިމީހާގެ ވަގުތެވެ. އަނބިމީހާ ދައްކަން ބޭނުންވާ ވާހަކަތައް ފިރިމީހާ އަޑުއެހުމެވެ. ނަމަވެސް ގިނަ ފިރިހެނުންނަށް ނޭނގި ނަމަވެސް އަނބިމީހާގެ ވާހަކަތަކަށާއި އަދި ޝަކުވާތަކަށް ބީރު ކަންފަތެއް ދެވޭ ފަހަރުތައް ވެސް މަދެއް ނޫނެވެ. މީގެ ނަތީޖައަކަށް ވަނީ އަނބިމީހާގެ ވާހަކަތަކާއި ޝަކުވާތައް އަޑުއަހާނެ އެހެން މީހެއް ވުމެވެ. ފިރިމީހާ ކައިރިން ނުލިބޭ އަޅައިލުމާއި އަގުހުރި ވަގުތު ދޭނެ އެހެން ފިރެހެނެއް ވުމެވެ. ލޯބިން ގުޅޭ ދެ ލޯބިވެރިން ވަރި ފަށަށް އަރައި އުމުރަށް ވަކިވާން ޖެހެނީ މިކަހަލަ ތާކުންތާކުން ނެޖެހޭ ކުދިކުދި ކަންތައްތަކާއި ހެދިއެވެ.\nއަންހެނުންނަކީ އެމީހުންގެ ޒާތުގައި ވަރަށް ސަމާލުކަމާއި ލޯބި ބޭނުންވާ ބައެކެވެ. ފިރިމީހާ ރެއާއި ދުވާލު އޮފީހުގައި ހޭދަކޮށްގެން، ކިތަންމެ ގިނަ ފައިސާތަކެއް ގެނެސް އަތަށް ދިނަސް ގިނަ އަންހެނުން އުފަލެއް ނުވާނެއެވެ. ފައިސާއިން ހުރިހާ އުފާތަކެއް ހާސިލެއް ނުކުރެވޭނެއެވެ. އަނބިމީހާ އުފާވާނީ ތިގެންނަ ބޮޑު ފައިސާ ބޮނޑި އަތަށް ދިނީމައެއް ނޫނެވެ. އޭގެބަދަލުގައި، އަނބިމީހާއަށްވެސް ވަގުތުދީ އަނބިމީހާ ދައްކަން ބޭނުންވާ ވާހަކަތައް އަޑުއެހީމައެވެ. ފައިސާއިން ކިތަންމެ އެއްޗެއް ގަނެވުނަސް، އުފާވެރިކަމެއް ނުގަނެވޭނެއެވެ. ގިނަ އަނބިން ބޭނުންވާނީ ފައިސާއާއި އަގުހުރި ހަދިޔާތަކަށްވުރެ ދެމެފިރިން އެކީގައި އުފާވެރި ވަގުތައް ހޭދަކުރާށެވެ. އަނބިމީހާ ދުވަސް ހޭދަކުރީ ކިހިނެތްކަން ފިިރިމީހާއަށް ކިޔައިދޭށެވެ.\nފިރިމީހާ ކިތަންމެ ދަންވާ ފަހުންވެސް މަސައްކަތްތައް ނިންމާފައި ގެއަށް އަންނަންދެން ފޫހިކަމެއް ނެތި އިންތިޒާރުގައި އިނުމުންވެސް، ގެއަށް އައިސް އަނބިމީހާއަށް އެއްވެސް ޝައުގެއް ނުދީ ނިދުމުން އަނބިމީހާ ހަގީގަތުގައި އެކަމާއި ވަރަށް ވިސްނާ ފިކުރުކުރާނެއެވެ. ހިތުގައި ޝައްކުތަކާއި ވަހުމްތައް އުފެދެން ފަށާނެއެވެ. އަނބިމީހާ އެކަމާއި ދޭތެރޭ ވިސްނަން ފަށާނެއެވެ. މާޔޫސްވާނެއެވެ. މަޑުމަޑުން އަނބިމީހާ ދެން ފަށާނީ ޑިޕްރެޝަނަށް ދާށެވެ. ނަފްސާނީ ބަލިމަޑުކަމެއްގެ ތެރެއަށް ވެއްޓޭނެއެވެ. ދެމެފިރިންގެ މެދުގައި ކޯޅުންތަކާއި ދެބަސްވުންތައް އިތުރުވާން ފަށާނެއެވެ. އަނބިމީހާ އަށް ފިރިމީހާގެ ހުރިހާ އަމަލްތަކަކަށް ފާރަވެރި ނަޒަރަކުން ބެލެން ފަށާނެއެވެ. ކުދި ކުދި ކަންކަމުގައި ދެމީހުންގެ މެދުގައި މައްސަލަޖެހެން ފަށާނެއެވެ. ދެމީހުންގެ ދެމެދުގައި އޮންނަ ގުޅުމަށް ބުރޫއަރަން ފަށާނެއެވެ.\nފިރިމީހާގެ ވަގުތާއި ލޯބި ނުލިބޭނަމަ އަނބިމީހާ ދެން އެހިސާބުން، ލެނބޭނީ އެހެން ފިރެހެނެކަށާއި ދިމާލަށެވެ. ފިިރިމީހާ ކައިރިން ނުލިބޭ ވަގުތާއި އަޅާލުން އެހެން ފިރެހެނަކު ކައިރިން ހޯދަން ފަށާނެއެވެ. ފިރިމީހާއާއި ހިއްސާކުރަން ބޭނުންވި ވާހަކަތައް އެހެން ފިރެހެނަކަށް ކިޔައިދޭން ފަށާނެއެވެ. ފިރިމީހާ އަނބިމީހާގެ އަޑު ނޭހުމުން އެ އަޑު އަހާނެ އެހެން ފިރެހެނަކު ހޯދާނެއެވެ. ދެން އެހިސާބުން މަޑު މަޑުން އަނބިމީހާ، ފިރިމީހާއާއި ދުރުވާން ފަށާނެއެވެ. އަނބިމިހާ އަށް ވަގުތާއި އަޅައިލުން ދޭ ފިރެހެނަކާ އޮންނަ ގުޅުން ވަރުގަދަވެ ގާތްވާން ފަށާނެއެވެ. އެހިސާބުން އަނބިމީހާ ފިރިމީހާ މަތިން ފޫހިވާންފަށާނެއެވެ. އަދި އޭގެ ނަތީޖާއަކަށް ވަނީ އެތައް ދުވަހަކު ލޯބިން އެކީ އުޅެން ވައުދުކޮށްގެން ޖެހި ކައިވެނީގެ ގޮށް މޮހި، ދެމީހުން ދެ ހަތުރުންނަށް ވެގެން ދިޔުމެވެ.


މިނިސްޓްރީ އޮފް ސެކްސް ސްޕެއިން ސަރުކާރުން އުފައްދާ މިނިސްޓަރަކު...\nމިނިސްޓްރީ އޮފް ސެކްސް ސްޕެއިން ސަރުކާރުން އުފައްދާ މިނިސްޓަރަކު އައްޔަން ކޮށްފި\nސްޕެއިންގެ އާބާދީ 18 އިން ސައްތަ 2008 ން ފެށުގެން ވަނީ ދަށަށް ގޮސްފައި\nސްޕެއިންގެ އާބާދީ ދަށަށްދާ މައްސަލަ ގައުމީ މައްސަލައަކަށް\n1 މާރޗް 2017 | ބުދަ 15:50\nސްޕެއިންގެ މިނިސްޓަރ އޮފް ސެކްސް އެޑެލްމީރާ ބެރީރާ\nސްޕެއިންގެ ބޮޑުވަޒީރު މާރިއާނޯ ރަޖޯއީގެ ކެބިނެޓްގައި މިނިސްޓަރ ފޯ ސެކްސް ހަމަޖައްސަވާ އެ މަގާމު އާބާދީއާ ބެހޭ ތަޖުރިބާކާރެއް ކަމަށްވާ އެޑެލްމީރާ ބެރީރާއަށް ދެއްވައިފިއެވެ.\nސްޕެއިންގެ އާބާދީ ދަށަށްދާ މައްސަލައަށް އިތުރު ސީރިއަސް ކަމެއް އައިސްފައިވަނީ ހުސްވި އަހަރުގެ ރެކޯޑްތަކުން އުފަންވި މީހުންނަށްވުރެ މަރުވި މީހުންގެ އަދަދު އިތުރުވުމާ ގުޅިގެންނެވެ.\nސްޕެއިން އަކީ ތަރައްގީވެފައިވާ ގައުމުތަކުގެ ލިސްޓުގައި އުފައްވާ ރޭޓް އެންމެ ދަށް ގައުމެވެ.\nތަޖުރިބާކާރުންގެ ނަޒަރުގައި ސްޕޭންގެ އާބާދީ ދަށަށް ދިއުމުގެ ސަބަބުތަކުގެ ތެރޭގައި މަސައްކަތުގައި އުޅޭ ވަގުތު އިތުރުވުމާއި، ގެއަށް ދާ ގަޑި ފަސްވުމާއި، ރޭގަނޑު މާ ފަސްކޮށްފައި ކެއުމުގެ އާދަތައް ފަދަ ކަންކަން ހިމެނޭ ކަމަށެވެ.\n2008 ވަނަ އަހަރުން ފެށިގެން 2015 އާ ހަމައަށް ސްޕެއިންގެ އާބާދީ 18 އިން ސައްތަ ވަނީ ދަށްވެފައެވެ.\nއަދި ހަމައެއާއެކު ދަރިން ނެތް އާއިލާ ތަކުގެ އަދަދު 1977 ވަނަ އަހަރު 1.5 މިލިއަންގައި ހުރި އިރު 2015 ވަނަ އަހަރު އެ އަދަދު 4.4 މިލިއަނަށް ވަނީ މައްޗަށް ގޮސްފައެވެ.\nސްޕޭންގެ ގިނަ އަންހެނުން2ނުވަތަ އެއަށް ވުރެ ގިނަ ކުދިން ހޯދަން ބޭނުން ކަމަށް ބުނި ނަމަވެސް ތަފާސް ހިސާބަށް ބަލާއިރު 18 އަހަރާއި 49 އަހަރާ ދެމެދުގެ އުމުރު ފުރާގެ އަންހެނަކަށް ސްޕޭންގައި ޖެހެނީ 1.3 ކުދިންނެވެ. އެއީ ޔުރަޕިއަން ޔުނިއަންގެ މިންގަނޑުން ބަލާއިރު ޖެހޭ 1.58 އަށް ވުރެވެސް ދަށް އަދަދެކެވެ.\nސްޕެއިން އަންހެނުންނަކީ ޔޫރަޕްގައި އެންމެ ދުވަސްވާ ފަހުން ދަރިން ހޯދާ މީހުންގެ ގޮތުގައި ބެލެވިފައިވާ ބައެކެވެ. ސްޕެއިންގައި އެވްރެޖްކޮށް އަންހެނަކަށް ފުރަތަމަ ކުއްޖާ ލިބޭ އުމުރަކީ 32 އެވެ.\nސްޕެއިންގެ އިންސްޓިޓިއުޓް ފޯ ފެމިލީ ޕޮލިސީސް އިން ބުނެފައިވާ ގޮތުގައި ސްޕެއިންގައި ފުރަތަމަ ދަރިފުޅު ހޯދާ އުމުރު ފަސްކުރުމުގައި މާލީ ތަނަވަސްކަން ކުޑަވުން ހިމެނެއެވެ.\nސްޕެއިންގެ ދަށަށްދާ އާބާދީގެ މައްސަލަ ހައްލު ކުރުމަށް އައްޔަން ކުރެވުނު މިނިސްޓަރ އޮފް ސެކްސްގެ މަސްއޫލިއްޔަތުގެ ތެރޭގައި އަބާދީގެ މައްސަލަތައް ހައްލު ކުރުމަށް ގައުމީ ފެންވަރުގެ ސްޓްރެޓަޖީއެއް އެކުލަވާލުން ހިމެނޭ ކަމަށް ސްޕެއިންގެ ދުވަހު ނޫސް އޭބީސީގައި ރިޕޯޓް ކޮށްފައިވެއެވެ.


New Dhivehi Observer | މުހައްމަދު ޒާހިރު (އޯކޭ ޒާހިރު) ޤާނޫނާއި ހިލާފަށް ހައްޔަރު ކޮށްގެން ދޫނިދޫގައި!\nEnglish\tމުހައްމަދު ޒާހިރު (އޯކޭ ޒާހިރު) ޤާނޫނާއި ހިލާފަށް ހައްޔަރު ކޮށްގެން ދޫނިދޫގައި! 08 އޮގަސްޓް 2012 21:39 | 38 ކޮމެންޓް -އިބްރާހިމް އަލީ-\nމުހައްމަދު ޒާހިރު (އޯކޭ ޒާހިރު) އޭނާގެ ގޭގައި ހުއްޓާ ކޯޓު އަމުރެއްގެ ދަށުން ފުލުހުންވަނީ ހައްޔަރު ކޮށްގެން ގެންގޮސްފައެވެ. ފުލުހުން ހޯދާފައިވާ ކޯޓު އަމުރުގައި ބުނަނީ އޭނާ ހައްޔަރު ކުރުމަށް ބޭނުންވާ ސަބަބަކީ ކުއްޖަކާއި ދިމާލަށް އެއްދުވަހަކު ‘ބާޣީ ޝަހީމް ކޮބާހޭ’ ބުނެ ބިރު ދައްކައިގެން އެކުއްޖާގެ ‘ކަރާމަތަށް’ އަރައިގެން ކަމަށާއި އަދި ޒާހިރު އެނޫން ބައެއް ދުވަސް ދުވަހު ޝަހީމްގެ ކައިރީގައި ބާޣީ ޝަހީމޭ ކިޔާފައިވާކަމަށް ހެކި ބަސްލިބިފައިވާތީ، އޭނާއަކީ މުޖުތަމަޢަށް ހުރި ނުރައްކަލަށް ވާތީ ދޫކޮށްލާފައި ބެހެއްޓުމަކީ ރަނގަޅު ކަމަކަށް ނުވާތީ ކަމަށެވެ.\nމިއަދު ކޯޓަށް ޒާހިރު ކޯޓަށް ގެންގޮސް އޭނާގެ ބަންދުގެ މުއްދަތުވަނީ5ދުވަހަށް އިތުރު ކޮށްފައެވެ.\nބާޣީ ޝަހީމް އަކީ މަޝްހޫރު ވާން ވަރަށް ބޭނުންވާ މީހެކެވެ. އަދި، އެހެން މީހުންގެ ސަމާލުކަން ހޯދަން އަބަދުވެސް ބޭނުންވާ މީހެކެވެ. ދޭތެރެ ދޭތެރެއިން އޭނާ ދަނީ ހަވީރު ނޫހަށާއި ސަން އަށް ގުޅައި އެހެން މީހުންގެ ހަމްދަރުދީ އާއި ސަމާލުކަން އޭނާއަށް ލިބޭފަދަ ވާހަކަތައް ދައްކައި އެވާހަކަތައް ނޫހުގައި ލިޔެދިނުމަށް އެދެމުންނެވެ. އެގޮތުން މިފަހުން އޭނާވަނީ ނޫސްތަކަށް ގުޅާފައި އޭނާގެ ކޮޓަރީގެ ތަޅު ހަލާކުކޮށްގެން ބަޔަކު ވަންނަން އުޅޭ ކަމުގެ މައުލޫމާތު ފަތުރާފައެވެ. އަދި އޭނާއަށް ހަމަލާ ދިނުމަށް އޭނާގެ ގެޔަށް ބަޔަކު ވަންނަން އުޅެނީ ކަމަށް ބުނެވެސް މަޢުލޫމާތު ފަތުރާފައި ވެއެވެ. އަދި އޭނާގެ ކާރު ހުއްޓުވައި ބަޔަކު އޭނާއަށް ހަމަލާދޭން އުޅުނު ކަމަށްވެސް މައުލޫމަތު ފަތުރާފައިވެއެވެ.\nއެހެން މީހުންގެ ސަމާލުކަން ހޯދުމަށް ބާޣީ ސޭކް ޝަހީމް ކުރަމުންދާ މަސައްކަތްތަކުގެ އެންމެ ފަހުގެ ޝިކާރައަށް ވެފައި މިވަނީ އޯކޭ ޒާހިރެވެ.\nރާއްޖޭގެ ކްރިމިނަލް ކޯޓު ފާހަގަ ކޮށްލެވެނީ މިފަދަ ދެއުޅިއެއް ނުވާ ކަންތައް ބޮޑު ކޮށްލާއި އެކަންތައްތަކީ ޤައުމީ ސަލާމަތް ހުރި ނުރައްކަލެކޭ ކިޔައި ސިޔާސީ ނިންމުންތައް ނިންމާ ކޯޓެއްގެ ގޮތުގައެވެ. އަދި، ހަޤީޤީ މުޖުރިމުންނަށް މާފު ދީ ދޫކޮށްލަމުންދާ ވެސް ކޯޓެއްގެ ގޮތުގައެވެ.\nމިފަދައިން ކިތަންމެ ބަޔަކު ހައްޔަރުކޮށް ބަންދު ކުރަމުން ދިޔަ ކަމުގައިވިޔަސް ބާޣީން ނަކަށް އެނޫން ނަމެއް ނުކިޔޭނެއެވެ. މިއަދުވެސް މާދަމާވެސް ޝަހީމް މެން ފަދަ ބާޣީން ނަށް ހަމަ ކިޔައި އުޅޭނީ ބާޣީ ޝަހީމެވެ.\nދީނީ ޝޭހް ޝަހީމް ޒަކާތު ފައިސާ ނަހަމަ ގޮތުގައި ބޭނުން ކުރާ ކަން ‘އެންޑީއޯ’ އަށް އެނގިއްޖެ\n38 ކިޔުންތެރިންގެ ޚިޔާލު\tަަަައަބްޅޯ Reply\nAugust 8, 2012 at 9:48 pm\tބާޢީ ކިޔާކޮންމެ މީހަކު ހައްޔަރުކުރަންޏާ 50000 ރައްޔިތުން ހައްޔަރުކުރަން ޖެހޭނެ!\nAugust 8, 2012 at 10:36 pm\tބާާާަަޢީ ބާޢީ ބާޢީ ސަހީމް ބާޢީ ބާޢީ ބާޢީ ބޮނަކުއާ ބާޢީ ބާޢީ ބާޢީ އޯމައިގޯޑް\nAugust 8, 2012 at 11:19 pm\tބާަގީ ބާގީ\nDhuvaafaru Dhandahelu Reply\nAugust 8, 2012 at 11:26 pm\tބަޣާވާތެއްކޮށްފަވާ ޤައުމުތަކުން އަބަދުވެސް ފެނިގެންދާނީ އަނދިރިކަމެވެ. ކަޅުކަމެވެ. ޖަރީމާތަށް ފުލުފުލުން ބާޣީންގެފުށުން ފެނިދެއެވެ. ތާއަބަދު ރައްޔިތުން ތިބެންޖެހޭނީ ބިރުވެރިކަމެއްގެތެރޭގައެވެ. ބަޣާވާތުގެ ސަރުކާރުގެ ބޮޑުން އޮޕަރޭޓްކުރާ ގޭންގުތަކުން ރައްޔިތުންނަށް އަނިޔާވެރިކަން ހައްދުފަހަނަ އަޅާދެއެވެ. ސިޔާސީ މަންފާއަކަށްޓަކައެވެ. ސަރުކާރާއި އިދިކޮޅު ފަރާތްތަކުގެ ދޫބުރިކުރުމުގެ މަސައްކަތްތަށް ފެށިގެން ކުރިއަށް ދާނެއެވެ. ސަރުކާރުގެ ޕުރެޕެގެންޑާ ނުފަތުރާ ޓީވީތަށް ބަންދުކުރުމަށް ގޮތްގޮތަށް މަސައްކަތްފަށާފައިވާކަން ފާހަގަކުރަމެވެ. އެޓީވީތަކުގެ ނޫސްވެރިންނާއި ކެމަރާމަނުންނާއި އަދި ފުޓޮގުރާފަރުންނަށް އެކިގޮތްގޮތުން ނުރައްކާތެރި އިންޒާރުތަށްދީ ދަތިކުރުމުގެ ފިޔަވަޅުތަށް ނަހަމަގޮތުން އަޅައި ފުރައްސާރަކޮށް ޖާނަށް ގެއްލުންދިނުމުގައި އަވަދިނެތި އުޅޭކަން ފާހަގަކުރަމެވެ. މިހެން މިމަގުން ބަޣާވާތުގެ ސަރުކާރުތަކުން މަސައްކަތްކުރަނީ ބޭރުދުނިޔެއަށާއި އެ ޤައުމެއްގެ ރައްޔިތުންނަށް ސަރުކާރުން ހިންގަމުންދާ ނޭއްގާނީ ޖަރީމާތަށް ފޮރުވުމަށްކަމަށް ތަޖުރިބާ ކާރުން ފާގަކުރެއެވެ.\nމިއަދު މި ޤައުމުންވެސް ފެނިގެން ދަނީ ކަޅުކަމާއި އަނދިރިކަމެވެ. ބަޣާވާތުގެ ހުރިހާ ސިފަތަކެއް އޭގެ އެންމެ ފުރިހަމަ ކަންމަތީ ފެންނަމުން ހާމަވަމުން އަދި ބޭޒާރުވަމުންކަން ޔަގީންވެ ކަށަވަރުވެއެވެ.\nAugust 8, 2012 at 11:39 pm\tމައްސަލަ ހުށަހެޅީވެސް ޟަހީމް ހެއްކަކީ ވެސް ޟަހީމް. މީކޮންކަހަލަ ޟަރީޢަތެއް. ސީން ކިޔަވައިގެން ތިބޭ ކަމަށް ދަޢުވާ ކުރާ ޖާހިލަކަށްވުރެވެސ ދަޟުދަރަޖައިގެ ޢަމަލު ކުރާ މުޖުތަމަޢުގަ ބަދުނާމް ވެފައިވާ ޟަހީމް މީހުންގެ ކަރާމާތަށް އަރައިގަންނަނީ ސަރުކާރުގެ ތެރޭން. މިގައުމުގެ އަދާލަތު މި އޮތީ ހިތާމަ ކުރަންޖެހޭ ހާލަތުގަ. އަޅުގަނޑު ގާޒީން ތަކަށް މި ގޮވާލަނީ، ކަލޭމެން ނަރަކައިގެ ޢަޒާބު ދެކެ ބިރުވެތިވެ އިންސާފާ އަދުލަށް ހުކުމް ގާއިމް ކުރާށެވެ. މިހާރު މިއޮތީ ކަލޭމެން ދަށުވެފާ ތިބި މިގައުމުގެ ޚާއިނުން އަތްދަށުން ސަލާމަތް ވާނޭ ވަގުތު އައިސްފައެވެ. ކުރެވިފައިވާ ކުށަށް ތައުބާވެ، ކަލޭމެން ބްލެކް މެއިލް ކުރާ ކުރީގެ ބޮޑުންގެ އަޓްދަށުން ސަލާމަތްވެ، ﷲ ގެ މަގަށް ހުކުމް ކުރާށޭވެ. މިވަގުތު ގެ ބޭނުން ނުހިފައިފި ނަމަ މުޅި އުމުރަށް އަދި ގިޔާމަތް ދުވަހުވެސް ހިތާމަ ކުރަންޖެހޭނެއެވެ.\nAugust 8, 2012 at 11:55 pm\tގަންޖާ ބޯއޭ ގޮވިމީހާ ކޯޓަށް ހާޒިރު ކުރުމުން ބުނީ ކޮންމެ މީހަކަށްވެސް ދުލާ ގަލަަމުގެ މިނިވަންކަން އޮންނާނެ ކަމަށެވެ! ވިމާ މީނާ2ގަޑި އިރު ތެރޭގައި ދޫކޮށްލުމަށެވެ! ފުލުހުންނަށް ޖެހުނީ ދޫނިދޫ އާއި ހަމައަށް ނުގެން ގޮސް ދޫކޮށްލަންށެވެ!\nAugust 9, 2012 at 4:21 am\tރުނޑި ފަނޑިޔާރުންނޭވޭ! އޯކޭޒާހިރަކީ މުޖުތަމައަށްހުރި ނުރައްކަލަކަށް ބުނާއިރު އެފަދަ\nނުރައްކާމީހަކު،ޖެހޭނީ އުމުރުގާވެސް ހައްޔަރުގާބަހަޢްޓަންނޫންތޯ؟ ރުނޑިފަނޑިޔާރުއޭ! ގޮޅާބޯ\nމައުމޫނު ފިސްތޯލަހިފައިގެން ހުރެއޭ ތިމަންނާ މިހުވާކުރީ! މިހެންބުނަމުންދާއިރު މީނާއަކީ\nގައުމީ ސަލާމަތައް ހުރިނުރައްކަލެއްނޫންތަ! ކަލޭ މިގޮޅާބޯ މައްޗަށް ހުކުމް ނުކޮށް ހުރުމުން، ކަލޭގެ މައްޗަށް އަހުރެން ހުކުމް މިކުރަނީ ކަލެއަކީ މިފަދަ ނުރައްކާ މީހުން\nމުޖުތަމައަށް ދޫކޮށްލާފާ ބަހައްޓާ މީހަކަށްވާތީ! ކަލެއަށްވެސް މިއަދުން ފެށިގެން “ބޮޑުބާގީ” މިގޮތަށް ކިޔަން އަހުރެން މައިބަދަ އުމަރު ބުނެ އަމުރުކޮށްފިން!،،،\nއަދި މިގާޒީ ގެނަން ބާގީ ގެނަމަށް ބަދަލު ކުރުމަށްވެސް އަމުރުކޮށް ހުކުމް ކޮށްފިން!،،\nAugust 9, 2012 at 4:47 am\tމަހަމަ ކޮސްވެ އަންތަރީސް ވެއްޖެ! މިބާގީ ފަނޑިޔާރުން ހައްޔަރު ކުރުމުގެ ކޯޓް އަމުރު ނެރުމުގާމިބުނަނީ މީނާ އަކީ ގައުމީ ސަލާމަތަށް ހުރިނުރައްކަލެކޭ ބުނެ ހުކުމްކޮށް\nބަންދު ކުރާއިރު!5ދުވަސް ނުވަތަ 10 ދުވަސް ފަހުން ހަމަ މިމީހާ ގައުމީ\nސަލާމަތަށް ހުރި ރައްކަލަކަށް ވާނެބާ!، މަހަމަ ކޮސްވެބއަންތަރީސް ވަން!،، މީ ކޮން\nތާކުން ކޯންޗެއް ކިޔަވައިގެން ތިބި ބާގީގާޒީން ނެއްތަ!!!\nAugust 9, 2012 at 5:15 am\tކީރިތި ރަސޫލާގެ ކާޓޫނުކުަރަހާ ކީރިތިގުރުއާނަށް ގޮންޖެހި އެމެރިކާގެ ޔަހޫދީ ރަޑަފިންނަށް ބައާވާތުގެ ބުރުސޫރަ ރީތިކުރަން މަހަކު ދެލައްކަ ޕައުންޑު ހަރަދުކުރާ ސަހީމުގެ ނިމުންއޮތީ ކިހިނެއްބާ ؟ އޭ ހައްދަވާ ބޮޑުކުރެއްވި ރަސްކަލާކޮ އިސްލާމްދީނާއި ކީރިތި ގުރުއާނަށް ފުރައްސާރަކުރި މީހުނާ ބައިވެރިވި އަނިޔާވެރި އިސަލާމިކު މިނިސްޓްރީ ގެ ހިންގަން ހަވާލުވެހުރި ސަހީމް އާއި އެނާގެ ބައިވެރިންނަށް ފިރުއައުނާއި ހާމާނަށް ފޮނުވިވަރުގެ ގަދަފަދަ ކޯފާއެއް ފޮނުއްވާންދޭވެ…އާމީން. މުނައްވަރު Reply\nAugust 10, 2012 at 2:32 am\tއާމީން…..އާމީން…….އާމީން……\nAugust 9, 2012 at 10:13 am\tބާާާަަޢީ ބާޢީ ބާޢީ ސަހީމް ބާޢީ ބާޢީ ބާޢީ\nAugust 9, 2012 at 12:41 pm\tސަހީމް މެންނާހެދި މުޅި ދިވެހި ޤައުމު މިދަނީ ހަލާކު ވަމުން.ދަންނަ ބޭކަލުންނޭ ކިޔާގެން މުޅިންވެސް ހަދަނީ ދޮގު..ހުރިހާ ކަމެއް ރައްޔިތުންނަށް އޮޅުވާލަނީ.ބާޤީ ސަހީމް.\nAugust 9, 2012 at 8:41 pm\tސަހީމް ވެސް ކާރެއްތަ ދުއްވަނީ.. އޭނަ ދުއްވަންވާނީ ޖަމަލެއް ނު.\nAugust 9, 2012 at 9:51 pm\tބާޣީ ބާޣީ ބާޣީ ތިން ފަހަރު ކީތްކުރަންތޯ ތިންސައްތަ ފަހަރު ވެސް ހައްޤު.\nAugust 10, 2012 at 2:35 am\tބާޣީ ބާޣީ ބާޣީ…….ތީ ހަމަ ބާޣީ ބާޣީ ބާޣީ……\nAugust 10, 2012 at 3:03 am\tބާގީ\nAugust 10, 2012 at 3:03 am\tބާޢީ\nAugust 10, 2012 at 3:48 am\tހަމަ ބާގީ ސަހީމް\nAugust 10, 2012 at 6:31 am\tބާޣީ ކިޔާއިރު ތިކި އިންނާނީ އަލިފުގެ މަތީގަ. މިކަން ހުރިހާ ބޭފުޅުންވެސް ހަނދާނުގައި ބެހެއްޓެވުން އެދެން. އެހެންކަމުން އަޅުގަނޑު ދަންނަވާނީ ޝަހީމު އަކީ ހަމަ ބޮޑު ބާޣީ އެކޭ.\nAugust 10, 2012 at 10:06 am\tހިލޭއަންހެނުން ތަޅަމުން ދުވާ މީހެން\nMarch 11, 2013 at 10:32 am\tައަޅުގަޑު ދެކެނީ ހުރިހާ ހަމަނުޖެހުމެއް ސިފައިންނާއި ފުލުހުން ލައްވާ ކުރުވިމޭހަކީ ނަޝީދު އާއި އެއިރުގެ ކެބިނެތު މިނިސްޓަރުން ފުލުހުން މިހާރުން މިހާރައްވެސް އެބޭފުޅުން އެކަންކުރި ސަބަބު ހޯދާ ފިޔަވަޅު އަޅަންޖެހޭ\nމައިބަދަ އުމަރު Reply\nAugust 10, 2012 at 11:25 am\tހަމަ ކިޔޭނީ ބާގީ! ބާގީ ބާގީ! ގާޒީއެކޭ ނުކިޔޭނެ! ބާގީން ވާނީ ހަމަ ބާގީންނަށް،!\nދީން ކިޔަވައިގެން ތިބެ ބޮޑުބާގީއަކަށްވީ ކީއްވެތޯ؟؟؟؟؟؟؟؟؟؟؟؟؟؟؟؟؟؟\nAugust 10, 2012 at 3:11 pm\tގައުމުގައި މިހާރު ތިބީ ހުސްބާޤީންނެއް ނޫން އެބައިގަނޑު ވަރަށް މަދުވާނެ އެމީހުން ފެންނާނެ މުޒާހަރާތަކުގައި މީހުންނަށް އަނިޔާކުރުމުގައި އަވަދިނެތި އުޅޭނެ . ބައެއް ބާޤިންތަށް ރާއްޖެތެރޭ ޕޮލިސް ސްޓޭސަންތަކުގައި ގޮސް ތިބީ މާލެ ނާންނަށްވެގެން ތިމާމެންގެ ގެދޮރުކަމަށް އެތަންތަނަށް ވެރިވެގެން އެތިބެނީ. ފިލާގެން ތިއްބަސް ބާޤިން ވާނީ ހަމަ ބާޤިންނަށް\nAugust 10, 2012 at 4:21 pm\tތި ޝަހީމު މިހާރު ތީ ފީކުދާންޏަކަށްވެސް ރައްޔަތުން ނުބަލާ ޅާއެއް.\nތި ޅާ ގެންގުޅެން ވާނީ އެހެން މީހުނާ ވަކިން. މަސާޖު ޕާލާތަކުގައި މަސާޖު ކުރުވަ ކުރުވާ މިހާރު އެޅާގައި ގާ ނެތްކަމެއް ކޮބާ؟؟؟\nAugust 10, 2012 at 7:25 pm\tދެންކޯނީގެ ތަހްޤީގު ނިމޭދުވަހަށް ކެތްކޮށްލާ!ސިފައިންނާއި އެ،މްއެންޑީއެފްގެ ހުރިހާސިފައިންނަކީ ޢާއްމުންނަށް އަނިޔާކުރާބައެއްނޫން!.އެދުވަހަކީ އެމީހުން ބާޣީންނާއިދެކޮޅަށް ނިކުންނަދުވަސް. ރާއްޖެތެރޭގައިވާ ހުރިހާ ސިފައިންނާއި ފުލުހުން ކޯނީީގެ ރިޕޯޓްނެރޭ ދުވަހަށްޓަކައި މާލެ ގެނައުމަކީ ތިމާމެން ފޭހި އިލޮށިގަނޑު އަމިއްލައަށް ހެރޭދުވަސް.\nAugust 10, 2012 at 8:35 pm\tމުޖުތަމައުއަށް ނުރައްކާ ތެރިމީހެއްވީއާ ދެން އެބޭފުޅާ ބަހައްޓަވާނީ އުމުރައްޖަލުގައިތާ . އެކަމަކު ޝަހީމު ވާނީ ހަމަބޮޑުބާޣީ އަކަށް.\nAugust 10, 2012 at 9:24 pm\tދީން ކިޔަވާގެންތިބެ ދީންވިއްކާލި ބޮޑު ބާޢީ ސޭހު ސަހީމު ބާޢީ ބާޢީ ބާޢީ ރާބޯ ސަހީމު\nAugust 11, 2012 at 4:45 am\tދުނިޔޭން މޮޔަވަންދެން ބާގީންނޭ ބާގީއޭވެސް ގޮވާނެ އަދި …އަމިއްލަ ދަރިންވެސް ބާގީއޭ ގޮވާނެ ދުވަސް ވެސް އަންނާނެ.\nAugust 11, 2012 at 7:35 am\tކޮބާ މިސްކިތު ފަންޑް ވެސް އެއޮތީ ނަހަމަ ގޮތުގައި ބޭނުންކުރާނެކަމަށް އިޢުލާން ކޮށްފައި، އެއީ 10 ބުރި އިމާރާތެއް ހަދަން އެއްކުރި ފައިސާއެއް ނޫން، އެއީ މިސްކިތްތައް މަރާމާތަށް ދިވެހިން ހޭދަކުރި ފައިސާ، ދެން ރޯދަ މަސްނިމުނިއިރު މިސްކިތްތައް މަރާމާތު ވީވަރު މިހިރީ މާލޭގެ މިސްކިތްތަކަށް ބަލައިލީމާ ފެންނަން، ކިހިނެއް ރާއްޖޭތެރޭގެ މިސްކިތަކަށް ފައިސާފޮތްޗެއް ދޭނީ.\nދެން މިލާރިން އެއްގޮތަކަށް ވެސް މި ބާޢީ ހަރާންކޯރު ސަހީމް ބޭނުންގޮތަކަށް ޚަރަދު ވިޔަދީގެން ވެސް ނުވާނެ، މިލާރި ހުންނަންވާނީ މީނަގެ އަތްނުފޯރާގޮތަށް ފިނޭންސް ގެ އެކައުންޓެއްގައި ކޮންމެވެސް ބޭންކްއެއްގައި، ޒަކާތުގެ ފަންޑްއަކީވެސް މިގޮތްށް ހުންނަން ޖެހޭ ފަންޑެއް، މިއީ އިސްލާމިކް މިނިސްޓްރީގެ ބޭނުންގޮތަކަށް ޚަރަދު ކުރެވޭނެ ލާރިއެއް ނޫން، މިބެލެވޭނީ ހަމަ ބަޖެޓް ނުވަތަ މާލިއްޔާގެ ލާރިގޮތުގައި، ހިގަންޖެހޭނީ މާލިއްޔާގެ ގަވާއިދު ތަކާއި ގާނޫނުތައް،\nAugust 11, 2012 at 11:29 am\tބޮޑު ބާގީ ސަހީމް އަށް ބުނެލަން ބޭނުމީ! ކަލޭމެންކުރީ ހަމަ ބަގާވާތް! ބާގީ އޭ ބުނީމާ ، މިރޯދަމަހު އަޅުކަމުގެ ދުވަސްވަރު، ފަހުދިހައިގެ ތެރޭޭގައި، އޯކޭ ޒާހިރުބެ\nއެހުރީ ޖަލަށްލާފަ! ކަލޭގެހުރި އަނިޔާވެރިކަން ދެކިބަލަ! ކޮންމެރެޔަކު، ދަމުނަމާދަށްގޮސް\nމީހުންނަށް ކަންދައްކަން ރޮއެ ރޮއެފާ ތިޔަކުރަނީ ކޮންކަމެއް! ﷲ ހުރިހާކަމެއް ދެނެވޮޑި\nގެންވޭ!ޒާހިރުގެ އާއިލާއެއްވެސް އޮންނާނެ! ޒާހިރަކީވެސް މާތް ﷲ އަށް އަޅުކަންކުރާ\nﷲގެ އަޅެއް! މިއީ ރަމްލޯންމަސް! ކަލޭ ހަނދާން ކޮށްގެން ހުންނާތި މީހުންނަށް ތިޔަދޭ\nއަނިޔާ! ކަލެއަކީ ބާގީ އެއްކަން މިގައުމުގެ ކުދިބޮޑު އެންމެން ދަންނާނެ، އެހެންވީމާ\nއަނގައިން ބުނާއެއްޗަކުން ސަރީއަތުން އަދަބު ނުދީ ޖަލުގައި ބަހައްޓައިގެން އަނިޔާކުރަނީ\nއެއީތަ ﷲ ގެ އަމުރުފުޅަކީ! ބޮޑުބާގީ ބުނެބަލަ!!!!!!!!!!!!!!\nAugust 13, 2012 at 2:17 pm\tބާޢީ ޝަހީމު…… ބާާޢީ ފަހަރި އިމްރާން…….(ބާޢީ އިލްޔާސް މިދިޔަ އަހަރުގެ(27.05.2011) އިލްޔާސް ދޮށީ އަންހެން ދަރިފުޅު ކާވެނި ޕާޓީއައް ޚަރަދު ކުރަން 60000ރ ދިން ފަރާތަކީ ބާޢީ ޤާސިމް)\nAugust 14, 2012 at 2:19 am\tސަހީމަކީ ހަމަފައްކާ ސައިތޯނެއް. އެހެންމިބުނީ އޭނަ މީހުން މަގުފުރައްދާ މީހަކަށްވާތީ.\nއިންސާނުްތެރޭގައިވެސް ސައިތޯނުން އުޅެއެވެ. އެއީ ނުބައި ވަސްވާސްދޭ ސައިތޯނެކެވެ.\nAugust 14, 2012 at 8:32 pm\tބާގީ ބާގީ ބާގީ ބާ ގީ ބޮނަކުއާ ބާގީ ދެންލަލަލަލަލާ\nAugust 24, 2012 at 7:06 am\tއަދާލަތު ކުންފުނީގައި ކުރިޔައްކުޅުއްވާބޭފުޅުންގެވިސްނުންފުޅުތިޔަހުންނަވަނީ ކުރަފީގެ ވިސްނުންފުޅުވެސް ހުންނަކަހަލަގޮތަކަށެވެ އެއީ ކުރަފިވެސް ވަރައްހިކުމަތްތެރިކަމާއި ވިސްނުންތެރިކަމާއިއެކު ހަކުރުފުޅިޔައް އެރުއްވާނެ އެކަމަކު ނިކުންނާކަށް ނޭގޭނެ މީހަކު ފުޅިންނަގާބޭރައްލީމަދެންފިސާރިބާރައް ދުވެފިލަންއުޅޭނެ ނެގިމީހާގެ އަތްދަށުންސަލާމަތްވާށޯ އެދުވަނީ އަދާލަތު ކުންފުނީގެ އެންމެ އިސްވެރިޔާ(މުދިގާޑް)ސޭކުއިމުރާން ފަންނުވެރިންގެ ޤަލަމުން ރާއްޖެ އިސްލާމްކުރިގޮތް ދައްކާލުމުގެ މާރުޒެއް ބާއްވާއިރު އެހެންބަޔަކު ބާއްވައިފާނެ މައުޒަކައް ކުޑަކޮންވެސް ވިސްނާނުލައްވަވައެވެ އަޅުގަދުވެސް އެބަވިސްނަން ފަންނުވެރިންގެ ޤަލަމުން ކުރަހަިގެން މައުރުޒެއް. އެއީ އަދާލަތުކުންފުނީގެ މިއަދުގެ ގެރިން ފިރިހެންކުޅިކުޅެންތިބެވިދާނެ ގޮތްގޮތައް ފާޑުފާޑަށް ކުރަހާ މައުރުޒުކުރުމެވެ ފިރިހެންކުޅިކުޅެވިދާނެގޮތްގޮތައް ކުރެހުމަކުން އަދިމިހާތަނަން ބަޔަކުނުކުރާމޮޅުކަމެއް އެންމެފުރަތަމަ ކުރާމީހުންގެ މަގާމްގަ މަގާމްވާންއަހަރެންބޭނުންވާތީއެވެ އަނެއްކޮޅުންބަޔަކުހަރާފާނެ ދަގަދަކަށްމިއަދަކު ނުވިސްނާނަން އެއީ އަހަރެންނަކީ ދީންދަންނަޖާހިލެއްނޫން ހަމައެކަނި ތުގުޅިލީތޮށިގަޑެންއަހަރެންގެއޮތީ ދީންދަންނަނަމަ ބޯޅައިން ބޯޅަޔަކުނުޛަހާނެ\nAugust 27, 2012 at 10:11 am\tމީހުންނަށް ފުރައްސާރަކުރުމާއި އެއްޗެހި ކިއުމަކީ ކަލޯމެންގެ އާދަ! ތިމާއަށް ހެޔޮކަމެއް ނުކުރެވޭ އިރު ހުތުރުބަހުން މީހުންނަށް އެއްޗެހިކިޔާ މަލާމާތްކުރުމަކީ ފައިދާކުރާނެކަމެއްބާ؟ ކާކަށް އެނގޭނީ މަރުވާނީ ކޮންއިރަކުންކަން. ދުނިޔެއަކީ ތިމާ ހިތުހުރިގޮތަކަށް އުޅެންހުރިތަނެއްކަމަކަށް ނުފެނޭ. ބާޣީ އެއް ވިއްޔާ އެބާޣީއަށް ޙައްޤު އަދަބު މަރުވުމުން ލިބޭނެ. ރާބޯމީހެއްވިއްޔާ އެ އަދަބުވެސް ލިބޭނެ. އަންހެނުންގެ ޢިއްޒަތަށް އަރައިގަންނަމީހެއްނަމަ އެ އަދަބުވެސް ލިބޭނެ. އެކަމަކު މިއީ ޙަޤީޤަތަކަށް ނުވާނަމަ މީސްމީހުން ނުކުރާ ކަންތައްތައް ބޮލުގައި އަޅުވައި މީހުންގެ ޝަޚްޞިއްޔަތު ފަނާކުރުމަށް މަސައްކަތް ކުރާމީހުންނަށް މާތްކަލާނގެ ރަނގަޅުމަގެއް ނުދައްކަވާނެ. އެފަދަމީހުންގެ ލޯތަކާއި ކަންފަތްތައް ﷲތަޢާލާވަނީ ބަންދުކުރައްވާފަ. ޙައްޤުގޮތެއް ނުވިސްނޭނެެ. ނުވެސް ފެންނާނެ. މަރުވަންދެން މީހުންނަށް ފުރައްސާރަކޮށް މަލާމާތްކުރުމުގައި ދެމިތިބޭނެ. ކީރިތި ﷲ މިފަދަމީހުންނަށް ހެޔޮމަގު ދެއްކެވުން އެދި ދުޢާކުރަން. ދީނީ ޢިލްމުވެރިއެއްނަމަ އެއެއްމެންވެސް މިފަދަ މީހުންނަށްވާނީ ބާޣީންނަށް. ދީން ހަލާކު ކޮށްލަން މަސައްކަތްކުރާމީހުންގެ އެއްމެ ފުރަތަމަ ޢަލާމާތަކީ އެއީ. ތިހާ ދީނަށް ލޯބިކުރާ ބަޔަކު ނަމަ ދީނުގައި އޮންނަ ގޮތް ޤަބޫލުކޮށް މީހުންނަށް ފުރައްސާރަކޮށް މަލާމާތްކުރުން ހުއްޓާލަންވީނުން. އޭރުން ހަމަ ޔަޤީނުންވެސް އާޚިރަތުގައި ހެޔޮދަރުމަލިބޭނެ.\nOctober 29, 2012 at 1:20 pm\tޝިފާގެ ވާހަކަޔައް އަޅުގަނޑު ތާއީދުކުރަން މި ރީނދޫބައިގަނޑަށް ހެޔޮވިސްނުން ދެއްވާށި އިލްޔާސްގެ ދޮށީދަރިފުޅުގެ ކައިވެންޏަައް 60000ރ ދިންކަމައް ބުނެ ހަދާފިތުނަވެރި ދޮގުވާހާކަ. ﷲވޮޑގެންވާކަމާ ކުޅަދުން ވަންތަކަން ކަލޭމެނަށްފެންނާނެދުވަހެއް އައްނާނެ.ﷲއަށް ބިރުވެތިވޭ\nMarch 7, 2013 at 2:52 am\tMihira Ibuleehuge Dari Kaleyge Hulumeedu Ais Hurireyga Hiley Anhene Kotareega Baavaigen Moshen Othee Den Kon Deeney kiyaafa Fokey Veedebala Mihira kuthaa\nAli Saeed Ga.Maamendhoo Reply\nMarch 14, 2013 at 10:02 pm\tALHUGADUGE Dharifulhuge karaamathah aaigathee eh noonev.Kaamaathugai aiy ves lee eve. ekujjaa karaamaathah thadhuvegen ulhumun ekan egunee ves.Veemaa Ok Zahir jalah nlaan vee keeve heyyeve.e kujjaa miharu aheren kairee gaives karaamaathugai aiy lumah bunanee eve.kihaa dhera kameh heyyeve.ehenveemaa Zahir onnanjeheynee ethanuga eve.


Advertorial: Ooredoo dhivehinah "furathama" dhin hadhiyatah!\nއުރީދޫ ޖިޓިޓަލް ސެންޓަރުތައް ސީއީއޯ އަދި އެމްޑީ ނަޖީބު ހާން ތައާރަފު ކޮށްދެއްވަނީ -- ފޮޓޯ: އުރީދޫ\nމިހާރު ރާއްޖޭގައި މި ފެންނަ މޮބައިލް ހިދުމަތް ތަރައްގީވުމުގައި އުރީދޫގެ ދައުރު ބޮޑެވެ. ކުރީގެ ވަތަނިއްޔާ ޓެލްކޮމް މޯލްޑިވްސް އިން 2005 ވަނަ އަހަރު ރާއްޖޭގައި ހިދުމަތް ފެށުމާއެކު "ޑިޖިޓަލް ޓެކްނޮލޮޖީ" އާއެކު "ޑިޖިޓަލް ދިވެހިރާއްޖެ" އަކަށް ދިވެހިން ގެންދަން މަގު ކޮށުނެވެ. އެ ކުންފުނިން ވަނީ ދިވެހިން ކުރިން ނުދަންނަ އާ ގިނަ ހިދުމަތްތަކެއް ދިވެހިންނަށް ގެނެސްދީފަ އެވެ. އެ ކުންފުނިން ރާއްޖެ އަށް މޮބަައިލް ވާޗުއަލް ޕްރައިވެޓް ނެޓްވޯކް (އެމްވީޕީއެން) ތައާރަފު ކުރި އެވެ. މިކަންވީ މޮބައިލް ހިދުމަތް ކުރި އަށް ދުއްވައި ގަތުމުގައި އެޅުނު މުހިންމު ފިޔަވަޅަކެވެ.\nވަތަނިއްޔާ އިން 2007 ވަނަ އަހަރު އެސްއެމްއެސް އިންފޮމޭޝަން ސާވިސަސް ތައާރަފުކުރި އެވެ. އަދި 2008 ވަނަ އަހަރު ރާއްޖެއަށް 3ޖީ ތައާރަފު ކުރި އެވެ. ތްރީޖީގެ ހިދުމަތް ރާއްޖޭގައި ތައާރަފު ކުރުމާއެކު ފޯނު ބޭނުން ކުރަމުން ދިޔަ ގިނަ ބަައެއްގެ ދިރިއުޅުމަށް ބޮޑު ބަދަލެއް އައެވެ. ހާއްސަކޮށް ފޯނުން ބްރައުޒާކޮށް އިންޓަނެޓުގެ ދުނިޔެއަށް ގިނަ ދިވެހިން ދިއުމުގައި ތްރީޖީ މުހިންމު ރޯލެއް އަދާކުރި އެވެ. އޭގެ ފަހުން އެ ކުންފުނިން ރާއްޖެއަށް 2009 ވަނަ ވަނަ އަހަރު ގެނެސް ދިނީ "ސަޕްރައިޒް" އެވެ. އެ އަހަރު ރާއްޖެ އަށް ތައާރަފުކޮށް ދިން "ވަޔަލެސް ބްރޯޑް ބޭންޑް" ގެ ސަބަބުން އިންޓަނެޓު ހޯދަން އިތުރު ފަސޭހައެއް ލިބިގެން ދިޔަ އެވެ.\nޑަބްލިއު ލޮކޭޓް ހިތަށް ފިނިކަމެއް\nވަތަނިއްޔާ ޓެލްކޮމް މޯލްޑިވްސް އިން ރާއްޖޭގައި ހިދުމަތް ފައްޓަން މަސައްކަތް ކުރަނީ -- ފޮޓޯ: އުރީދޫ\nއެ ކުންފުނިން ތައާރަފުކުރި "ކޭޓީ އިންކިއުބޭޓާ" ހިދުމަތުގެ ސަބަބުން ޒުވާނުންގެ އެތަށް ބަޔަކަށް ތަމްރީން ވާން ފުރުސަތު ފަހިވި އެވެ. އަދި 2010 ވަނަ އަހަރު ތައާރަފު ކުރި "ޑަބްލިއު ލޮކޭޓް" ހިދުމަތުގެ ސަބަބުން ކަނޑު އުޅަނދު ފަހަރާއި އެއްގަމު އުޅަނދު ފަހަރުގެ ގެންގުޅޭ ފަރާތް ތަކަށް ބޮޑު ލުޔެއް ލިބިގެން ދިޔަ އެވެ. އުޅަނދު ފަހަރު ލޮކޭޓް ކޮށްލަން ފަސޭހަ ވެގެން ދިޔަ އެވެ. އަދި ޖެހިގެން އައި އަހަރު ތައާރަފު ކުރި "ސިންގަލް ރޭން ޓަވަރު" ގެ ސަބަބުން ކޮމިއުނިކޭޝަން ހިދުމަތް ދިނުމުގެ މޫނުމަތި ބަދަލު ވެގެން ދިޔަ އެވެ.\nއެ ޓަވަރުތައް ވެގެން ދިޔައީ ރާއްޖޭގެ ރަށްރަށުގެ މަލަމަތި ހަޑި ކުރަމުން ދިޔަ ބޮޑެތި ޓަވަރުތަކުގެ ބަދަލުގައި ރީތިކޮށް ހުންނަ ޓަވަރު ތަކަށެވެ. އަދި ހަމަ އެ އަހަރު ރާއްޖެ އަށް ޕްރިޕެއިޑް ބްރޯޑް ބޭންކް އިންޓަނެޓުގެ ހިދުމަތް ތައާރަފު ކުރި އެވެ. އަދި 2012 ވަނަ އަހަރު "ތްރީޖީ ވީޑިއޯ ބްރޯޑް ކާސްޓް" ތައާރަފު ކުރި އެވެ. އަދި ދުނިޔޭގެ އެންމެ ބޮޑު އެއް ޓެލެކޮމް ކުންފުނި ކަމަށްވާ ޗައިނާގެ ހުވާވޭ ކުންފުންޏާ ގުޅިގެން އެލްޓީއީ ނެޓްވޯކް ތައާރަފު ކުރި އެވެ. މި އަހަރު ވެގެން ދިޔައީ މި ވިޔަފާރި އަށް އެންމެ މުހިންމު އަހަރަށެވެ. ވަތަނިއްޔާއިން 2013 ވަނަ އަހަރު އުރީދޫ އަށް ރީ-ބްރޭންޑް ކުރި އެވެ.\nއުރީދޫ މޯލްޑިވްސް އަށް ކުންފުނި ބަދަލުވުމާއެކު 2014 ވަނަ އަހަރު އެލްޓީއީ 4ޖީ ނެޓްވޯކް ތައާރަފު ކުރި އެވެ. އުރީދޫއަށް ރީބްރޭންޑް ކުރުމާއެކު ކުންފުނީގެ އާމްދަނީ 50 މިލިއަން ޑޮލަރަށް އިތުރު ވެގެން ދިޔަ އެވެ. އެ ކުންފުނިން މި އަހަރު ވައިފައި ޒޯން ތައާރަފުކޮށް ޓޫރިޒަމް ސިނާއަތަށް ހާއްސަކޮށްގެން ރިސޯޓް ސޮލިއުޝަންތައް ތައާރަފުކުރި އެވެ. އަދި 2015 ވަނަ އަހަރު އުރީދޫ ނެޓްވޯކް ވަރުގަދަކޮށް ފޭސްބުކްއާއެކު އެއްބަސްވުމެއް ގާއިމް ކުރި އެވެ. އުރީދޫ އަށް ފިކްސްޑް ބްރޯޑް ބޭންކް އިންޓަނެޓުގެ ހިދުމަތް ދޭން ހުއްދަ ލިބިގެން ދިޔަ އެވެ. އެހެންވެ ކުންފުނިން މުޅި ރާއްޖެ ހިމެނޭ ގޮތަށް ސަބްމެެރިން ކޭބަލް ހިދުމަތް ވަރުގަދަ ކުރުމުގެ މަސައްކަތް ފެށި އެވެ. އަދި ހަމަ އެ އަހަރު އުރީދޫން ވަނީ "އުރީދޫ އެޕް" ގެނެސް ދީފަ އެވެ.\nސްމާޓް ކެމްޕަސް: ކިޔަވާ ކުދިންނަށް ހަދިޔާއެއް\nއެ ކުންފުނިން ރާއްޖޭގައި ކުރި 15 އަހަރުގެ ދަތުރުގައި މޮބައިލް ޕޯޓެބިލިޓީގެ ހިދުމަތް ގެނެސްދިނެވެ. އަދި އުރީދޫ ސްޕާޓް ކެމްޕަސްގެ އިތުރުން ސްމާޓް ވޮލެޓް- އެމްފައިސާ ގެނެސްދިނެވެ. އަދި ސުޕަނެޓް ބްރޯޑް ބޭންޑް އިންޓަނެޓު ގެނެސް ދިނުންވީ ޕްރިޕެއިޑް ކަސްޓަމަރުންނަށް ލިބުނު ބޮޑު ފަސޭހަ އަކަށެވެ. އެ ކުންފުނިން ދިވެހިންނަށް ހިއްސާ ވިއްކައި، ސަބްމެރިން ކޭބަލްއިން ރާއްޖޭގެ އަތޮޅުތައް ގުޅާލުމުގެ ބޮޑު މަސައްކަތް ފެށި އެވެ. އުރީދޫން ހިދުމަތްތައް ތައާރަފު ކުރަން ފެށުމާއެކު އެ ކުންފުންޏަށް ދިވެހިންގެ އިތުބާރު ބޮޑުވި އެވެ. އެހެންވެ ކުންފުނީގެ އާމްދަނީ 100 މިލިއަން ޑޮލަރަށް އުފުލިގެން ދިޔަ އެވެ.\nއުރީދޫން އާއްމުންނަށް ހިއްސާ ވިއްކާނެކަން އިއުލާނުކޮށް، އެ ކުންފުނީގެ ވިޔަފާރި ފުޅާ ކުރަން ހުޅުމާލޭގައި "އުރީދޫ ބިލްޑިންގް" ގެ ބިންގާ އެޅި އެވެ. އަދި ރާއްޖެ އަށް 4ޖީގެ ހިދުމަތް ތައާރަފު ކުރި އެވެ. މީގެ އިތުރުން ޔޫއެންޑީޕީއާ ގުޅިގެން ހުޅުމާލެ- ސްމާޓް ސިޓީ ޕްރޮޖެކްޓް ފެށި އެވެ. އަދި އުރީދޫ "މަގޭ ޕްލޭން" އާއި "އުރީދޫ ނެކްޓްސް" އަދި "ފަސޭހަ ބްރޯޑް ބޭންޑް އިންޓަނެޓް" ހިދުމަތް ތައާރަފުކުރި އެވެ. މީގެ އިތުރުން އުރީދޫ ރާއްޖޭގެ ހިއްސާގެ ބާޒާރުގައި ލިސްޓްކޮށް އުރީދޫ ކަލަރަން ތައާރަފު ކުރި އެވެ.\n2018 ގައި5ޖީ ދައްކާލި\nދުނިޔޭގައި އެއިރަކު އަންނަ ފަހުގެ ޓެކްނޮލޮޖީ ދިވެހިންނަށް ގެނެސް ދިނުމުގައި އުރީދޫ އޮތީ އެންމެ ކުރީ ސަފުގަ އެވެ. އެ ކުންފުނިން ވަނީ 2018 ވަނަ އަހަރު 5ޖީ ރާއްޖެއަށް ދައްކާލާފަ އެވެ. ދުނިޔޭގެ ކޮމިއުނިކޭޝަން ނިޒާމުގެ މޫނުމަތި ބަދަލުކޮށްލާފައިވާ މި ހިދުމަތް ޓެސްޓް ކުރި އެވެ. އަދި އުރީދޫ މަސްރޭސް ތައާރަފުކޮށް ސިއްހީ ހިދުމަތްތަކަށް ހަދިޔާއެއްގެ ގޮތުގައި ތިން ސީއެބިއުލާންސް ރާއްޖެ އަށް ހަދިޔާކުރި އެވެ. އަދި ރާއްޖެއަށް މުޅިންއާ ހިދުމަތެއްގެ ގޮތުގައި "އީ-ސިމް" ތައާރަފު ކުރި އެވެ.\n2019 އާބާދީގެ 65 ޕަސެންޓަށް ސުޕަނެޓް\nރާއްޖޭގެ އާބާދީގެ 65 ޕަސެންޓަށް އުރީދޫން ސުޕަނެޓް އިންޓަނެޓު ދޫކުރީ 2019 ވަނަ އަހަރު އެވެ. އަދި އެންމެ ޒަމާނީ ފަސޭހަކޮށް ވާހަކަ ދެއްކޭ އެޗްޑީ ވޮއިސްގެ ހިދުމަތް ދިވެހިންނަށް ގެނެސްދިނެވެ. އަދި ފުރަތަމަ ފަހަރަށް ވައިފައި ކޯލް ތައާރަފުކޮށް، އެލްޓީއީ ރޯމިން ތައާރަފުކުރި އެވެ. އުރީދޫ ކަލަ ރަން އައްޑޫގައި ބޭއްވުމުގެ އިތުރުން އީކޮމާސް ޕްލެޓްފޯމް މޫލީ ތައާރަފު ކުރި އެވެ. ސްޓާޓް އަޕް ޕްރޮގްރާމް ނިރު އެކްސެލެރޭޓާ ތައާރަފުކޮށް މާފުށީ ރިހިބްލިޓޭޝަން ސެންޓަރުގައި ޑިޖިޓަލް ކްލާސް ރޫމް ތައާރަފު ކުރި އެވެ. އެ ކުންފުނީގެ ކަސްޓަމަރުންނަށް ގެނެސްދިން "އެމްފައިސާ" ވެގެން ދިޔައީ ޑިޖިޓަލް ވޮލެޓެއް ދިވެހިންނަށް ލިބިގެން ދިޔަ ކަމަކަށެވެ.\nއުރީދޫ މޯލްޑިވްސް އިން ވަނީ މި އަހަރު އާ ގިނަ ހިދުމަތް ތަކެއް ތައާރަފުކޮށްފަ އެވެ. ރާއްޖެ އަށް ފުރަތަމަ ފަހަރަށް ސައިން ލޭންގްއޭޖް ކަސްޓަމަރު ސާވިސަސް ސެންޓަރުގެ ހިދުމަތް ލޯންޗް ކުރި އެވެ. ފޭސްބުކް ފްލެކްސް ތައާރަފުކޮށް، ވާޗުއަލް ސޯޝަލް އިނޮވޭޝަން ކޭމްޕް "މިޔަހެލި" ތައާރަފު ކުރި އެވެ. އުރީދޫ ކުއިކް ޕޭގެ ހިދުމަތް ތައާރަފު ކުރި އެވެ. މީގެ އިތުރުން ކޮވިޑް-19 އާ ގުޅިގެން ރާއްޖޭން ކުރާ މަސައްކަތްތަކަށް އެ ކުންފުނިން ދަނީ ގިނަ އެހީކެއް ދެމުންނެވެ.\nއުރީދޫން މިހާލަތުގައިވެސް ހަދިޔާތަކެއް\nކޮވިޑް-19 އިން ރައްކާތެރިވާން ކުރާ މަސައްކަތަކަށް 2.5 މިލިއަން ރުފިޔާ ހަދިޔާކުރި\n50 އިންޓިއުބޭޝަން ބޮކްސް ހަދިޔާކުރި\nއުރީދޫ ކަސްޓަމަރުންނަށް ބޯނަސް ދިން\nގޫގުލް މެދުވެރިކޮށް ޓީޗަރުންނާއި ދަރިވަރުންނަށް ކިޔެވޭނެ ގޮތް ހެދި\nސަރުކާރު މުވައްޒަފުން ގޭގައި މަސައްކަތް ކުރަން ހިލޭ އިންޓަނެޓު ދިން\nކަރަންޓީންގައި ތިބޭ ކަސްޓަމަރުންނަށް ހިލޭ އިންޓަނެޓް\nބިލް ދެއްކުމުގައި ކަސްޓަމަރުންނަށް ލުއިތަކެއް ދިނުން\nމޫލީ މެދުވެރިކޮށް މުހިންމު ބާވަތްތައް ގެއަށް ގެނެވޭނެ ގޮތް ހެދި\nކޮވިޑް-19 އަށް އާއްމުން ހޭލުންތެރި ކުރަން ހިދުމަތްތައް ތައާރަފުކުރި\nސަޕޯޓް ވޯކާސްއަށް ގޭގައި މަސައްކަތް ކުރެވޭނެ އިންތިޒާމު ހަމަޖެއްސި\nމުދާ އުފުލުމުގެ ކުރިން ކުރަންޖެހޭ ކަމެއް


ރައީސް މުޙައްމަދު ނަޝީދު އަރިއަތޮޅު ދެކުނުބުރީ ދިގުރަށް، ދަގެނތި، ކުނބުރުދޫ، އަދި މަހިބަދޫއަށް ވަޑައިގަންނަވައިފި | President Mohamed Nasheed\nރައީސް މުޙައްމަދު ނަޝީދު އަރިއަތޮޅު ދެކުނުބުރީ ދިގުރަށް، ދަގެނތި، ކުނބުރުދޫ، އަދި މަހިބަދޫއަށް ވަޑައިގަންނަވައިފި\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ރިޔާސީ ކެމްޕޭންގެ ދަތުފުޅެއްގައި އަރިއަތޮޅު ދެކުނުބުރީ ދިގުރަށް، ދަގެނތި، ކުނބުރުދޫ، އަދި މަހިބަދޫއަށް ވަޑައިގަންނަވައިފިއެވެ. މިދަތުރުފުޅުގައި ރައީސް ނަޝީދު އެންމެ ފުރަތަމަ ވަޑައިގެންނެވީ އދ. ދިގުރަށަށެވެ. ދިގުރަށުން ރައީސް ނަޝީދަށް ވަރަށް ހޫނު މަރުޙަބާއެއް ދެންނެވިއެވެ. އަދި ދިގުރަށުގައި އެމްޑީޕީގެ ބޮޑު ދިދަ ނަންގަވައިދެއްވައި އެމްޑީޕީގެ ޖަގަހަ ހުޅުއްވަވައިދެއްވިއެވެ. ދަގެނތީގައި ވާހަކަދައްކަވަމުން ރައީސް ނަޝީދު ވިދާޅުވީ އެމްޑީޕީގެ ބޭނުމަކީ ރާއްޖެ ތަރައްގީވުންކަމަށާއި ދަރީންނާއި ދަރިންގެ ދަރީންނަށް ފަސޭހަ ދިރިއުޅުމެއް ހޯދައިދިނުންކަމުގައެވެ. މިރާއްޖޭގެ ރީތި ފަރި މޫސުމަކީ އެންމެންވެސް މީގެ ރީތިކަން ދެކިލަން ބޭނުން ރީތި ކަމެއްކަމަށާއި ދިގުރަށުގައި ޓުއަރިޒަމް ވިޔަފާރި ތަޢާރަފްކޮށް ފަތުރުވެރިކަމުގެ އާމްދަނީ ހުރިހާ ރައްޔިތުންނަށް ބެހިގެންދާނެ ކަމުގައި ރައީސް ނަޝީދު ވިދާޅުވިއެވެ. އަދި އާއިލާއާއި ގާތުން ވަޒީފާ ލިބޭނެ ގޮތް ހަމަޖެހިގެންދަނެ ކަމުގައި ރައީސް ނަޝީދު ވިދާޅުވިއެވެ. “ދަނގެއްޗައް ވަކި ހަނދުވަރެއް، ދިގުރަށައް އެހެން ހަނދުވަރެއް ނޫން ދެނީ. ރިސޯޓް ތަކިގެ ޗާލު މޫސުން މިރަށުގަވެސް އެބަ އޮތް” ރައީސް ނަޝީދު ވިދާޅުވިއެވެ. ދިގުރަށުގައި އޭލެވެލް އަށް ކިޔެވޭނެ ގޮތް ހަދައިދީ، ގެސްޓް ހައުސް ވިޔަފާރީގެ ތަމްރީންގެ ފުރުޞަތު އެމްޑީޕީގެ ސަރުކާރުގައި ޒުވަނުންނަށް ލިބޭނެކަމުގައި ރައީސް ނަޝީދު ވިދާޅުވިއެވެ. “މިރަށް ވަކި ފަރުދަކަށް ބަރޯސާވެފައި އޮންނާތީ އަޅުގަނޑުމެން ހަމްދަރުދީވަން. މިރަށުގެ ކަންކަން ކޮއްދޭނީ ފަރުދެއް ނޫން، ސަރުކާރުން” ރައީސް ނަޝީދު ވިދާޅުވިއެވެ. އަދި އެމަނިކުފާނަކީ އެމްޑީޕީގެ ރިޔާސީ ކެންޑިޑޭޓްކަމަށާއި މަހުޖަނެއް ނޫންކަމުގައި ރައީސް ނަޝީދު ވިދާޅުވިއެވެ. “ވަކިވަކި ފަރުދުންނަށް އަޅުގަނޑުމެންގެ މި ބިޔަބޮޑޫ ޕާޓީގެ މުއްސަނދިކަމާ ވާދައެއް ނުކުރެވޭނެ، މިއީ އެންމެ މުއްސަނދި ޕާޓީއެއް. އެމީހުންނަށް އަޅުގަނޑުމެންނަށްވުރެން ފައިސާވެރިއެއްވެސް ނުވެވޭނެ، ހިޔާލްގެ ގޮތުން މުއްސަނޖެއްވެސް ނުވެވޭނެ، ހަރަކާތްތެރިއެއްވެސް ނުވެވޭނެ. އަޅުގަނޑު އަތަކު ނޯންނާނެ ކޮއްދިން ކަންކަން ނޯޓް ކޮއްފަ އޭގެ ބަދަލް ހޯދަން ދާނޭ ފޮތެއް. މިއުޅެނީ ތިބޭފުޅުން އެފޮތުން މިނިވަންކުރަން” ރައީސް ނަޝީދު ދަނގެތީގެ ރައްޔިތުންނާއި މުޚާތަބު ކުރައްވައި ވިދާޅުވިއެވެ.\nދިގުރަށަށްފަހު ރައީސް ނަޝީދު ވަޑައިގެންނެވީ އދ.ދނގެއްޗަށެވެ. ދަނގެތި ބަނދަރުމަތިން ވަރަށް ހޫނު މަރުހަބާއެއް ރައީސް ނަޝީދަށް ދެންނެވިއެވެ. ރައީސް ނަޝީދު ދަނގެތީގައި އެމްޑީޕީގެ ހަރުގެއެއް ހުޅުއްވައިދެއްވައި ރައްޔިތުންނާއި ބައްދަލުކުރެއްވިއެވެ. ރައްޔިތުންނާ މުޚާތަބު ކުރައްވައި ރައީސް ނަޝީދު ވިދާޅުވީ އެރަށުގެ ފަޅުގެ ދަތިކަން އެނގިވަޑައިގަންނަވާކަމުގައެވެ. އަދި ބަގާވާތުގެ ސަބަބުން ރަށުގެ ބަނދަރު ހުއްޓިފައިވާތީ އެކަމާމެދު ކަންބޮޑުވުން ފާޅުކުރެއްވިއެވެ. އަދި ފަގީރުކަމުގައި ރައްޔިތުން ތިއްބާ ތަރައްގީ ކުރަން ވަރަށް އުނދަގޫވާނެކަމަށާއި އެމްޑީޕީގެ އަމާޒަކީ ފަގީރުކަމުން ރައްޔިތުންނަށް އަރައިގަނެވޭނެ ސިޔާސަތުތައް ތަންފީޒުކުރުން ކަމުގައި ވިދާޅުވިއެވެ. “ޙުދްމުޙްތާރު ޤައުމް ތަކުގައި މުޅި ޤައުމާ ނުބައްދަލު ދެތިން މަހުޖަނުން އުޅޭނެ، މުއްސަނދިކަން މިއޮތީ ނުބެހި. އެމްޑީޕީގެ ސަރުކާރެއްގައި ވިޔަފާރީގެ ފައިދާއިން ޓެކްސްއެއް ނެގުނު، އެކަމަކު އާމްދަނީ އަކުން ޓެކްސްއެއް ނުނެގުނު. ރައްޔިތުންގެ މެދުގައި ހަމަ ހަމަކަން މިގެނެވެނީ ޓެކްސްގެ ނިޒާމް ގާއިމް ކޮށްގެން” ރައީސް ނަޝީދު ވިދާޅުވިއެވެ. އަދި އެމްޑީޕީގެ ސަރުކާރުގައި މަސްވެރިކަން ވިޔަފާރީގެ ވާދަވެރިކަމުގެ ތެރެއިން މަސްވެރިން އުފައްދާ މަސް ކިލޯއެއް 25 ރުފިޔާ އަށް ވިއްކުނު ކަމުގައި ވިދާޅުވިއެވެ. “މި ބަގާވާތުގެ ސަރުކާރަކީ މަސްގަންނަ މީހުންގެ ސަރުކާރެއް، މަސް ވިއްކާ މީހުންގެ ސަރުކާރެއްނޫން” ރައީސް ނަޝީދު ވިދާޅުވިއެވެ. ދަނގެތީގެ ރަށު ކައުންސިލްގެ ބެލުމުގެ ދަށަށް ރަށުގެ ބިން މިލްކު ކޮށްދެއްވާނެކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ދެންވަޑައިގެންނެވީ އދ. ކުނބުރުދޫއަށެވެ. ކުނބުރުދޫ ރައްޔިތުންނާއި ރައީސް ނަޝީދު ބައްދަލުކުރައްވައި އެރަށުގެ ރައްޔިތުންނާއި ބައްދަލުކުރައްވައި އެމަނިކުފާނު އެރަށަށް ވަޑައިގަތުމުން ކުނބުރުދޫ ރައްޔިތުން ކިޔުއްވި މަރުހަބައާއި ބެހެއްޓެވި ގާތްކަމަށް ޝުކުރުއަދާކުރެއްވިއެވެ. އަދި ކުނބުރުދޫ ރައްޔިތުން އެހެން ރަށަކަށް ބަދަލުކުރުމަކީ އެމްޑީޕީގެ ސިޔާސަތެއްނޫން ކަމުގައި ވިދާޅުވިއެވެ. އަދި އެމްޑީޕީގެ ފިކުރަކީ ދަތުރުފަތުރުގެ ނިޒާމުން ރަށްތައް ގުޅުވާލުންކަމުގައި ވިދާޅުވިއެވެ. ޒުވާނުންގެ ތަޢުލީމުގެ މުހިއްމު ކަމާ ގުޅޭގޮތުން ވާހަކަދައްކަވަމުން ރައީސް ނަޝީދު ވިދާޅުވީ “ތިން ހަތަރު ކުއްޖެއް މަގުން ކައްސާލައިގެން ދިޔައިމާ މުޅި ރަށް ފާލުން ނައްޓާލައިގެން ގޮސްދާނެ” ކަމުގައެވެ. އަދި ކުނބުރުދޫގެ ހުރިހާ ޒުވާނުންނަށްވެސް ވަޒީފާގެ ފުރުޞަތު ހޯއްދަވައިދެއްވާނެކަމުގައި ވިދާޅުވިއެވެ. “އަޅުގަނޑުމެން މިއަންނަނީ ޒުވާނުންނަށް އުންމީދު ދެމުން. ވަޒީފާގެ ފުރުޞަތުތައް ހޯދައިދޭނެ ކަމަށް ވައުދު ވަމުން” ރައީސް ނަޝީދު ވިދާޅުވިއެވެ. އަދި ގެސްޓްހައުސްގެ ވިޔަފާރި ފުޅާކޮށް އަރިއަތޮޅުން ޒުވާނުންނާސް ވަޒީފާގެ ފުރުޞަތު ލިބޭނެ ކަމުގައި ތަކުރާރުކުރެއްވިއެވެ. ޒުވާނުންނަށް ޚާއްޞަކޮށްގެން ކުނބުރުދޫއަށް ޚާއްޞަކުރެވިގެން ސްކޮލަރޝިޕްގެ ފުރުޞަތުތައް ހުޅުވިގެންދާނެ ކަމުގައި ރައީސް ނަޝީދު ވިދާޅުވިއެވެ. ޒުވާނުންނަށް އަމާޒުކުރައްވައި ވާހަކަ ދައްކަވަމުން ރައީސް ނަޝީދު ވިދާޅުވީ “ވެއްޓޭ އެތިކޮޅު ނަގަން ނޫޅޭށޭ. ބޯޅަ ދަނޑު ހަދައިދިނީމާ ހަތަރު ވޯޓު ދޭނަމޭ ނުބުނާށޭ. އެއީ ލަދުވެތި ކަމެއް” ރައީސް ނަޝީދު ވިދާޅުވިއެވެ. ކުނބުރުދޫ ރައްޔިތުންނާއި ބައްދަލުކުރައްވައި ހާލު ބެއްލެވުމަށް ރައީސް ނަޝީދު ދޮރުން ދޮރަށް ހިންގެވިއެވެ. އަދި ކުނބުރުދޫ ރަށު ކައުންސިލާވެސް ރައީސް ނަޝީދު ބައްދަލުކުރެއްވިއެވެ.\nރައީސް ނަޝީދު މިއަދު ދެން ވަޑައިގެންނެވީ އދ. މަހިބަދޫއަށެވެ. މަހިބަދޫގައި އެމްޑީޕީގެ ހަރުގެ ހުޅުވައިދެއްވިއެވެ. އަދި މިރޭ މަހިބަދޫގައި ބޭއްވުމަށް ހަމަޖެހިފައިވާ އެމްޑީޕީގެ “އެއްބުރުން” ޖަލްސާގައި ރައީސް ނަޝީދު ބައިވެރިވެވަޑައިގަންނަވާނެއެވެ.\nJune 27, 2013 / ހަބަރު


ވެލިދޫގެ ގެއެއްގައި ރޯކޮށްފައި ހުރި ކުނިތަކެއް. -- ފޮޓޯ/ އެންޑީ މުހައްމަދު އާނިސް\nމުހައްމަދު ރިފާއު 28 ނޮވެމްބަރ 20170ކޮމެންޓް ހަބަރު، އަތޮޅު ހަބަރު،\nނ. ވެލިދޫ ގައި ރަނގަޅު ފެންވަރެއްގައި ކުނި މެނޭޖުކުރުމަށް ވެލިދޫ ކައުންސިލުން ނިންމައި އެކަމަށް ބޭނުންވާ ތައްޔާރީތައް ވާން ފަށައިފި ކަމަށް ވެލިދޫ ކައުންސިލުން މިއަދު ބުނެފި އެވެ.\nއެންޑީ އަަށް މައުލޫމާތު ދެއްވަމުން ވެލިދޫ ކައުންސިލްގެ ނައިބު ރައީސް އަހުމަދު ޖައުފަރު (ޖޯބެ) ވިދާޅުވީ ވެލިދޫގައި ކުނި މެނޭޖްކުރުމުގެ ގޮތުން ސަރުކާރުގެ ކުނި މެނޭޖްކުރާ ކުންފުނި ވެމްކޯއާ އެކު އެއްބަސްވުމެއް ގާއިމުކޮށްފައިވާ ކަމަށެވެ. އެގޮތުން ވެމްކޯއާ ގުޅިގެން ވެލިދޫގައި މިހާރު ހުރި ކުނިކޮށީގައި ހުރި ބައެއް ކުނިތައް ތިލަފުށްޓަށް ގެންގޮސްފައިވާ ކަމަށް ވެސް ޖޯބެ ވިދާޅުވި އެވެ.\n"އަޅުގަނޑުމެން މިހާރު އެއް ލޯޑް ކުނި ތިލަފުށްޓަށް ފޮނުވައިފިން. އަދި އެއް ލޯޑް ކުނި ތިލަފުށްޓަށް ފޮނުވަންޖެހޭ. ވެމްކޯއާ އެކު ވެފައިވާ އެއްބަސްވުމުގެ ދަށުން ރ. ވަންދޫ އަށް ކުނި ގެންދާނީ އަލަށް އަޅާ ކުނީގެ ތެރެއިން އެކި ކެޓަގަރީތަކަށް ކުނި ބަހާލައިގެން. މިގޮތަށް ކުނި ގެންދާނީ ކައުންސިލުން ގޭގެއިން ކުނި ނަގައިގެން ކުނި ކޮށްޓަށް ގެންދިއުމަށް ފަހު،" އެމްޑީޕީ މެޖޯރިޓީ ކައުންސިލް އޮންނަ ވެލިދޫ ކައުންސިލްގެ ނައިބު ރައީސް ވިދާޅުވި އެވެ.\nވެލިދޫގައި ކުނި މެނޭޖްކުރުމަށް ނިންމާފައި ވަނީ ގޭގެއިން ފީ ނަގައިގެން ކަމަށް ވެސް ކައުންސިލުން މައުލޫމާތު ދެ އެވެ. އެގޮތުން ކައުންސިލުން ބުނީ ގޭގެއިން ނެގުމަށް ނިންމާފައިވާ ފީއާ ބެހޭ ގޮތުން ރައްޔިތުންނަށް މައުލޫމާތު ދިނުމުގެ ސެޝަންއެއް ވެސް މިހާރު ކުރިޔަށް ގެންގޮސްފައިވާ ކަމަށެވެ. ގޭގެއިން ކުނި ނެގުމަށް ނިންމާފައި ވަނީ ވެލިދޫ ކައުންސިލުން ގަންނަ ވެހިކަލްތަކެއް ބޭނުންކޮށްގެންނެވެ. އެގޮތުން މިކަމަށް ދިވެހި މުވައްޒަފުންތަކެއް ނެގުމަށް ވެސް ވެލިދޫ ކައުންސިލުން ވަނީ ނިންމާފަ އެވެ.\nޖޯބެ ވިދާޅުވީ މީހުން ނުޅޭ ފަޅުގެއަކުން ކުނި އުކާލުމަށްޓަކައި 75ރ. ނެގުމަށް ނިންމާފައިވާ ކަމަށެވެ. އަދި މީހުން ދިރިއުޅޭ ގެއަކުން މަހު ފީ އެއްގެ ގޮތުގައި ނެގުމަށް ނިންމާފައި ވަނީ 150ރ. ކަމަށެވެ. އަދި ވެލިދޫގައި ހުރި ގޭބީސީގެ މައުލޫތު އެއްކުރުމަށް ފަހު އެންވާރަމެންޓަލް ޕްރޮޓެކްޝަން އެޖެންސީ (އީޕީއޭ) އަށް ފޮނުވުމަށް ނިންމާފައިވާ ކަަމަށް ވެސް އޭނާ ވިދާޅުވި އެވެ.\nނ. އަތޮޅުގައި އޮތް އެންމެ އާބާދީ ބޮޑު ރަށް ވެލިދޫގައި ކުނި މެނޭޖްކުރުމަށް ވެމްކޯއާ ގުޅިގެން ކުރިޔަށް ގެންދާއިރު ވެމްކޯއިން ގަބޫލްކުރާ ފެންވަރަށް ކުނި މެނޭޖް ކުރުމުގެ މަސައްކަތް ފެށުމަށް ނިންމާފައި ވަނީ އަންނަ އަހަރުން ފެށިގެންނެވެ.


ކޮވިޑް-19 އާ ހެދި ސަލްމާން ޚާންގެ “ރާދޭ” ދެ ޝެޑިއުލެއް ކެންސަލްކޮށްފި – ދިވެހި ނޫސް\nHome ⁄ މުނިފޫހި ފިލުވުން ⁄ ކޮވިޑް-19 އާ ހެދި ސަލްމާން ޚާންގެ “ރާދޭ” ދެ ޝެޑިއުލެއް ކެންސަލްކޮށްފި\nއަންނަ މެއި މަހު ސިނަމާތަކަށް ގެންނަން ތާވަލުކޮށްފައިވާ ސަލްމާން ޚާންގެ ފިލްމު “ރާދޭ: އިންޑިއާސް މޯސްޓް ވޯންޓެޑް ބާއީ” ގެ ޝޫޓިން ޝެޑިއުލްތަކަށް ކޮވިޑް-19 ގެ ސަބަބުން ބުރޫތަކެއް އަރައިފި އެވެ.\nމީޑިއާތަކުން ރިޕޯޓްކޮށްފައިވާ ގޮތުގައި މިދިޔަ ހަފުތާގައި މި ފިލްމުގެ މަންޒަރުތެއް ތައިލެންޑްގައި ނަގަން ހަމަޖައްސައިފައި ވަނިކޮށް ކުއްލި ގޮތަކަށް އެ ދަތުރު ކެންސަލްކޮށް، މި ހަފުތާގައި އަޒަރުބައިޖާނުގައި ކުރިއަށް ގެންދަން ރޭވި ޝޫޓިން ޝެޑިއުލް ވެސް ވަނީ ކޮރޯނާވައިރަހާ ހެދި ކެންސަލްކޮށްފަ އެވެ.\nބޮލީވުޑްގެ ހަންގާމާ އިން ބުނިގޮތުގައި ތައިލެންޑާއި އާޒަރުބައިޖާންގެ ޝެޑިއުލްތައް މި ވަގުތަށް ކުރިއަށް ނުގެންގޮސް މަޑުޖައްސައިލި އިރު އެ ދެ ތަނަށް ވަނީ “ރާދޭ” ގެ ކްރޫންގެ ޓީމްތަކެއް ވެސް ގޮސްފަ އެވެ. އެކަމަކު އެ މީހުން އަނބުރާ އިންޑިއާ އަށް ގެނައުމުގެ މަސައްކަތް މިހާރު ކުރަމުން އަންނަ ކަމަށްވެ އެވެ.\nމި ފިލްމުގެ ޝޫޓިން މިދިޔަ ނޮވެމްބަރު މަހުގެ 1 ވަނަ ދުވަހު ރަސްމީކޮށް ފެށުމަށް ފަހު، އިންޑިއާގައ ނަގަން ޖެހޭ މަންޒަރުތައް ނަގައި ވަނީ ނިންމާލައިފަ އެވެ.\nކޮވިޑް-19 ގެ ސަބަބުން ދުނިޔޭގެ ބައެއް ގައުމުތަކުން ވަނީ އެ ގައުމުތަކަށް ދަތުރުތައް ކުރުމުގައި ހާއްސަ ފިޔަވަޅުޔަކެއް ވެސް އަޅައިފަ އެވެ. އިންޑިއާ އަކީ ކޮވިޑް-19 މިހާރު ފެނިފައިވާ ގައުމުތަކުގެ ތެރެއިން ގައުމެކެވެ.\nސަލްމާންް ފުލުހެއްގެ ރޯލުން ފެނިގެންދާ “ރާދޭ” އަކީ ޕްރަބޫދޭވާ ޑައިރެޓްކުރާ ފިލްމެކެވެ. މީގެ ކާސްޓުންގެ ތެރޭގައި ޑިޝާ ޕަޓާނީ އާއި ރަންދީޕް ހޫޑާ އާއި ޖެކީ ޝްރޮފާއި ގޯތަމް ގްލާޓީ ހިމެނެ އެވެ.\nމި އަހަރުގެ ފިތުރު އީދުގެ ހަދިޔާއެއްގެ ގޮތުގައި ފޭނުންނަށް ގެނެސްދޭ “ރާދޭ” ސިނަމާތަކަށް ގެންނާނީ މެއި މަހުގެ 22 ގަ އެވެ.\nސާގު: ބަރުދަން ލުއިކޮށްލަން ރަނގަޅު ބޭހެއް


މެންބަރުންގެ ޚިޔާލު: ރަށްމެދުގައި ބާއްވައިގެން ކާންދިނަސް ކަހަނބު ދާނީ ކަނޑަށެވެ. – Maldivian Democratic Party\nމެންބަރުންގެ ޚިޔާލު: ރަށްމެދުގައި ބާއްވައިގެން ކާންދިނަސް ކަހަނބު ދާނީ ކަނޑަށެވެ.\nދުނިޔޭގައި ހިނގާ ކަންކަމުން އިބުރަތް ލިބިނުގަންނަ މީހުންނަކީ ގިނަފަހަރަށް ކަންކަން ކާމިޔާބު ވުމުގެ ބަދަލުގައި ގިންޏާއި އުނދަގުލުގައި ދިރިއުޅެންޖެހޭ ބައެކެވެ. އަހަރެމެންގެ ދީނީ ބަސްފުޅެއްގެ މާނައިގައި އޮންނަ ” މުއުމިނެއްގެ ގަޔަށް އެއްހޮރަކުން ދެފަހަރަކު ކަށްޓެއް ނުޖެހޭނެޔޭ ” މިބަސްފުޅަކީ ހާދަހާވާ އިބުރަތްތެރިވި ބަސްފުޅެއްކަން ޝައްކަކާ ނުލައި ގަބޫލުކުރަމެވެ. އަބަދުވެސް އިންސާނުން ވެދިޔަތަނުން ތަޖުރިބާ ހޯދައި ކުރީން ލިބިފައިވާ ފިލާވަޅުތަކުން ދަރުސް ލިބިގަތުމަކީ މުހިންމު ކަމެކެވެ. މިއަދު ރާއްޖެއިން މިހާމަވަމުންދާ ހަގީގަތް ތަކާއި މެދުގައި ވިސްނާލައި ކުރިމަގު ވަޒަންކުރާން އެބަޖެހެއެވެ.\nމިގައުމުގައި ޒަމާނުއްސުރެއޮތް ޚުދުމުޚުތާރު ވެރިކަމުގެ ވަށްޓަފާޅި ބަދަލުކޮށް މިއަދު ވެރިކަން މިހިންގަމުން ގެންދާ ނިޒާމަށް ބަދަލުވިތާ އަދި މިފުރުނީ ހަމައެންމެ ތިންއަހަރެވެ. މީގެކުރީން ވެރިމީހާއަށް ހުރިހައި އާރަކާ ބާރެއް އޮންނައޮތުން ނިމުމަކަށް ގެނައިސް އާއުސޫލުތަކެއް ބިނާކޮށް ، އިންސާނީ ކަރާމާތް ދަމަހައްޓައި ޚިޔާލުފާޅު ކުރުމުގެ މިނިވަންކަން ލިބިދީ ، މިނިޒާމު ކުރިއަރުވައި ދެމެހެއްޓުމަށް މިސަރުކާރުން ކުރަމުންގެންދާ ގިނަގުނަ މަސައްކަތްތައް ، ހަމައެގާނޫނުއަސާސީގެ ދެފޮޅުވަތް ދޭތެރެއިން ބާކޮޅެއް ހޯދައިގެން ނައްތާލައި އަލުން އަނބުރައި ކުރީގެ މާޒީގެ އަނިޔާވެރިކަމާއި އިންސާނީ އަޅުވެތިކަމަށް ދިވެހިން ގެންދިއުމަށް މިއަދު ކުރީގެ ވެރިކަމުގައި ރައްޔިތުންނަށް ހުރިހައި އަނިޔާއެއް ދެމުންގެންދިޔަ އެންމެން ގުޅިގެން ނުކުމެ މިކުރަމުން ގެންދާ މަސައްކަތް ނިކަން ދެކިބަލާށެވެ.\nމިގައުމަށް މިއައި ހުރިހައި ބަދަލުތަކެއް ގެނުވީ އެމްޑީޕީއާއި ، އެމްޑީޕީގެ ފިކުރަށް ތަބާވެ ނުކުތް މަދުބައެއްގެ ބުރަމަސައްކަތުންނެވެ. މިޔަކީ ތާރީޚުން ފޮހެލެވޭނެ ކަމެއް ނޫނެވެ. ނަމަވެސް މިއަދު މިގައުމު ހިނގަމުންމިދާ ގޮތާއި މިވެރިކަމުން ރައްޔިތުންނަށް ފޯރުކޮށްދެމުން މިގެންދާ ގިނަގުނަ އެހީތެރިކަން ފެނުމުން އަދިވެސް ކޮންމެވެސް ދުވަހަކުން ތިމަންނާ މެންނަށްވެސް ވެރިކަން ދީފާނެޔޭ ހީކޮށްގެން އެތިބަ މިގައުމުގެ ޣާއިނުން މިއަދު އެތިބީ ގޮތްހުސްވެ ރޭރުވެފައެވެ. މިއަދު މިފެންނަނީ މިކަމުގެ އަސަރުތަކެވެ. އެމީހުން މިއަދު އެތެޅެނީ ދެން ގޮތްހުސްވެ ފެންނެތްތާކަށް ރޯމަހެއް ވެއްޓުނީމައިވެސް ތެޅޭނެ ބީދައިންނެވެ. ބައިނަލް އަގްވާމީ ދުނިޔެއިން މިރާއްޖެ ހޯދަމުން މިއައި ތާއީދުގެ ސަބަބުން ކުރީގައި ތިމާމެންގެ ވެރިކަމުގައި ހިންގާފައިވާ ބޮޑެތި ޖަރީމާތަކުގެ ސަބަބުން އަޖަލާއި ކުރިމަތިލާން ޖެހިދާނެ ކަމުގެ ޝައްކާއި ވަހުމުގައި މިއަދު ހަމައެތެޅި ފޮޅެނީ ދެންއެހެން ގޮތެއް އަމުދުން ނެތިގެން ޖާނުސަލާމަތް ކުރުމަށް ނޫނީ މަރުވެ ދިއުމަށެވެ.\nކުރީންވެސް ބުނެވިދިޔަ ފަދައިން މިވެރިކަން ގެނައުމަށް އެމްޑީޕީން މަސައްކަތްފަށައި ނުކުތް އަދަދު ނިސްބަތުން ދާދި މަދެވެ. އެފިކުރަށް ތާއީދު ކުރެވުނު ނަމަވެސް ގިނަމީހުންގެ ކިބައިގައި އަނިޔާވެރި ވެރިކަމުގެ ބަޑިތަކާއި ޓިނުގޮޅިތަކާއި ކުރިމަތިލާނެހައި ހިއްވަރެއް ނެތެވެ. ގަސްތުގައި ބަޑިޖަހައި މަރާނެކަން ތަޖުރިބާއިން އެނގިތިބި ކިތަންމެ ދިވެހީންނެއް އިދިކޮޅަށް ބަހެއްވިޔަސް ބުނާންނުކެރިފައި ތިބިކަން ގަބޫލުކުރާން ޖެހެއެވެ. ނަމަވެސް ގައުމުގެ ހައްގުގައި ، ރައްޔިތުންގެ ހައްގުގައި ، އިސްލާމްދީނުގެ ހައްގުގައި ، އެމްޑީޕީގެ ލީޑަރާއެކު މަދުބަޔަކު ނުކުމެ އެކުރި ޖިހާދަކީ މިގައުމު ދެމިއޮތްހާ ހިނދަކު ދެން ބަދަލުކުރެވޭނެ ހަގީގަތެއް ނޫނެވެ. ބަޔަކަށް އެހެން ހީވިޔަސް އެކަމެއް ނުކުރެވޭނެއެވެ. ތޭރަފޫޓުގެ ހަރުގަނޑަކުން ހައެއްކަ ބޮއް ފުމެއަރައި ފާރުމަތިން ފުންމާލުމަކުން މިގައުމުގެ އިސްތިގުލާލާއި މިނިވަންކަމެއް ފޭރިއެއް ނުގަނެވޭނެއެވެ. މިއަދު ވެރިކަމަށް އަންނަން ބޭނުންނަމަ ޖެހޭނީ މީހުން ނިދިޔަނުދީ ފެލުމާއި މީހުންގެ ހައްގާޢި އަބުރު ސުންނާފަތިކުރުން ހުއްޓާލައި ރިވެތިމަގުން މަސައްކަތްކޮށް ގާނޫނީ ހަމަތަކުގެ މަތީން އެފުރުސަތު ހޯދާށެވެ. ދިވެހި ކޮންމެ ރައްޔިތަކަށް ރައްޔިތުންގެ ރުހުމާއިއެކު ވެރިކަމަށް ކުރިމަތިލުމާއި ، ވެރިކަން ހޯދުމަށް ގާނޫނީ އިމުގެ ތެރެއިން ކޮންމެ ދިވެހިރައްޔިތަކަށް މަސައްކަތް ކުރުމުގެ ފުރުސަތު މިއަދުމިވަނީ ފަހިކޮށް ދީފައެވެ. ނަމަވެސް މިއަދު އެއުޅޭހެން ބަޔަކު ދޮޅުރޯނާވެ ގާނޫނީ އިމުގެ ބޭރުން ވެރިކަން ވަށްޓާލަން އުޅުނަކަސް އެކަމެއް ކާމިޔާބެއް ނުކުރެވޭނެއެވެ.\nކުރީން ބުނެވި ދިޔަހެން މަދުބަޔަކު ކުޅަ މިންނެތް މަސައްކަތް ކަމުފޮޅައިގޮތް ވުމާއެކު މަވެސް މަވެސް ގޮވާލައި ކުރީން އިދިކޮޅަށް ނުކުމެ އެންމެ އަނިޔާވެރި ކަމުގައި އަހަރެމެންނާއި ކުރިމަތިލީ މީހުންވެސް މިއަދު އަހަރެމެންގެ އުސޫލުތައް ގަބޫލުކޮށް އަހަރެމެންނާއި ގުޅިއްޖެއެވެ. އެމްޑީޕީއަކީ އެންމެންނާވެސް ހިތްހެޔޮ ، މާފުކުރުމަށް އިސްކަންދޭ އަދި ، ހަމައެހެންމެ ކާމިޔާބުގެ ވަގުތުގައި ހިތްތިރިކުރުމުގެ މޮޓޯގައި ތިބި ބައެއް ކަމުން އެގޮތައް އަހަރެމެންނަށް ދިއްކޮށްލި ކޮންމެ އަތެއްގައި މިތިބީ ހިފައިގެންނެވެ. އިންޝާ ﷲ ހެޔޮ ރަޙުމަތް ލައްވާނެއެވެ. ނަމަވެސް ކޮންމެ ކަމެއްގައިވެސް ގަބޫލުކުރާންޖެހޭ އަސާސްތަކަކާއި މިންގަނޑު ތަކެއް ހުންނާނެކަން ގަބޫލުކުރާން ޖެހޭނެއެވެ.\nއިއްޔެ އިންތިހާއަށް މިކަމުގައި ގުރުބާނީތައް ވަމުން މިއަދުވެސް ހަމައެގޮތުގައި ސާބިތުވެ ތިބި މަދުމީސްކޮޅަކީ މުހިންމު ނޫންބައެއް ކަމުގައި ދުށުމަކީ ކޮށްގެންވާނެ ކަމެއް ނޫނެވެ. އަތްޖަހާލައި އަލަށް އައިސް ގުޅިގަންނަ ކޮންމެ މީހަކީ އެންމެ މުހިންމު މީހާކަމުގައި ދެކިގެން ނަގައި އަހަރެމެން ކަހަލަ މީހުންގެ ބޯމަތީގައި ބުރައެއްހެން ބޭންދުމުގެ ނަތީޖާ މިއަދު މިދަނީ ފެންނަމުންނެވެ. އަހަރެމެންވާ މިބުރަވެސް ޗުއްޕުވެސް ނުބުނެ އުފުލައިގެން ޕާޓީގެ ހައްގުގައި ތިބެދާނަމެވެ. އަހަރެމެންނަށް އުނދަގޫވެ ދެން ކެތްނުވެގެން އަޑެއް ލައްވާލެވުނަސް ބޮލަށް އުނދަގޫވަނީ ކަމުގައި ބުނެ ދެން އަހަރެމެންނާ ހަތަރުކަޅި ހަމަނުކުރިޔަސް އަހަރެމެން މިގޮތުގައި ވަފާތެރިކަމާއެކު ތިބޭނެއެވެ. ވެދެވޭންއޮތް ޚިދުމަތެއްވެސް ދިނުމުގައި ފަހެއްނުވެ އަތުކުރި އޮޅާލާނަމެވެ. ފުލެއްވެސް ނުދައްކާނަމެވެ. އެކަމަކުވެސް ބައެއްފަހަރަށް މުށުތެރެއަށް މިލެވެނީ ދުނބުރިއެއްކަން ޔަގީންވާއިރުވެސް ދޮންއަނބަކަށް ބަދަލުވެދާނެ ކަމުގެ އުންމީދުގައި އަހަރެމެންގެ އިސްވެރީން ތިއްބަވާތަން ދެކޭކަށް އަބަދަކު ކުޅަދާނައެއް ނުވެއެވެ.\nޕާޓީއަށް މެންބަރުންގެ މުހިންމުކަން އެންމެ ބޮޑުވާ ވަގުތުތަކުގައި ، ގައުމަށް އަންނަ މިފަދަ މުހިންމު ޚުތޫރަތްތެރި ދަނޑިވަޅު ތަކުގައި ފެންއޮތްތާކަށް މަސްދާނެޔޭ ބުނާބީދައިން މަހުޖަނަކު ނުކުމެ ދެތިންނޫޓު ދަށްކާލީމައި މަދާމަގުން ތަންދޭށޭ ބުނެ އެދާމީހުން އަނެއްކާ މާދަމާ ބޮޑުބުރުގާ އަޅައިގެން އައުމުންވެސް ހަމަވީ ތިއްތިކޮށް ބައިންދާންތޯ މިއަދު ސުވާލުކޮށްލާ ހިތްވެއެވެ. އެހެނީ މިކުޅިކުޅެކުޅެ ވަރުބަލިވި އިރުވެސް ނުކުންނަތަން ފެންނަނީ އެއް ނަތީޖާއެވެ. ހުރިހައި އަހުވަޔަކާއި ހިތާމައެއް މިއިހުސާސް ކުރަނީ އަހަރެމެން ފަދައިން މިގޮތުގައި މިތިބޭ މަދު ބައެކެވެ. މިކަމުގައި މުޅިދިރިއުޅުން ފަނާކޮށް ގުރުބާންވެގެން ތިބި މީހުންނެވެ.\nނަސޭހަތެކޭ ހީކުރާނެ ކަމުގައި ހީކޮށް ބުނަމެވެ. އަޑުއަހާނެ މީހަކު އަހާށެވެ. ކަނޑުތެރޭގައި ބަލިވެފައި އޮށްވައި ނަގައިގެން ގެނެސް ރަށުމެދުގައި ބާއްވައިގެން އޮޅުވާނެ ކަމުގައި ހިތައިގެން ބަޓަރާ ޖޭމާ ،ނުވިތާކަށް ދޮންކޭލާ ޗީޒާ އެއްކޮށްގެން ކެރަމަލް ޕުޑިން އަނގައިތެރެއަށް ލަވައި ކާންދިނަސް ކަހަނބެއް ހަމަ ރާޅުގެ އަޑުއިވެންޏާ ޖަހާނީ އެދިމާލަށެވެ. ގޮނޑުދޮށް ފެނިއްޖިއްޔާ ލަހެއްފަހެއްނެތި އެރިގަނެގެން ކަހަނބުދާނީ ކަނޑަށެވެ. މިވަރު ގަބޫލުކޮށްގެން އުޅެން ދަސްކުރާށެވެ.


Horison Academy Veterans Tournament 2020 fashaifi - AO News\nސ.ހިތަދޫގެ އަމިއްލަ ޖަމްޢިއްޔާ އެއް ކަމުގައިވާ ހޮރައިޒަން އެކަޑަމީ ގެ ފަރާތުން އިންތިޒާމްކޮށްގެން ބާއްވާ “ހޮރައިޒަން އެކަޑަމީ ވެޓެރަންސް ޓޯނަމެންޓް 2020” ރޭ ފަށައިފި އެވެ.\nހޮރައިޒަން އެކަޑަމީގެ އިންޑޯ ހޯލްގައި ކުރިއަށްދާ މި މުބާރާތަކީ އުމުރުން 35 އަހަރުން މަތީގެ އަންހެނުން ނާއި އުމުރުން 40 އަހަރުން މަތީގެ ފިރިހެން ބޭފުޅުންނަށް ޚާއްސަކޮށްގެން ބާއްވާ މުބާރާތެކެވެ.\nމުބާރާތާ ބެހޭ ގޮތުން މައުލޫމާތު ދެއްވަމުން ހޮރައިޒަން އެކަޑަމީގެ ނައިބު ރައީސާ އާމިނަތު ޒާހިރާ ބުނެފައިވަނީ “މިއީ އުމުރުން ދުވަސްވީ މީހުން ދުޅަ ހެޔޮ ސިއްހަތެއްގައި ބޭތިއްބުމަށް ބެޑްމިންޓަންގެ ދާއިރާއިން ފުރުސަތު ހޯދައި ދިނުމަށް” ބާއްވާ މުބާރާތެއް ކަމަށެވެ.\nމިމުބާރާތަކީ ހޮރައިޒަން އިން އިންތިޒާމުކޮށްގެން ބާއްވާ ތިންވަނަ ވެޓެރަންސް މުބާރާތެވެ. މިއަހަރުގެ މުބާރާތަށް ވަރަށް ބޮޑު ތާއީދެއް ލިބިފައިވާ އިރު ކުރީ އަހަރު ތަކަކޭ އެއްފަދައިން މިއަހަރުވެސް އެ ޖަމިއްޔާއިން އިސް ނަގައިގެން ވަނީ ކާމިޔާބު މުބާރާތްތަކެއް ބާއްވާފައެވެ.\nހޮރައިޒަން އެކަޑަމީއިން ފެށި ވެޓެރަންސް މުބާރާތުގައި 30 އަށްވުރެ ގިނަ ކުޅުންތެރިން ބައިވެރިވެފައި ވާއިރު، 25 ޑިސެމްބަރ 2020 އިން 31 ޑިސެމްބަރ 2020 ގެ ނިޔަލަށް މި މުބާރާތުގެ މެޗުތަށް ކުޅުމަށްވަނީ ހަމަޖެހިފައެވެ. މި މުބާރާތުގެ ފައިނަލް މެޗުތައް ކުޅުމަށް ހަމަޖެހިފައިވަނީ 30 އަދި 31 ޑިސެމްބަރ 2020 ގައެވެ. އަދި މި މުބާރާތް ނިންމުމުގެ ރަސްމިއްޔާތު އޮންނާނީ 31 ޑިސެމްބަރ 2020 ވާ ބުރާސްފަތި ދުވަހުގައެވެ.\nހޮރައިޒަން އެކަޑަމީއިން އަންނަނީ 2004 ވަނަ އަހަރުން ފެށިގެން، އައްޑޫގައި ބެޑްމިންޓަނަށް އޮންނަ ލޯބި އިތުރު ކުރުމަށްޓަކައި ތަފާތު އެކި ނަންނަމުގައި މުބާރާތްތަށް ބާއްވަމުންނެވެ.\nމި މުބާރާތުގެ ސްޕޮންސަރުންނަކީ މަލްޓި ސުޕަރމާޓް، ލިޓަސް، އައިރިސް ޓްރޭޑަރސް، އަބުހަރީ ކްލިނިކް، މަޖިލިސް މެމްބަރ އަޙުމަދް ރަޝީދް، ސަން ރައިޒް ކޮރޯނާ އިންޓަނޭޝަނަލް ޕްރައިވެޓް ލިމިޓެޑް، އަދި ފަލަކް ސްޕޯރޓްސް އެވެ.\nހޮރައިޒަން އެކަޑަމީވެޓެރަންސް ބެޑްމިންޓަން ޓޯނަމެންޓް


ވާ ލޯބި އެނގޭނަމަ… – Esfiya\nފެށުނީއްސުރެ އަހަރެން އިންތިޒާރު ކުރަމުން އައީ އަހަންނާއި އެކު އުމުރު ހޭދަކުރާނެ ބައިވެރިއަކަށްޓަކައެެވެ. ދުވަހެއްގެ ކޮޅުންވެސް އަހަރެންގެ ލޮލުން ކަރުނަތިއްކެއް ވެއްޓިއްޖެ ނަމަ އެ ކަރުނަ ތިކީގެ އަގު ވަޒަން ކޮށް އަހަރެންގެ ހިނިތުންވުމަށް އިސްކަންދޭނެ ބައިވރިއަކަށް ޓަކައެވެ. އަހަންނަކީވެސް ފުރިހަމަ އިންސާނެއް ނޫނެވެ .އެހެނަސް އަހަންނަށް ލިބޭ އަންހެންކުއްޖަކަށް އަހަރެން ވާންވާނީ ދެވަނަ އެއް ނެތްފަދަ ފިރިހެނަކަށެވެ. ލޯބީގެ ނަޒަރުން އަހަރެން ނޫން އެހެން އެއްވެސް މީހަކަށް ބަލާވެސް ނުލާނެއެވެ. އެ ކުއްޖެއްގެ ފިރުމުންތަކުން އަހަންނަށް އުފާވެރިކަން ގެނެސްދޭނެއެވެ. އަހަންނަށްޓަކައި އެންމެންނާއި ހަނގުރާމަކުރަންވެސް އޭނަ ފަސްޖެހިގެން ނުވާނެއެވެ. އޭނަ ވާންވާނީ ރީތީގެ ލާމަސީލު ނަމޫނާއަކަށެވެ. އަހަރެންގެ ބޭނުންތައް އޭނަޔަށް ފުއްދަދެވެން ވާނެއެވެ. އެއީ އަހަރެންގެ ޔުނީކް ޑްރީމް ގާރލް އެވެ.\nއަހަންނަކީ ފުވައްމުލަކަށް އުފަން ޒުވާން އުމުރުގެ ދުވަސްތަށް ގުނަމުން ދާ ކުއްޖަކީމެެވެ. އަހަންނަށް ލިބިފައިވާ ބުރުސޫރައިގެ ސަބަބުން އަހަރެންނަށް ހިތްދެނީ އެންމެ ކުއްޖެއް ދެ ކުއްޖެއް ނޫނެވެ. އެތަށް ބައިވަރު ކުދިންނެކެވެ. އަހަރެން ފަހުރުވެރިވަމެވެ. އެހާ ކާމިޔާބުވީމައެވެ. އިނގިއްޔަކަށް އަންހެން ކުއްޖެއްގެ އުސޫލުން އަހަރެން ކުދިން ގެންގުޅެމުން ގެންދިޔައީމެވެ. ޓައިމް ޕާސް އަކަށެވެ. ސަބަބެއް ނެތިއެއް ނުނެވެ. އެތަނުން އެއްވެސް ކުއްޖެއްގެ ކިބައިގައި އަހަރެން ބޭނުންވާފަދަ ސިފަތަކެއް ނެތެވެ. އަހަރެންގެ ޓައިޕެއް ނޫނެވެ.\nއަންހެން ކުދިންގެ ހިތް އަތުލުމުގެ އަހަރެންގެ ހުނަރުގެ ބޭނުން ނިކަން ގިނައިން ކުރަމެވެ. އަހަރެން އެއްލާ ދަލުގައި ނުޖެހޭ ކުއްޖެއް ނެތެވެ. ދެތިން ދުވަސް ވަންދެން އެވަރުގެ ކުއްޖެއް އަހަރެންގެ ހަޔާތުގައި ނޫޅޭކަމަށް އަހަރެން ދައްކަމެވެ. އެއަށް ފަހު އެއީ އަހަރެންގެ ވަރަށް ކްލޯޒް ފްރެންޑަކަށް ވެއެވެ. ބަައެއް ކުދިން ހަފްތާއެއް ވަންދެން އަހަންނަށް ގުޅާނެއެވެ. ކުރެވުނީ ކޮން ކުށެއްތޯ ބަލާށެވެ. އަހަރެންގެ ވާނީ އެންމެ ޖަވާބެކެވެ. “މިއުޅެނީ ވަރަށް ބިޒީކޮށެވެ. ފަހުން ގުޅާނަމެވެ. ” އެ ފަހެއް ދުވަހަކު އަންނަވަރެއް ނުވެއެވެ. ދުވަސްކޮޅަކުން އެ ކުދިން އަހަރެން މަތިން ހަނދާން ނެތިދެއެވެ. އަހަންނާއި ދިމާލަށް އެއްޗެހި ގޮވާ ހަދައެވެ.\nކޮންމެ ގޮތެއް ވިޔަސް ވަރިހަމައެވެ. އަަހަރެން އިންތިޒާރު ކުރަމުން ދިޔައީ އަހަރެންގެ ޑްރީމް ގާރލްއަށެވެ. އަހަރެންގެ ހަޔާތަށް އޭނަ އަންނާނެ އިރެއްގައި އަހަރެން އިންތިޒާރުކުރަމުން ދިޔައީމެވެ. އޭނަ ލިބުމުން އެހެން އަންހެން ކުދިންނަށް އަހަރެން ހަދަމުން އަންނަ ގޮތް އޭނަޔަށް ނުހަދާނަމެވެ. އެއީ އަހަރެން ގެ ހުވަފެނެެެެެކެވެ.\nނާއި އަކީވެސް އެހެން އަންހެން ކުދިންނާއި މާ ތަފާތު ކުއްޖެއް ނޫނެވެ. އަހަރެންގެ ހިތްއެދޭ ފަދަ އެއްވެސް ސިފައެއް ނުވެއެވެ. އަހަަންނާއި ފުރަތަމަ ވާހަކަ ދެއްކީ އޭނައެވެ. ކާކުކަން އެނގިގެނެއް ނޫނެވެ. ކޮންމެވެސް ގޮތަކުން ފޭސްބުކުން އެޑް ކުރެވިފައި އިނީމައެވެ. އަހަރެން އެންމެ ފުރަަތަމަވެސް ތަފާތު ރާގެއްގައި ވާހަކަ އަޅުވާލީމެވެ. ނާއި އަހަރެންގެ ވާހަކަތަކަށް ގަޔާވިއެވެ.\nއަންހެން ކުއްޖެއްގެ ހިތަކީ އަހަންނަށް މާބޮޑު އެއްޗެއް ނޫނެވެ. އަހަންނަށް ނާއި ނޭނގުނެއް ކަމަކު ނާއި އައީ އަހަންނާއި ބެހޭ މައުލޫމާތު އެއް ކުރަމުންނެވެ. ފާއިތުވާ ކޮންމެ ދުވަހަކާއި އެކު އޭނަ އަހަންނަށް ކުރާ އިތުބާރު ދިޔައީ ބޮޑުވަމުންނެވެ. ނާއިގެ ހިތުގައި އަހަންނަށް ހާއްސަ މަގާމެއް ދެވެމުން ދިޔައެވެ. އަހަންނަށް އެކަން އެނގެއެވެ. ނޭނގިގެނެއް ނޫނެވެ.\nއަހަންނަކީ ހަގީގަތުގައިވެސް ބިޒީ މީހެކެވެ. އެހެނަސް އަހަރެން ނާއި އާއި ޗެޓް ކުރުމުގައި ވަގުތުތަށް ހޭދަކުރަމުން ދިޔައީމެވެ. ނަންބަރުވެސް ދިނީމެވެ. ވާހަކަ ދެއްކެން ފެށުނީއެވެ. ނިދަން އޮށޯވެ ގުޅާ ގޮތަށް ފަތިސް ވެގެން ދަނީ އެ ފޯނުގައި ވާހަކަ ދައްކަން އޮއްވައެވެ. އެއް އޮފީހެއްގައި މަސައްކަތް ކުރިޔަސް އޮފީސް މާހައުލުގައި އެނގޭކަމަށްވެސް އަހަރުމެން ނަހަދަމެވެ. ހަމައެކަނި އޭނަޔަކާ ނޫނެވެ. އަހަރެން އެއްވެސް މީހަކާ ވާހަކައެއް ނުދައްކަމެވެ. އޭނަވެސް އެގޮތަށް އެއްބަހެވެ. ދުވަސްތަށް މިގޮތުގައި ފާއިތުވަމުން ދިޔައެވެ.\nއަހަންނަކީ ކުރިން މީހެއްގެ ފިރިއެއްކަން އޭނަޔަށް އެނގެއެވެ. އެކަމަކުވެސް އޭނަ އަހަރެން ގާތު ވަކިވީ ކީއްވެގެންތޯ ނާހައެވެ. ނާއި އަހަންނަށް އިތުބާރު ކުރަމުން ދިޔައީ ދެ ލޯމަރާއިގެން ހުރެއެވެ. އޭނަ އަހަންނާއި އެއްވެސް ސުވާލެއް ނުކުރަނީ އަހަންނަށް އިތުބާރު ކުރާތީއެވެ. ހަޔާތުގެ ގިނަ ކަންތަށް އަހަންނަށް އެކަނި އޭނަ ކިޔާދެމުން ދިޔައެވެ. ހޭދަކުރަމުން ދާ އެކިނވެރި ހަޔާތުގެ ވާހަކަ ތަކެވެ. އަމިއްލަ ނަފްސަށް ކުރެވޭ ސުވާލުތަށް ކިޔާދީ ހަދައެވެ. ނާއި އަހަރެންދެކެ ކިތަންމެ ލޯތްބެއް ވިޔަސް އަހަންނަށް އޭނަޔާ ދޭތެރޭ ނުވިސްނެެއެވެ.\nއެރޭ ނާއި އަހަރެންގެ ގެއަށް ދިޔައީ އަހަންނަށް ހަދިޔާއެއް ހިފައިގެންނެވެ. ހިތުގައި އަނދަމުން ދާ އަލިފާނުގެ ހުޅުކޮޅު މަޑުކޮއްލާ އޭނަ އަހަންނަށް ދިއްކުރީ އެކުވެރިކަމުގެ އަތެކެވެ. އެހެނަސް އެރޭ އަހަންނަށް ވީގޮތެެއް ނޭނގެއެވެ. ރޯކޮއްފަ ހުރި އުއްބަތި އަހަންނަށް ނިއްވާލެވުނެވެ. ނާއިގެ ހަށިގަނޑުގެ ހޫނުކަން އަހަންނަށް އިހްސާސް ކުރެވެމުން ދިޔައިރު އެއްވެސް ބަހެއް ނުބުނެ ނާއި އަހަންނާއެކު މުޅި ރޭ ހޭދަކުރީ އަހަރެން ދެކެ ލޯބިވާތީއެވެ. އަހަރެން ނިދުމުން ތެދުވެ އަހަރެން ގެ މޫނަށް ބަލަން އިނީ އެތަށް އިރެއް ވަންދެނެވެ.\nހެނދުނު އަހަރެން ތެދުވިއިރުވެސް ނާއި އިނީ އަހަންނަށް ބަލާށެވެ. އަހަރެން ގޮސް އިށީނީ އަހަރެންގެ ލެޕް ކައިރީގައެވެ. ނާއި ފެންވަރައިން ނުކުމެ ގެއަށް ދިޔުމަށް ތައްޔާރުވިއެވެ. އަހަރެން އަނގައިވެސް ނުބުނަމެވެ. ދިޔުމުގެ ކުރިން އަހަރެން ނާއި ގައިގާ ބައްދާލީމެވެ. އޭނަ ހިތުން އަހަރެން އޭނަ ދޫކޮށް ނުލާނެއެވެ. އެ ފެށުނީ މުޅިން އައު ވާހަކައެވެ. އެހެނަސް އެއީ ވަދާއީ ސަލާންކަން އޭނަޔަށް އެނގުނު ނަމައެވެ.\nއަހަންނަކީ ވަރަށް ރަހުމެއް ނެތް މީހެކެވެ. އޭނަގެ ބޭނުން ނިމުނީއެވެ. ނާއި ގުޅާއެއްވެސް ފަހަރަކު އަހަރެން ފޯނެއް ނުނަގަމެވެ. ފޭސްބުކް އިންވެސް އަނގައިން ނުބުނަމެވެ. ނުވިތާކަށް އަހަރެން އޭނަ ޑިލީޓްވެސް ކޮއްލީމެވެ. ވީ ކީއްތޯ ބުނެ އޭނަ އަހަންނަށް މެސެޖް ކުރެއެވެ. އަހަރެން އަޅައެއް ނުލަމެވެ. އެއީ އަހަރެންގެ ގާރލް އެއް ނޫނެވެ. ނާއި އަޅާ ކަރުނައިން އަހަންނަށް ވާނީ ކީއް ހެއްޔެވެ؟\nއޮފީހުން އަހަރެން ހުރީ ޗުއްޓީގަ ކަމުން އަހަރެން އޮފީހަަށް ނުދާތާ ވަރަށް ގިނަ ދުވަސް ކޮށްފަ އަހަރެން އޮފީހަށް ދިޔައީމެވެ. ނާއި ވެސް އޮފީހުގައި އުޅުނެވެ. ހަގީގަތަށް ބުނާކަމަށް ވަންޏާ އޭނަގެ ރަހުމަތްތެރިންނާއި އެކު އޭނަ އުޅުނު ކަމުގައިވިޔަސް ، އެހެން މީހުންނަށް ނޭނގުނު ކަމުގައި ވިޔަސް އަހަންނަށް އެލޮލުން ވޭނީ ހިތާމަ ފެނުނެވެ. އަހަރެން ފެނުނު އިރަށް ގެއްލުނު އެ މައުސޫމް ހިނިތުންވުމުން އަހަންނަށް އެއްވެސް ގޮތެއް ނުވިއެވެ.\nނާއި އަހަންނާއި ވާހަކަ ދައްކާކަށް ނުހަދައެވެ. ބަދަލުވީ ކީއްވެތޯ ބުނެ މެސެޖެއް ފޮނުވިއެވެ. އަަހަރެން ޖަވާބެއް ނުދެމެވެ. އޭނަ އަމިއްލަ ޑިޕާޓްމަންޓަށްވެސް އޭނަ ނުވަދެއެވެ. އަހަރެން އިނީމައެވެ. އަހަންނަށް ވީ ވަރަށް މަޖާ ކަމަކަށެވެ. އޭނަގެ ހިތަށް ތަދުވަނީއެވެ. އެހެންވެ އިތުރަށް ފޯރިނެގުމަށް އަހަރެން އޮފީހުގެ އެހެން ކުދިންނާއި ވާހަކަ ދައްކަން ފެށީމެވެ. ސަކަރާތް ޖަހަން ފެށީމެވެ. އެފަދަ ކޮންމެ ދުވަހެއްގައި ޑިއުޓީ ނިމުމުގެ ކުރިން އޭނަ ގެއަށް ދެއެވެ.\nދުވަސްތަށް މިފަދަ ގޮަތަކަށް ފާއިތުވަމުން ދިޔައެވެ. ނާއިގެ ހިތުގައި އަހަރެން ޖައްސަމުން ގެންދިއައީ އިންތިހާއަށެވެ. ނުދެއްކިޔެއް ކަމަކު އޭނަ މުޅިން ރޫޅިވެފައިވާ ކަމުގެ އިހްސާސް އަހަންނަށް ކުރެވެއެވެ. ކުދި ކުދިވެފައިވާ އެހިތް އިތުރަށް ފުނޑު ކުރަމުން އަހަރެން ގެންދިޔައީމެވެ. އޭނަ ކުރިމަތީގައި އޭނަގެ ރަހުމަތްތެރިންނަށް ފްލައިން ކިސް ފޮނުވަމެވެ. ލޯބީއޭ ކިޔާ ގޮވަމެވެ. އޮޅިގެންވެސް ނާއި އަހަންނާއި ދިމާއަށް އެއްޗެކޭ ނުބުނެއެވެ. ހަތަރު ކަޅި ހަމަވާ ކޮންމެ ފަހަރަކު ހިިނިތުން ވެލައެވެ. އެއްވެސް ކަމެއް ނުވާ ފަދައިންނެވެ. އެންމެ ރަނގަޅޭ ބުނާ އުސޫލުން ނެވެ.\nއަހަރެންގެ ލޯބިވެރިޔާއޭ ކިޔާ ކުދިން އަހަރެން އޮފީހަށް ގެންދަން ފެށީމެވެ. ނާއި އަށް ވުރެ މާ ރީތި ލޫޅާފަތި ކުދިންނެވެ. އެކުދިންނާއިވެސް ނާއި ވާހަކަ ދައްކަނީ ރަހުމަތްތެރިއެއްގެ ގޮތުންނެވެ. ކެތްނުވުމުން ނޭނގޭކަމަށް ހަދާ ނާއި ދަނީ ފާހާނާއަށެވެ. އެނބުރި އަންނަ އިރު ރަތްވެފައިވާ ލޯ ފެނުމުން އެއައީ ރޮއިފަކަން އަހަރެންނަށް އެނގެއެވެ.\nހަތް މަސް ފާއިތުވެގެން ދިޔައީއެވެ. ނާއި އަހަރެން ދެކެ ލޯބިވަމުން ގެންދިޔައެވެ. ނުބުންޏަސް ، ނުދެއްކިޔަސް ، ހާމަ ނުކުރިޔަސް އަހަންނަށް އެނގެއެވެ. އެހެނަސް އެނގޭ ކަމަކަށް ނުހަދަމެވެ.\nކުއްލިޔަކަށް ނާއި ރާއްޖޭން ބޭރަށް ފުރައިފިއެވެ. އަހަންނަށް ލިބުނީ ސިހުމެކެވެ. އޮފީހުން ކެނޑިގެން އޭނަ ދިޔައީ ކިޔަވަން ބާއެވެ. ނުވަތަ އަހަންނާއި ދުރަށް ހެއްޔެވެ؟ ސަބަބަކީ ކޮބާ ހެއްޔެވެ؟ އޮފީހުގައި އަހަންނަށް ވޭތުކުރެވޭ ވަގުތުތަށް ފޫހިވާން ފެށިއެވެ. ކޮްނމެވެސް ވަރަކަށް އަހަންނަށް އޭނަޔާ ދޭތެެރޭ ވިސްނެން ފެށިއެވެ. އުނދަގޫ ކުރާނެ މީހަކު ނެތީމަކަމަށް އަހަރެން ގަބޫލު ކުރީމެވެ.\nގޮތުގައި ހިފަހެއްޓުމުގެ ގޮތުން އަހަރެން ވެސް ހުރީއެވެ. މާގިނަ ދުވަހެއް ނުވެ އަންނާނެކަން އަހަންނަށް އެނގެއެވެ. އެހެނަސް ވީ އެހެންނެއް ނޫނވެ. އޭނަ ދިޔަ ފަހުން އަހަރެއް ވީއެވެ. އެއްވެސް ހަބަރެއް ނުވެއެވެ. ފޭސްބުކް އިން އަހަރެން އޭނަ ފެނޭތޯ ބެލީމެވެ. އެހެނަސް އޭނަގެ އެކައުންޓް ވީ ޑީއެކްޓިވޭޓް ކޮއްފައެވެ. އަހަންނަށް އެެއްވެސް އަންހެން ކުއްޖަކާ ދޭތެރޭވެސް ނުވިސްނެއެވެ.\nއަހަރެންގެ އުޅުމަށް ބަދަލު އަންނަމުން ދިޔައެވެ. ނާއިގެ ދައްތައަށް އަހަރެން ގުޅީ ކެތް ނުކުރެވިގެންނެވެ. އަންހެން ކުއްޖެއްގެ ކެތްތެރިކަން އަހަންނަށް އެނގުނީ އެދުވަހުއެވެ. ތެދުވެރި ލޯބި އަހަންނަށް ދަސްވީ އެދުވަހުއެވެ. މައުސޫމް ހިނިތުން ވުމެއްގެ ފުރަގަހުގައި ފޮރުވިފައިވީ ހިިތާމަޔާއި ހިތްދަތިކަން އެދުވަހު އެނގުނެވެ. އަހަންނަށް ކަންތައް ކުރެވުނީ ރަނގަޅަކަށް ނޫނެވެ.\nނާއި އަކީ ހިތުގެ ބަލި ހުންްނަ ކުއްޖެކެވެ. އާއިލީ ހާލަތުގެ ގޮތުން އެންމެންނަށް ސިއްރު ކޮއްގެން ލިބޭ ފަހަރަކު ބޭސް ކައިގެން ނުލިބޭ ފަހަރު ކެތް ކޮެއްގެން ހުންނަނީއެވެ. މެޔަށް ވާތަދާ މީހާއަށް ވާ ގޮތް އަހަންނަކަށް ނޭނގެއެވެ.އެހެނަސް ވޭން ހުންނަ ކަމެއް ކަން އެނގެއެެވެ. ދިރިއުޅުމާއި މަރުވުމާއި ދޭތެރޭ ހަނގުރާމަ ކުރަމުން އައި ނާއި އުފަލެެއް ހޯދުމަށް އަހަރެން ގާތަށް އައުމުން އަހަރެން އެޭނަގެ ބޭނުން ކޮއް އެއްލާލީއެވެ. ހިތުގައި ޖެއްސީއެވެ. ހަރު ހިތެއްގެ ވެރިޔަަކަށް ވީއެެވެ. ކުޑައިރު ގޮތެއް ނެތް މީހެެއްގެ ޝިކާރަޔަކަށް ވި ނަާއި އަށް އަހަރެންގެ ފަރާތުންވެސް ލިބުނީ ގުނާ އަދަދު ނުކުރެވޭ ވަރުގެ ހިތާމަތަކެވެ.\nނާއި އަހަރެން ދެކެ ވީ ލޯތްބެވެ. ހަގީގީ ލޯތްބެވެ. ހުރިހާ ހިތާމައެއް އެކަނި ތަހައްމަލް ކުރަމުން އޭނަ ދިޔައިރު އަހަންނަށް ހީީ އެއީ ގޮތެއް ނެތް އަންހެނެއްގެ ގޮތުގައެވެ. ޓްރިވެންޑްރަމްގެ ކޮސްމޯ ހޮސްޕިޓަލުގައި އެޑްމިޓްކުރެވިފައި އޮތް ނާއި ގާތަށް އަހަރެން ދިޔައީ މާފަށް އެދޭށެވެ. އަހަރެންގެ ހަޔާތަށް އަނބުރާ އޭނަ ގެންނާށެވެ. ނުދެވުނު އުފާތަށް ހޯދަ ދޭށެވެ.\nއަހަރެން ފެނުމާއި އެކު ނާއި ހިނިތުނވެލިއެވެ. އެ ހިނިތުންވުމެވެ. މިޔަދު އަހަންނަށް އެ ހިނިތުންވުން ރީިތި ވެއްޖެއެވެ. އަހަރެންގެ ގާރލްއަށް ނާއި ވެއްޖެއެއެވެ. ލޯބިވެވިއްޖެއެވެ. އެހެނަސް ވަގުތު ފާއިތު ވީއެވެ. އަހަންނަށް ކުރެވުނު ކުށުގެ އަދަބު އަހަންނަށް ލިބެން ޖެހޭނެއެވެ. ނާއިގެ ދުލުން އެންމެ ފަހު ފަހަރަށް ނުކުތް ޖުމްލަތަށް މަތިނ އަހަންނެއް ހަނދާނެއް ނުނެތޭނެއެވެ. ހިނިތުންވަމުން އޭނަ ބުނީ އަހަރެން ދެކެ ލޯބިވާ ވާހަކައެވެ. އަަހަންނަށް އުފާވެރި ހަޔާތަކަށް އެދޭ ވާހަކައެވެ. އަހަރެން ކޮޓަރީގެ އަލަމާރިތެރެ ރަނގަޅަށް ބެލުމަށެވެ. އޭނަ މަތިން ހަނދާން ބެހެއްޓުމަށެވެ.\nއެންމެ ފަހުގެ ނޭވާ ނާއި ދޫކޮށްލީ އަހަރެންގެ ކުރިމަތީގައެވެ. ހިނިތުންްވެ އޮވެގެންނެވެ. އެ އަތް އަހަރެންގެ އަތުގެ ތެރޭގައި ވީ ހާލުގައެވެ.\nމާލެ އައުމަށްފަހު އަހަރެން ހޭވީ އަލަމާރިއެވެ. އަހަންނަށް ފެނުނީ ފޮތެކެވެ. އަހަރުމެން ދެމީހުން އެރެޔާއި ހަމައަށް ޖެހެންދެން ދެއްކި ހުރިހާ ވާހަކައެއް އޭގަވީ ލިޔެފައެވެ. ގަޑިޔާއި ދުވަހާއި އެއްކޮށެވެ. އެންމެ ފަހުގެ ސޮަފްހާގައި ލިޔެފައިވިއެވެ. އަހަރެންގެ ލޯބި ނުލިބެނީސް ނުދާނެކަމަށެވެ. ތެދެކެވެ.\nއަހަރެންނަށް ލޯބިވެވުނެވެ. ނުވެވުނު ނަމަ ނާއި ނުދާނެއެވެ. މިހާރު އަހަރެން އަންހެން ކުދިންނަށް އިހްތިރާމް ކުރަމެވެ. އެހެނަސް މި ހިތެއް ނުދެވުނެވެ. އަހަރެންެގެ ޑްރީމް ގާރލް އަހަރެންގާތު ވެފައި\nދިޔައީއެވެ. ނޭނގި ހުއްޓައެވެ. އެވަރުގެ ސާފު ސީދާ ލޯތްބެއް ދެން އަހަންނަކަށް ނުލިބޭނެއެވެ. ކިތަންމެ ރީތި ސޫރައެއް ލިބުނުކަމުގައި ވިޔަސްމެއެވެ. ފުވައްމުލަކަށް އުފަން ކަމުގައި ވިޔަސް މެއެވެ.\nVarah reethi vaahaka eh mi kurin ves kee vaahakaeh.. mivaahakah kiyaafa kurin v ruin ..\nIs thisareal story ? V bey nun real stry kiyan\nsorry pinky.. mee aslu story ey nun. mee hama khiyaaly vaahaka ey.\nshadhi ah thank u.. aslu mee kurin radio ga work kuri eru liyun story ey. dhen soft othyma publish kohly.. ekam varah avahah new stories fennaa ne. insha allah.\nWow, v v rythi… I luv it… Hope to see ur more stories… I’m waiting………… 🙂\nHaadha Goheyeboth BT vvvvv awesome\ngr8 job natts…..masha allah,vvvv reethi!v furihama!natts thy anhen kuhjehtha??hama ahaaly….ehn story akah wait kuran…gud luck natts!!!\nthank you all .. and please do comment so i wud know to improve.. @maee.. yes mee anhen kuhjje 🙂 meeheh ge wife ey.. 🙂 baby ey ge mom ey 🙂\nvvvvv reethi..hyvany hama real hen\nV v v salhi.. Looking forward for more stories.. Best of luck swyt heart.\nvarah hadi.. i dont like this… 😛\nanonumous .. thnks fordcomment.. dhen faharakun anonymous ah kamudhaane kahala vaahaka ey liyeveythoa balaanan. 🙂 bt let me knw wy u dnt like this 🙂\nnice story….natts real stories nuliyantha????\nvahakaige fahu jumlaiga “Fuvamulakah ufan kamugai viyas me eve” ehn liyefa in reason bunedheebala ? 😛\nfuwamulak kujjeh tha Naaee akee? ekam vahakaige nei kahneynge rah bunedheefa dhw ??\nor misaaleh jahalaafa tha? 😛\nBtw nice story 😀\nBecause that island girls are nice hama you don’t now tha??? ?????\nnyc……………story!!!!!!!.waiting……..4 more!!!!! 🙂 🙂\nލޯބި September 12, 2015\nހިތް މިއެދޭ ސޫރައޭ ތީމަގޭ (ފުރަތަމަ ބައި)\nލޯބި February 3, 2017\nހިތާމަ އިއުލާން އެހެނިހެން ލޯބި July 24, 2019


Oggy Green Street ah soi kohfi\nއޮގީ ގްރީން ސްޓްރީޓަށް ސޮއި ކޮށްފި\nއެފްއޭއެމުން ހޮވި 2018 ވަނަ އަހަރުގެ އެންމެ މޮޅު ޒުވާން ކުޅުންތެރިޔާގެ އެވޯޑާ އޮގީ (ކ) ހަވާލު ވަނީ :- ފޮޓޯ: އަހުމަދު ޝުރާއު | އަވަސް\nމިދިޔަ ސީޒަންގައި ށ. ފޯކައިދޫ ފުޓްބޯޅަ ޓީމަށް ކުޅުނު ޒުވާން ފޯވަޑް މުހައްމަދު ޖައިލަމް (އޮގީ) ކުރިއަށް އޮތް ސީޒަންގައި ކުލަބު ގްރީން ސްޓްރީޓަށް ކުޅެން ސޮއި ކޮށްފި އެވެ.\nޑިސެމްބަރު މަހު ފަށަން ތާވަލު ކޮށްފައިވާ އާ ސިޒަނަށް ގްރީން އަށް ސޮއި ކުރި އެންމެ ފުރަތަމަ ކުޅުންތެރިޔަކީ އޮގީ އެވެ. މިދިޔަ އަހަރު އިންޑިއަން އޯޯޝަން އައިލެންޑް ގޭމްސްގައި ސީނިއާ ޓީމަށް ކުޅެން ފެށި އޮގީ ވަނީ ފޯކައިދޫ ޓީމާއެކު ރަނގަޅު ކުޅުމެއް ދައްކާފަ އެވެ.\nއިންޑިއަން އޯޝަން އައިލެންޑް ގޭމްސްގައި އޭނާ ވަނީ ރީޔޫނިއަން އާއި މަޔޯޓޭ އާ ދެކޮޅަށް ކުޅެފަ އެވެ. ރީޔޫނިއަން މެޗުގައި ލަނޑު ޖަހާނެ ރަނުގެ ފުރުސަތެއްވެސް އޭނާ އަށް ލިބުނެވެ. އެފްއޭއެމުން ހޮވި 2018 ވަނަ އަހަރުގެ އެންމެ މޮޅު ޒުވާން ކުޅުންތެރިޔާގެ އެވޯޑް ހޯދި އޮގީ ގުރީން އަށް ގެންދިއުމަށް އެ ކުލަބުން މީގެ ކުރިން ވަނީ މަސައްކަތް ކޮށްފަ އެވެ. އެ ކުލަބަށް އޭނާ ބަދަލުވުމަށް އެންމެ ބޮޑަށް ބާރު އެޅީ، މިދިޔަ ތިން އަހަރު މާޅޮސް އަދި ފޯކައިދޫގައި އޭނާ އަށް ކޯޗް ކޮށްދިން އަލީ ނިޝްތާރު މުހައްމަދެވެ.\nމިދިޔަ އަހަރު އަނިޔާވެ ސީޒަންގެ ވަކި ހިސާބަކުން ކުޅުމާ ދުރައް ދާން ޖެހުނު ނަމަވެސް ސީޒަން ފަށާއިރު އޭނާ ފިޓް ވާނެ ކަމަށް ގްރީންއިން ބުނެ އެވެ. ގްރީން އަށް އޭނާ ސޮއި ކުރީ ތިން އަހަރުގެ އެއް ބަސްވުމެއްގެ ދަށުންނެވެ. މިދިޔަ އަހަރު ދިވެހި ޕްރިމިއާ ލީގަށް ފަހު ގްރީންގެ ކޯޗް ކަމުން އަލީ ސުޒޭން އިސްތިއުފާ ދިނުމުން އެ ޓީމުން ކޯޗް ކަމަށް ހަމަޖެއްސީ ނިޝްތާރު އެވެ. ސުޒޭން މިހާރު މަސައްކަތް ކުރަނީ ސީނިއާ ގައުމީ ޓީމުގެ އެސިސްޓެންޓް ކޯޗުގެ މަގާމުގަ އެވެ.\nގްރީން އަށް ކުޅުނު ސީނިއާ ބައެއް ކުޅުންތެރިން މި ސީޒަންގައި އެ ޓީމު ދޫކޮށްލާނެ ކަމަށް ބެލެވެ އެވެ. މުހައްމަދު އުމޭރު، މުހައްމަދު އާރިފް (ބަކާ) އަހްމަދު ރަޝީދު (އަންމަޑޭ) ކުރިއަށް އޮތް ސީޒަންގައި ގުރީންގައި މަޑު ކުރާނެ ކަމަކަށް ނުބެލެވެ އެވެ. އުމޭރު ގެންދިއުމަށް މާޒިޔާއިން މަސައްކަތް ކުރަމުންދާ ކަމުގެ ވާހަކަތައް ވަނީ ގަދަ ވެފަ އެވެ.\nގްރީން އަށް ބަދަލު ވާނެ ކަމަށް ދެން ބެލެވޭ ކުޅުންތެރިޔަކީ މިދިޔަ އަހަރު ފޯކައިދޫއަށް ކުޅުނު ގައުމީ ޓީމުގެ ކުރީގެ މިޑްފީލްޑާ އަންސަރު އިބްރާހިމް (އަންކޮ) އެވެ.


Israel in theyo gannaakan deal eh nuhadhan: Lebanon\nއެއްގަމު މަގުން އަޅާފައި އޮތް ތެޔޮ ހޮޅިއެއް: ލުބްނާނަށް ތެޔޮ ސަޕްލައި ކުރަނީ މިސްރުން\nލުބްނާނަށް ބޭނުންވާ ތެޔޮ އިޒްރޭލުން ގަންނަން ސަރުކާރުން ޑީލެއް ހަދައިފި ކަމަށް ބުނެ މީޑައި ދެކެވޭ ވާހަކަތަކަށް ބޮޑުވަޒީރު ނަޖީބު މިގާތީގެ ސަރުކާރުން ދޮގު ކޮށްފި އެވެ.\nއިޒްރޭލާ ހަވާލާ ދީފައި ހުރި ޚަބަރުތައް ބުނާ ގޮން އުރުދުންގެ ތެރެއިން ލުބްނާނަށް ތެޔޮ ފޯރުކޮށް ދިނުމަށްޓަކައި އެމެރިކާގެ ރުހުން ލިބިފައިވެ އެވެ.\nލުބްނާނަށް ތެޔޮ ފޯރުކޮށް ދިނުމަށް މަޝްވަރާ ކުރެވިފައިވާ ކަމަށާއި އެކަން ކުރަން ނިންމާފައި އޮތް ގޮތަކީ އުރުދުން އާއި ސީރިއާ މެދުވެރިކޮށް ލުބުނާނަށް ތެޔޮ ސަޕްލައި ކުރުން ކަމަށެވެ.\nމި ވާހަކަތައް ޚަބަރުތަކުގައި ފެތުރިގަތުމާއެކު ލުބްނާން ސަރުކާރުން ތެޅިފޮޅިގަނެ ވަނީ ދިގު ބަޔާނެއް ނެރެފަ އެވެ.\nލުބްނާންގެ އެނާޖީ އެންޑް ވޯޓާ މިނިސްޓްރީން ބުނާ ގޮތުން އެ ގައުމަށް ބޭނުންވާ ތެޔޮ ހޯދުމަށް މަޝްވަރާ ކުރެވެނީ މިސްރާ އެވެ. އަދި އެއްބަސްވުމުގައި ހިމެނޭ މުހިންމު ޝަރުތަކީ ތެޔޮ ސަޕްލައި ކުރަން ޖެހޭނީ މިސްރުން ކަމަށެވެ.\nއެނާޖީ މިސްޓްރީން ބުނީ ލުބްނާން ތެލަށްޖެހިފައި އޮތް އޮތުން ނައްތާލުމަށްޓަަކައި އެމެރިކާ އެހީތެރިވާ ކަމަށެވެ. އަދި މިސްރުން ތެޔޮ ސަޕްލައި ކުރުމުގައި މިސްރާ މަޝްވަރާ ކުރުމުގައި ވެސް އެމެރިކާ އެހީތެރިވި ކަމަށެވެ.\nމިނިސްޓްރީން ބުނީ ލުބްނާނަށް ބޭނުންވާ ކަރަންޓް އުރުދުންއިން ފޯރުކޮށްދޭ ގޮތަށް އެއްބަސްވެވިފައިވާ ކަމަށާއި އެކަން ކުރަން ހަމަޖައްސާފައި ވަނީ ސިރިއާ ތެރެއިން އަޅާފައި ހުރި ކޭބަލުތަކުން ކަމަށެވެ.\nލުބްނާންގައި ފައިސާގެ އަގުވެއްޓި މުދާ އެތެރެ ކުރަން ބޭނުންވާ ބޭރު ފައިސާ ނުލިބުން ވަނީ ބޮޑު މައްސަލައަކަށް ވެފަ އެވެ. ތަކެތީގެ އަގު ބޮޑުވުމާއި ޚާއްސަކޮށް ތެޔޮ އެތެރެ ނުކުރެވުމުގެ ސަބަބުން މުލި ގައުމުގައި ވަނީ ހަމަނުޖެހުން އުފެދިފަ އެވެ.\nމެދުއިރުމަތީ އަރަބި ގައުމުތަކާއެކު ލުބްނާނުން ކުރި މަޝްވަރާގައި ލުބްނާނަށް ބޭނުންވާ ހުރިހާ ވަސީލަތެއް ފޯރުކޮށްދޭން ތައްޔާރު ކަމަށް އޮތީ ބުނެފަ އެވެ. އެހެން ނަމަވެސް ހިޒްބުﷲ އިން ސަރުކާރު މައްޗަށް ބާރު ހިންގުން މައްސަލައަކަށް ވާނެ ކަމަށް ވެސް އޮތީ ބުނެފަ އެވެ.\nލުބްނާން ސަރުކާރުން ހިންގުން ހަރުދަނާކޮށް ނަޖީބު މީގާތީގެ ފުރިހަމަ ކޮންޓްރޯލްގައި ލުބްނާން ހިނގަން ފަށާއިރަށް އަރަބި ގައުމުތަކުން ބޮޑެތި އެހީ ދޭނެ ކަމަށް ވެސް އޮތީ ބުނެފަ އެވެ.\nސީރިޔާ އިޒްރޭލް މިސްރު + މެދު އިރުމަތި ޖޯޑަން ލުބްނާން


Maumoon Jeheynee Kusheh Neh Kan Saabith Kohdhehvan - Khaleel - Vaguthu\nމައުމޫން ޖެހޭނީ ކުށެއް ނެތް ކަން ސާބިތުކޮށްދެއްވަން – ޚަލީލް\nމައުމޫން ފުލުހުންގެ ލޯންޗެއްގައި މާލެ ގެންނަނީ – ވަގުތު އިމޭޖްސް: އަޝްހާދް އަބްދުﷲ (ޖެރީ)\nރައީސް މައުމޫން ތަހުގީގަށް އެއްބާރު ލެއްވުން ނުދެއްވުމަކީ ސުވާލު އުފެދޭ ކަމެއް ކަމަށާއި ކުށެއް ނެތްކަން ސާބިތުކޮށްދެއްވަން ޖެހެނީ މައުމޫން ކަމަށް ޕީޕީއެމްގެ ސެކްރެޓަރީ ޖެނެރަލް ޑރ.އަބްދުﷲ ޚަލީމް ވިދާޅުވެއްޖެއެވެ.\nރައީސް މައުމޫން ގެ އޮފީހުން ދާދި ފަހުން ނެރުނު ބަޔާނާއި ގުޅިގެން "ވަގުތު" އަށް މައުލޫމާތު ދެއްވަމުން ޚަލީލް ވިދާޅުވީ ރައީސް މައުމޫނަކީ ޕީޕީއެމްގެ ކުރީގެ ރައީސް ކަމަށެވެ/\n"މައުމޫނަކީ ރާއްޖޭގައި 30 އަހަރުގެ ދިގު ވެރިކަމެއް ކުރައްވައި ގައުމަށް ހެޔޮބަދަލުތަކެއް ގެނެސްދެއްވި ނަމޫނާ ވެރިއެއްގެ ގޮތުގައި ހުންނެވި ބޭފުޅެއް, އެހެންނަމަވެސް ފެބުރުއަރީ އެކެއްގެ ހުކުމަށްފަހު އެމަނިކުފާނުގެ މައްޗަށް ބޮޑެތި ތުހުމަތު ތަކެއް ވަނީ ކުރެވިފައި" ހަލީލް ވިދާޅުވިއެވެ.\nހަލީލް ވިދާޅުވީ ފުލުހުންގެ ތަހުގީގަށް އެމަނިކުފާނު އެއްބާރުލެއްވުން ދެއްވަންޖެހޭނެ ކަމަށެވެ.\n"މައުމޫން ފަދަ ބޭފުޅެއްގެ މައްޗަށް އެފަދަ ތުހުމަތު ތަކެއް ކުރެވިފައި ވުމުން އެމަނިކުފާނު އެބަޖެހޭ ކުށުން ބަރީއްޔަވާން. އެމަނިކުފާނުގެ ކުށެއްނެތްކަން ހާމަކޮށް ދެއްވުމަކީ އެމަނިކުފާނު ކުރައްވަން ޖެހިވަޑައިގަންނަވާނެ ކަމެއް. އެކަން ކުރެއްވުމަށް ފުލުހުންގެ ތަހުގީގަށް އެއްބާރުލެއްވުން ދެއްވަންޖެހޭނެ،" ޚަލީލް ވިދާޅުވިއެވެ.\nއޭނާ ވިދާޅުވީ ރައީސް މައުމޫނަކީ ޕީޕީއެމްގެ ކުރީގެ ރައީސް ކަމަށާއި އެމަނިކުފާނަށް އަދިވެސް ޕީޕީއެމްއިން ފުރުސަތު އޮންނަންވާނެ ކަމަށެވެ. "އެކަމަކު އެއަށްވުރެ ކުރިން އެމަނިކުފާނު ޖެހިވަޑައިގަންނަވާނެ ކުށެއްނެތްކަން ސާބިތު ކޮށްދެއްވަން،" ޑރ.ޚަލީލް ވިދާޅުވިއެވެ.\nމައުމޫންގެ މައްޗަށް އުފުލާފައިވާ ދައުވާއެއްގެ ޝަރީޢަތައް އިއްޔެ ކޯޓަށް ހާޒިރު ކުރުމުން މައުމޫން ވަނީ އިންސާނިއްޔަތައްޓަކައި ނަމަވެސް އެމަނިކުފާނު ދޫކޮށްލައިދިނުމަށް އެދިވަޑައިގެންފައެވެ.\nމައުމޫންގެ ޕާޓީއަށް މައުމޫން ސޮއި ކުރައްވައިފި\nފުލުހުންނަށް ވަނީ އަނިޔާވެރިވާން މަޖުބޫރު ކުރުވާފަ - ޑރ ހަލީލް\nއޭޕްރީލް 11, 2018 09:26\nއިންސާނިއްޔަތަށްޓަކައި މާ ރަނގަޅުވާނެ ރޮހިންޖާ މީހުންނާއި ފަލަސްޠީނު މީހުންނަށް އެހީވިއްޔާ. އެއީ ،މާ ގިނަ ބަޔެއް.\nއޭޕްރީލް 11, 2018 09:29\nރ.މައުމޫން ކުށެއް ކުރެއްވިކަން ސާބިތުކޮށް ދެއްވަންޖެހޭނީ އެމަނިކުފާނުގެ މައްޗަށް ތުހުމަތު ކުރި ފަރާތަކުން އިސްލާމީ ޝަރީއަތް ކޮބާ\nއޭޕްރީލް 11, 2018 16:29\nމައުމޫނު ހަނު ހުރުމާއި ގޮތްދޫނުކުރުމާއި ފޯނު ނުދިނުން ބަގާވާތުގަ ބައިވެރި ނުވާނަމަ ފިސާރި ކެރެންވާނެ -މައުމޫނުގެ ވެރިކަމުގަ މީހުން ނުކުރާކަންތަކާއި ނުފެންނަ ކަންތަކަށް އެއްބަސްކުރުވީ ކަނޑުފައްތާ ނޭވާހޮލިއަށް ފެނ އަރުވަގެން. އެކަމުގެ ވޭނުގަ މަރުވި މީހުނާއި މިހަރުވެސް ވޭން ތަހައްމަލް ކުރާމީހުން އެބަތިބި\nއޭޕްރީލް 11, 2018 09:51\nޚަލީލު ކަލޭ ތިޔައީ ފަނޑިޔާރުތަ... ތިޔައީ ޝަރުޢީދާއިރާ އަށް އަތްބާނާ ގޮތަކީ...\nއޭޕްރީލް 11, 2018 09:53\nއިންސާނިއްޔަތަށްޓަކައިތޯ ، ޢަދާވާތްތރިންނާ ގުޅިގެން ކޮއްކޮގެ ކަރުގައި ހިފާގެން ތި އުޅެނީ؟\n- މާދަމާރޭ ބޮޑު ހަނދު ކޭތައެއް ހިފާނެ\n- ޔާމީނަށް ކުރި ތާއީދު އަނބުރާ ގެނަސްފިން\n- ދެން ދުވަހަކުވެސް މި ސަރުކރަށް ތައީދެއް ނުކުރާނަށް\n- އިންތިޚާބު އަންނަންދެން މަޑުކުރާނޭކަމެއް ނެތް\n- މިހާރުން މިހާރަށް މި ކަންތައް އެބަ ނިންމަންޖެހޭ\nމހުރީ ކޮއްކޮގެ ކަރުގައި ހިފާގެންހުރެ މައުމޫނު ބޭރުކުޅަ ބައެއް ބަސްތައް! ވީމާ ޤާނޫނުތަކުގެބޭރުން ސަރުކަރު ވައްޓާލުމަށް މައުމޫނު ކުޅަ މަސައްކަތް މާތްﷲގެ ޤުދުރަތްތެރިކަމުން ބާޠިލްކުރެއްވިގޮތް އެއީ އީބްރަތުން ފުރިގެންވާ އިލާހީ މުޢުޖިޒާއެއް!\nއޭޕްރީލް 11, 2018 11:41\nއިލާހީ މުއުޖިޒާތޭ؟ އަޑު އަހަންތަ " އިނަސެންޓް އަންޓިލް ޕްރޫވަން ގިލްޓީ" އޭ ބުނާ އަޑު؟ މައުމޫނަށް ކުރާ ތުހުމަތުތަކަށް ވަނީ އިންކާރު ކޮށްފައި. އެހެންވިމާ އެ ތުހުމަތުތައް ސާބިތުކުރުމަކީ ދައުވާ ހުށަހެޅި ފަރާތުން (ދައުލަތުން) ކުރަން ޖެހޭނޭ ކަމެއް.\nއޭޕްރީލް 11, 2018 20:54\nދެމަފިރިންވެގެން ބޭބެގެ ޕާޓީގަޑު އަތުލީކީއްވެ؟\nވަރަށް ހެޔޮ ދުޢާ ސަލާން. މަނިކުފާނު ކިތަންމެ މައްޗަކަށް ކިޔަވާ ވިދާޅުވެގެން ހުންނެވިއެއް ކަމަކު، ތިޔަ ވިދާޅުވީކީ ރަނގަޅަކަށް ނޫން. ކުށެއް ނެތްކަން މައުމޫނު ސާބިތުކޮށްދޭކަށް ނުޖެހޭ. އޭގެ ބަދަލުގައި މައުމޫނު ކުށްވެރިވެއްޖެ ކަމަށް ކަނޑައަޅާ އެކަން ސާބިތުކޮށްދޭނީ އިންސާފެވެރި ޝަރީޢަތެއް ކުރައްވާ އިންސާވެރި ގާޒީއެއް. މަނިކުފާނު މިވަގުތު ހުންނެވި މަގާމުގެ ގޮތުން އެއްވެސް މީހެއްގެ ޝަރީޢަތާ ބެހި ހެދުމަކީ މަނިކުފާނު ކުރައްވަންޖެހޭ ކަމެއް ވެސް ނޫން. އަދި އެއްވެސް މީހެއްގެ މައްޗަށް ކުށެއްގެ ތުހުމަތު ކުރެވުމަކީ ވެސް މަނިކުފާނު އެކަމަށް ރައްދެއް ދެއްވަން ޖެހޭ ކަމެއް ވެސް ނޫން. ބައެއް ފަހަރު "މައުތުފީސް" އަކަށް ވިޔަސް، އަމުދުން ތިފެންވަރުގެ ޢިލްމީ މީހުންގެ ގޮތް ހުންނަން ޖެހޭނީ ބޭރުފުށުން އެކަންޏެއް ވެސް ނޫން ދެއްތޯ! ދެރަވަރު ދެއްތޯ!\nއޭޕްރީލް 11, 2018 11:15\nކުށެއް ކުރިކަން ސާބިތު ކުރުމަކީ ދައުލަތަށް ލާޒިމްކަމެއް، ނާޒިމަށް ހުކުމް ކުރީވެސް ތިކަހަލަ ގޮތަކަށް، ހުކުމުގައި އޮތީ ނާޒިމަށް ސާބިތުކޮށް ނުދެވުނޯ ފިސްތޯލައަކީ އޭނަގެ އެއްޗެއް ނޫންކަން، ބަލަ ދައުލަތަށް ސާބިތުކުރެވުނުތޯ އެއީ ނާޒިމްގެ އެއްޗެއްކަން.\nމިކޮމެންޓް ނުޖަހާނެ ވަގުތު ނޫހުން\nއޭޕްރީލް 11, 2018 11:23\nމައުމޫން ފުލުހުންނަށް ފޯނު ނުދެއްކެވުމަކީ ތަޙްޤީޤަށް ހުރަސްއެޅުއްވުން. އެއީ ޤާނޫނުލް ޢުޤޫބާތުގައި ކަނޑައެޅިގެންވާ ޖިނާއީ ކުށެއް. އެ ކުށުން ބަރީއަވާން ޖެހޭނީ މައުމޫން. އަނެއް ސުވާލަކީ ޤާނޫނާ ޚިލާފު ކަމެއް ނުކުރައްވާނަމަ ފޯނު ފޮރުއްވަންވީ ކީއްވެތޯ؟ މިހާރު މައުމޫން ރަނގަޅުވެގެން އުޅޭ މީހުން (ކުރިން މައުމޫނަށް ހެއްދެވި ނެހެއްދެވިއަށް ގޮވި މީހުން) މި ސުވާލަށް ޖަވާބުދީބަލަ.\nއޭޕްރީލް 11, 2018 11:29\nތިބޭފުޅުންނަށްވެސް ތިދަވަސް އަތުވެދާނެކަމަށް ވިސްނާތި، އެހެންނޫން ނަމަ . މައުމޫނު، އުއްތަމަ ފަޑިޔާރު، އަރީފު، ފަދަ މީހުންނަށް ތިދުވަހެއްނައިސް ،\nމަނިކާ ރޯއްޖާ ޚަލީލު މައުމޫނަށްވުރެކުރިން މިޤައުމުގެ ބޯކޮށް ފައިސާ ގެއްލިގެން ވެރިއެއްގެ އެކައުންޓަށް އެފައިސާ ޖަމާވެފައިވާކަން ދައުލަތުފެ މުވައްސަސާގެ ލިއުންތަކުން އެވަނީ ހާމަކޮށްފައި.\nއެތުހުމަތުތަށް ދޮގުކުރައްވައި މި ރައީސް ނުޖެހޭތޯ ދޮގެއްކަން ސާބިތުކުރައްވަން ؟\nތިހުންނަނީ ދީނާއި ޑރ ކަން އިސްފަސްވެ ހަފުސްވެ ފައިސާޔާ މަތިވެރި މާޤާމަށް އަވަލާފަ .\nއޭޕްރީލް 11, 2018 14:30\nމައުމޫނަކީ ކުއްވެރިއެއްކަމަށް ކަލޭ ސާބިތު ކޮއްދީބަލަ\nއޭޕްރީލް 11, 2018 14:48\nޚަލީލު ޕީއެޗްޑީ އޮތަސް ނޭނގޭދޯ، ދައުވާ އުފުލޭ ފަރާތް ނުޖެހޭ ކުށެއް ނެތަކަން ސާބިތު ކުރާކަށް، ދައުވާ ކުރާ ފަރާތް ޕީޖީ ޖެހޭނީ ކުށް ސާބިތު ކުރަން ޝައްކެއް ނެތް މިނަވަރަށް. ޚަލީލު އަށް ނޭނގޭ ވާހަކަ ނުދައްކާ.\nއެހެންތަ އެކަން އޮންނީ ؟ ކަލޯ ހައްޔަރުކުރީމަވެސް ތިހެން ބިނާނެބާ؟


Mulhi raajje saafu kurumuge gaumee campaign honihiru dhuvahu fashanee Mulhi raajje saafu kurumuge gaumee campaign honihiru dhuvahu fashanee\nމުޅި ރާއްޖެ ސާފުކުރުމުގެ ޤައުމީ ކެމްޕެއިން ހޮނިހިރު ދުވަހު ފަށަނީ\nއެންވާރަމެންޓް މިނިސްޓަރ ޑރ.ޙުސައިން ރަޝީދު ޙަސަން\nމުޅި ރާއްޖެ ސާފުކުރުމުގެ ޤައުމީ ކެމްޕެއިން އަންނަ ހޮނިހިރު ދުވަހު ،ރައީސުލްޖުމްހޫރިއްޔާ އިބްރާހިމް މުޙައްމަދު ޞާލިޙް ފަށްޓަވައިދެއްވާނެކަމަށް އެންވަރަމެންޓް މިނިސްޓްރީން ހާމަކުރައްވައިފިއެވެ.\nމި ޤައުމީ ކެމްޕެއިން ކުރިއަށްގެންދިއުމަށް ހަމަޖެހިފައިވަނީ "ސާފު ރާއްޖެ އަހަރެންގެ ޒިންމާ" މި ޝިއާރުގެ ދަށުންނެވެ.\nމި ކެމްޕެއިނާ ބެހޭގޮތުން ނޫސްވެރިންނަށް މަޢުލޫމާތުދެއްވަމުން އެންވާރަމެންޓް މިނިސްޓަރ ޑރ. ޙުސައިން ރަޝީދު ޙަސަން ވިދާޅުވީ، މި ކެމްޕެއިން ފަށާނީ ހޮނިހިރު ދުވަހު ހެނދުނު ހަތްގަޑި ތިރީހުގައި މާލޭ މާފަންނު ޓަރފް ދަނޑުގައި ބާއްވާ ރަސްމިއްޔާތެއްގައިކަމަށެވެ. މިނިސްޓަރ ވިދާޅުވީ، މި ޤައުމީ ކެމްޕެއިން އެވަގުތު މުޅި ރާއްޖޭގައި ފެށިގެންދާނެކަމަށެވެ. އަދި މިކަމުގައި ރަށްރަށުގެ ކައުންސިލްތަކާއި ވަކިވަކި ފަރުދުންނާއި އެކި މުވައްސަސާތަކުގެ އެހީތެރިކަން ބޭނުންވާކަމަށްވެސް މިނިސްޓަރ ވިދާޅުވިއެވެ.\nމިނިސްޓަރ ވިދާޅުވީ މި ޤައުމީ ކެމްޕެއިނަކީ ވަކި އުމުރެއް އަދި ވަކި މުއްދަތެއް ކަނޑައަޅާފައިވާ ކެމްޕެއިނެއް ނޫންކަމަށެވެ. އެހެންކަމުން ރަށްރަށުގެ ކައުންސިލްތަކާއި ވަކި ފަރުދުންނަށް މި ކެމްޕެއިންގެ ހަރަކާތްތައް އިންތިޒާމް ކުރުމަށް މިނިސްޓްރީން އެހީތެރިކަން ދެމުން ދާނެކަމަށެވެ. މިނިސްޓަރ ވަނީ ކުނި މެނޭޖް ކުރުމުގައި ފަރުދީ ޒިންމާގެ މުހިންމުކަމާއި، އެމީހަކު އުފައްދާ ކުންޏަށް އެމީހަކު ޒިންމާވުމަކީ މުހިންމު ކަމެއްކަން ހާމަކުރައްވާފައެވެ.\nއެންވާރަމެންޓް މިނިސްޓަރ ވިދާޅުވީ، ރާއްޖޭގައި ކުނި މެނޭޖް ކުރުމަށް ދަތިތަކެއް އެބަހުރިކަމަށާ، އެ މައްސަލަ ހައްލު ކުރުމުގައި ހުރިހާ އެންމެންގެ އެއްބާރުލުން ބޭނުންވާ ކަމަށެވެ. އެގޮތުން ރަށްރަށުގައި އުފެދޭ ކުނީގެ ބާވަތްތައް ވަކިނުކޮށް އުކާލުމުގެ ބަދަލުގައި ކުނީގެ ބާވަތްތައް ވަކިކުރެވި އެއްފަހަރަށްވުރެ ގިނަފަހަރު ބޭނުންކުރެވޭ ޕްލާސްޓިކް ރިސައިކަލް ކުރުމާއި މެނޭޖް ކުރުމަށް ގިނަ މަސައްކަތްތަކެއް ކުރަންޖެހިފައިވާކަން މިނިސްޓަރ ވަނީ ފާހަގަކުރައްވާފައެވެ.\nމުޅި ރާއްޖެ ސާފުކުރުމުގެ ޤައުމީ ކެމްޕެއިނަކީ، ތިމާވެށި ރައްކާތެރިކުރުމަށް ސަރުކާރުގެ ފުރަތަމަ 100 ދުވަހުގެ ތެރޭގައި ހާސިލްކުރުމަށް ހަމަޖެހިފައިވާ ކަންތައްތަކުގެ ތެރޭގައި ހިމެނޭ ކަމެކެވެ.


Manmma Maru Nuvaakan Engunee Hashigandu Anndhan Ulhenikoh - Vaguthu\nމަންމަ މަރުނުވާ ކަން އެނގުނީ ހަށިގަނޑު އަންދަން އުޅެނިކޮށް\nއާޖެންޓިނާގައި މަރުވެގެން އެންދުމަށްޓަގައި ގެންދިޔަ އަންހެނަކު، މަރުނުވާކަން އެނގުނީ އެންދުމަށްޓަކައި މަސައްކަތް ކުރަމުން ދަނިކޮށެވެ. އުމުރުން 89 އަހަރުގެ އެ އަންހެން މީހާ މަރުނުވާކަން އެނގުނީ އޭނާގެ އަންހެން ދަރިފުޅަށެވެ. އޭނާއަށް އެވަގުތު މަންމަގެ ގައިން ދިރިހުރި ކަމުގެ ނިޝާންތައް ފެންނަން ފެށުމުންނެވެ.\nއެ އަންހެން މީހާއަކީ ޕްރައިވެޓް ހޮސްޕިޓަލެއްގައި ފަރުވާދެމުން ދިޔަ މީހެކެވެ. މިދިޔަ ހޮނިހިރު ދުވަހު މޭގަނޑުގައި ރިއްސާތީ އެ އަންހެން މީހާ ހޮސްޕިޓަލަށް ގެންދިޔައިރު، އޭގެ އަނެެއް ދުވަހު ޑޮކްޓަރުން ވަނީ، އޭނާ މަރުވެއްޖެ ކަމަށް ނިންމައި އުމުރުން 54 އަހަރުގެ އެ އަންހެން މީހާގެ އަތަށް މަންމަ މަރުވި ކަމުގެ ސެޓްފިކެޓް ދީފައެވެ. އެ ސެޓްފިކެޓްގައި ލިޔެފައި ވަނީ އެ އަންހެން މީހާ މަރުވީ ކާޑިކެޓް އެރެސްޓެއްގައި ކަަމަށެވެ.\nއަދި އެ އަންހެން މީހާގެ ޖަނާޒާ އެކަންތައް އެކަމަށް ހާއްސަ ތަނެއްގައި ކުރިއަށްގެންދަން ގެންދިޔައެވެ. އެ މީހުންގެ އޮންނަ ގޮތަކީ މަރުވާ މީހުންގެ ހަށިގަނޑު އެންދުން ކަމުން އޭނާގެ ހަށިގަނޑުވެސް އަންދަން ގެންދިޔައެވެ. އެހެން ނަމަވެސް އެ އަންހެން މިހާގެ ދަރިފުޅަށް ވަނީ މަންމަ މަރުނުވާ ކަމުގެ ނިޝާންތައް އެ ހަށިގަނޑުން ފެނިފައެވެ. އަދި ވަގުތުން އެކަން ހުއްޓުވަން އެންގިއެވެ.\nއަދި އެ އަންހެން މީހާ ވަނީ އާއިލާގެ ދެން ތިބި މީހުންނަށް އަންގާ މަންމަ މަރުނުވާ ކަން ކަށަވަރުކޮށްދީފައެވެ.\n"އަހަރެން އަންގަން ބޭނުންވަނީ މަންމަ މަރުނުވާކަން އެކަން އެނގުނީ އަންދުމަށްޓަކައި ލާ ކޮޓަރިއަށް ލީ ފަހުން އަހަރެމެންނަށް މަންމަގެ ހަށިގަނޑުން މަންމަ މަރުނުވާ ކަމުގެ ނިޝާންތައް ފެނުނު، އަހަރުމެން މިހާރު މި ދަނީ ކްލިނިކަށް". އާއިލާ މީހަކަށް އެއަންހެން މީހާގެ ދަރިފުޅު ފޮނުވި މެސެޖުގައި ވެއެވެ.\nއެ އަންހެން މީހާ ވަގުތުން ވަނީ ޕްރައިވެޓް ކްލިނިކަކަށް ގެންގޮސްފައެވެ. އޭނާ އަށް ފަރުވާދެމުން ދަނީ އައިސީޔޫގައެވެ.\nމިހާރު މިކަން ކަމާއި ގުޅުން ހުރި އިދާރާތަކުން ދަނީ ތަހުގީގު ކުރަމުންނެވެ.


Maruhoom Jaleel ge aailaa ah Raees, Thauziya vidhaalhu vejje - AO News\nމަރްޙޫމް ޖަލީލުގެ އާއިލާއަށް ރައީސް، ތަޢުޒިޔާ ވިދާޅުވެއްޖެ\nދައުލަތަށް ގިނަ ދުވަސްތަކެއްވަންދެން ޚިދުމަތްކުރައްވާފައިވާ ބ. ކުޑަރިކިލު ނޫރާނީމާގެ މުޙައްމަދު ޖަލީލް މިއަދުގެ ވަގުތެއްގައި ދެމިއޮތުމުގެ ޢާލަމަށް ދަތުރުކުރެއްވުމާ ގުޅިގެން، އެ ޢާއިލާއަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ފޯނުން ގުޅުއްވައި ތަޢުޒިޔާ ވިދާޅުވެއްޖެއެވެ.\nމުޙައްމަދު ޖަލީލަކީ، ދިވެހި ސަރުކާރަށާއި ރައްޔިތުންނަށް ވަރަށް އިޚްލާޞްތެރި ޚިދްމަތްތަކެއް ކޮށްދެއްވި އަދި ސަރުކާރުގެ ވަރަށް މުހިންމު މަޤާމުތަކެއް ފުރުއްވާފައިވާ ވަރަށް ޚިދުމަތްތެރި ބޭފުޅެއް ކަމުގައި ރައީސް ވަނީ ފާހަގަކުރައްވާފައެވެ،\n74 އަހަރުފުޅުގައި ޖަލީލް އަވަހާރަވިއިރު، އެ މަނިކުފާނުވަނީ ދިވެހިރާއްޖެއަށް އެކި ދާއިރާތަކުން އަގުހުރި ގިނަ ހިދުމަތްތަކެއް ކުރައްވާފައެވެ.\nމި ގޮތުން މަރްޙޫމް މުޙައްމަދު ޖަލީލުވަނީ ރައްޔިތުންގެ ޚާއްޞަ މަޖިލީހުގެ ބ. އަތޮޅުގެ މެންބަރުކަމާއި، ބ. އަތޮޅު އެޓަރނީ ޖެނެރަލްގެ އެހީތެރިޔާކަމާ، ކުޑަރިކިލު ކޯޓުގެ ޤާޟީކަމާއި، އެޓޯލްސް މިނިސްޓްރީގެ ގިނަ މަޤާމުތަކެއް ފުރުއްވާފައެވެ.. މީގެ ތެރޭގައި އެޓޯލްސް މިނިސްޓްރީގެ ސީނިއަރ އަންޑަރ ސެކްރެޓަރީގެ މަޤާމާއި، ވަކީލެއްގެ މަޤާމާއި، ޑިރެކްޓަރެއްގެ މަޤާމާއި، ސީނިއަރ އިންވެސްޓިގޭޓަރެއްގެ މަޤާމާއި، އިންވެސްޓިގޭޓަރެއްގެ މަޤާމު ހިމެނެއެވެ.\nމީގެ އިތުރުން ވެސް މަރްޙޫމް މުޙައްމަދު ޖަލީލް ވަނީ 26 ފަހަރެއްގެ މަތިން 13 އަތޮޅެއްގެ އަތޮޅު އޮފީސް ހިންގަވާފައެވެ. މީގެ ތެރޭގައި ހއ. އަތޮޅު އޮފީހާއި، ހދ. އަތޮޅު އޮފީހާއި، ށ. އަތޮޅު އޮފީހާއި، ޅ. އަތޮޅު އޮފީހާއި، ކ. އަތޮޅު އޮފީހާއި، އއ. އަތޮޅު އޮފީހާއި، އދ. އަތޮޅު އޮފީހާއި، ފ. އަތޮޅު އޮފީހާއި، ތ. އަތޮޅު އޮފީހާއި، ލ. އަތޮޅު އޮފީހާއި، ގއ. އަތޮޅު އޮފީހާއި، ގދ. އަތޮޅު އޮފީހާއި، ޏ. އަތޮޅު އޮފީސް ހިމެނެއެވެ.


Mihaaru Engijje: Afaal ge thafaathu sifathah | Mihaaru\nއަފްއާލް އޮސްޓްރޭލިއާގައި ކިޔަވަން އުޅުއްވިއިރު (ކ) އަދި ދާދި ފަހުން ރިސޯޓެއްގައި\nމިހާރު އެނގިއްޖެ: އަފްއާލްގެ ތަފާތު ސިފަތައް\n08 ޖޫން 2017 - 08:035comments\nމީގެ ހަތަރު ވަރަކަށް އަހަރު ކުރިން އަހުމަދު އަފްއާލް ހުރި ގޮތް ގިނަ މީހުން މިހާރު ހަނދާން ހުންނާނެ ހެނެއް ހިއެއްނުވެ އެވެ. އޭރު އޭނާގެ ބަރުދަނުގައި 84 ކިލޯ ހުއްޓެވެ. އުޅެނީ ވަރަށް ބަރުހެލިކޮށެވެ. ދުވުމާއި ކަސްރަތުކުރުމަކީ އެއްގޮތަކަށް ވެސް ކޮށް އުޅުނު ކަމެއް ނޫނެވެ.\nސިއްހީ ދާއިރާއާ ކިތަންމެ ބޮޑު ގުޅުމެއް އޮތް ނަމަވެސް ބިޔަކޮށް، ބަރުހެލިކޮށް ހުންނެވި އަފްއާލް ހިޔާލު ބަދަލުވީ ދެތިން އެކުވެރިޔަކު ކުރި ޗެލެންޖަކާ ގުޅިގެންނެވެ. އެ މީހުންނަށް އޭރު ގަބޫލުކުރެވިފައި އޮތީ އަފްއާލަށް އެކަން ނުވާނެ ކަމަށެވެ. ނަމަވެސް އޭނާ ވަނީ އެކަން ކުރެވޭނެ ކަން ކިތަންމެ ރަނގަޅަކަށް ވެސް ދައްކާދެއްވައިފަ އެވެ.\n"ދެ އެކުވެރިއަކު އެއް ދުވަހަކު އައިސް ބުނީ ތިމަންނަމެންނަށް ކަމެއް ކޮށްދެވިދާނެހޭ. އެހެން ބުނުމާ އެކު ވަގުތުން ބުނިން އާނއެކޭ. ދެން އެ މީހުން އެދުނީ ދިހަ ކިލޯ މީޓަރު ލޯންގް ރަންއެއްގައި ބައިވެރިވާން،" ދުވަން ފެށުނު ގޮތް އަފްއާލް ވިދާޅުވި އެވެ.\nދުވެގެން ހިކުމުގެ ކުރިން އަފްއާލް: ހަމައެކަނި ދުވެގެން 12 ކިލޯ ލުއިކުރި\nރައްޓެހިންގެ އެދުން އުފަލުން ބަލައިގަންނަވާ އެންމެ ފުރަތަމަ ރޭ އޭނާއަށް 27 މިނެޓުން ދުވެވުނީ އެންމެ ތިން ކިލޯ މީޓަރަށެވެ. އެ ދުވުން ނިންމާލިއިރު ހުރީ ވަރަށް ވަރުބަލިވެ، ހަދާނެ ގޮތް ހުސްވެފަ އެވެ. ދެން އިތުރަށް ކުރިޔަށް ނުގެންދެވޭނެ ކަމަށް ނިންމަވައިގެންނެވެ.\n"އެއީ 2012 ވަނަ އަހަރު ޑިސެމްބަރު މަސް. އެންމެ ފުރަތަމަ ދުވި ރޭ ވަރުބަލިވި ވަރުން ހިތަށްއެރި ނުވާނޭ. އެކަމަކު ވެސް އެ މީހުންނަށް އެ ކޮމިޓްމަންޓް ދެވިފައި އޮތީމާ ހިތަަށްއެރި ދުލެއް ނުކުރާނަމޭ. އެންމެ ފުރަތަމަ ޗެލެންޖަކީ ދިހަ ކިލޯ މީޓަރު ދުވަން. އެ ދުވުން ޖެހިގެން އައި އަހަރުގެ ފެބްރުއަރީ މަހު ނިންމާލިން އެއް ގަޑިއިރާއި ހަ މިނެޓުން،" އޭނާ ވިދާޅުވި އެވެ.\nއަފްއާލްގެ ފަލަ ހަށިގަނޑާ އެކު ދުވަން ފެއްޓެވިއިރު 84 ކިލޯ ހުރި ނަމަވެސް އޭނާ ފަހުން ވަނީ 12 ކިލޯ ލުއިކޮށްފަ އެވެ. އެ ލުއި އިހުސާސާ އެކު އޭނާ ނިންމެވީ ދުވުން މެދުކަނޑާނުލައި ކުރިޔަށް ގެންދަވާށެވެ. މިހާރު އެއީ އަފްއާލްގެ ހޮބީ އެވެ. އަދި އެއީ މިހާރު ދިރިއުޅުމުގެ އެއް ބަ އެވެ.\n"އޭގެ ފަހުން ބައިނަލްއަގުވާމީ ތިން މެރަތަން ދުވެފިން. ހަ ހާފް މެރަތަން ދުވެފިން. އެގޮތަށް ދުވަން ފެށުމުން ސިއްހަތަށް ވަރަށް ބޮޑު ބަދަލެއް އައި. ބާރަ ކިލޯ ލުއިވި. ވަޒީފާގައި ފަސޭހަތަކެއް ލިބިގެން ދިޔަ. ސިއްހަތު ރަނގަޅުވީމަ އެނާޖީ އިތުރުވި،" ރާއްޖޭގެ އެންމެ ބޮޑު އަމިއްލަ ހޮސްޕިޓަލް، އޭޑީކޭގެ މެނޭޖިން ޑިރެކްޓަރުކަން ކުރައްވާ އަފްއާލް ވިދާޅުވި އެވެ.\nޓީއެފްޖީން ބާއްވާ ލޯންގް ރަންގައި އަފްއާލް ދުވަނީ\nދާދި ފަހުން ފަޔަށް ލިބުނު ގެއްލުމަކާ ގުޅިގެން އޭނާ އަންނަނީ ފަރުވާ ހޯއްދަވަމުންނެވެ. އެކަމަށްޓަކައި ގަވާއިދުން ނުދުވެ ހުންނަވާތާ މިހާރު ހަތަރު ވަރަކަށް މަސް ވެއްޖެ އެވެ.\n"ވަރަށް އުނދަގޫ ކަމަކަށް ވޭ ނުދުވާ ހުރުމަކީ. މިހާރު ހެނދުނު ދުވަން ދާ ގަޑިއަށް ހޭލެވޭ. ލައިފްގެ އެއް ބަޔަށް ވެއްޖެ އެކަން،" އަފްއާލް ވިދާޅުވި އެވެ.\nއޭނާ ސިފަކުރައްވާ ގޮތުގައި ދުވުމުގެ ތެރެއިން ހަށިގަނޑަށް އައި ބަދަލުތަކާ އެކު، އުމުރުން 46 އަހަރުގައި ވެސް، އޭނާ އަށް އިހުސާސްކުރެވެނީ އެންމެ ޒުވާން ދައުރުގެ ޖޯޝާއި ފޯރި އެވެ. އެ ހަކަތަ އެވެ.\nއަފްއާލް ގެންދަވަނީ ދޭތެރެ ދޭތެރެއިން އިޖުތިމާއީ، ސިއްހީ، އަދި އިގްތިސާދީ ބައެއް ކަންކަމާ ބެހޭ ގޮތުން ލިއުއްވަމުންނެވެ. "އަފްއާލްސް ކޮލަމް"ގެ ނަމުގައި ހިންގާ ބްލޮގުގައި މައުލޫމާތު ހުރި ލިއުންތައް ގެންނަވަ އެވެ.\n"ލިޔުމަކީ ވަރަށް ކުރާ ހިތްވާ ކަމެއް. މިހާރު އަދާކުރާ ވަޒީފާ ނޫން އެހެން ވަޒީފާއެއް އަދާކުރާ ނަމަ ކުރާނެ ކަމަކީ ލިޔުން. އެގޮތުން ހިންގާ ބްލޮގްގައި ވަރަށް ތަފާތު އެކި ލިޔުންތައް ލިޔެފައި ހުންނާނެ. ބޮޑަށް ހުންނާނީ ސޯޝަލް އިޝޫސްތައް،" އޭނާ ވިދާޅުވި އެވެ.\nއޭޑީކޭ ހޮސްޕިޓަލުން ދާދި ފަހުން ބޭއްވި ހަފުލާއެއްގައި އަފްއާލް ވާހަކަދައްކަވަނީ.\n"ލިޔުމަކީ ވަރަށް ކުރާ ހިތްވާ ކަމެއް. ހާއްސަކޮށް ސައިންޓިފިކް ކަންތައް ހިމަނައިގެން ބޮޑަށް ލިޔަން ބޭނުން ވަނީ."\nހިލޭ ސާބަހަށް އެތައް ހިދުމަތެއް\nހިލޭސާބަހަށް ވެސް ވަރަށް ގިނަ މަސައްކަތްތަކެއް އަފްއާލް ގެންދަވަނީ ކުރައްވަމުންނެވެ. އެގޮތުން މޯލްޑިވްސް ރެޑް ކްރެސެންޓްގެ އެޑްވައިޒަރީ ކައުންސިލްގެ ޗެއާމަންގެ ގޮތުގައި ދެ އަހަރު ހިދުމަތް ކުރެއްވި އެވެ. އޭގެ އިތުރުން ތަޖުއްދީން ސްކޫލްގެ ސްކޫލް ބޯޑުގެ ޗެއާޕާސަން ކަން ކުރެއްވި އެވެ.\n"ދަރިފުޅުގެ ސްކޫލް ބޯޑުގެ ޗެއާޕާސަންއެއްގެ ގޮތުގައި ހުރިއިރު އެއް ސެޝަނަށް ބަދަލުކުރަން ވަރަށް ބޮޑަށް މަސައްކަތްކޮށްދިނިން. އެނޫން ވެސް އެކި ކަންކަމުގައި އެހީތެރިވެދީފައި ހުންނާނެ،" އޭނާ ވިދާޅުވި އެވެ.\nއަފްއާލް އަކީ "މޯލްޑިވްސް ރިސާޗް"ގެ ނަމުގައި ދިވެހިންގެ ބަޔަކު އިނގިރޭސިވިލާތުގައި ހިންގާ ޖަމިއްޔާއެއްގެ ރާއްޖޭގެ ގޮފީގެ އެޑްމިނިސްޓްރޭޓިވް އެންޑް ފައިނޭންސް ޑިރެކްޓަރެވެ. އެއީ އެކި ދާއިރާތަކުން މަތީ ތައުލީމް ހާސިލްކޮށްފައިވާ އިލްމީ އަދި ތަޖުރިބާކާރު ބަޔަކު ހިންގާ ޖަމިއްޔާއެކެވެ.\n"އެ ޖަމިއްޔާގެ މައިގަނޑު މަސައްކަތަކީ އިޖުތިމާއީ އެކި ކަންކަން ދިރާސާކުރުން. މި ޖަމިއްޔާގައި ޕްރޮފެސަރު އުގައިލް އާއި ޑރ. ޝާފިއު ފަދަ ބޭފުޅުން ހިމެނިވަޑައިގަންނަވާ. މިއީ ވަރަށް މުހިންމު މަސައްކަތްތަކެއް ކުރަމުން އަންނަ ޖަމިއްޔާއެއް،" އޭނާ ވިދާޅުވި އެވެ.\nއެނގިވަޑައިގެންފައި ހުރި އެއްޗެއް އެހެން މީހުން ދަސްކޮށްދެއްވުމަކީ އަފްއާލްގެ ޝައުގެކެވެ. އެގޮތުން ހިލޭ ސާބަހަށް އޭނާ ދަނީ ޔުނިވާސިޓީ އާއި ކޮލެޖްތަކުގައި ލީޑާޝިޕާ ގުޅޭ އެކި ސެމިނާތައް ހިންގަވަމުންނެވެ.\nމާޒިޔާގެ ޖެނެރަލް ސެކްރެޓަރީ ވައްހާބް (ވ) އާއި އޭޑީކޭ ހޮސްޕިޓަލުގެ މެނޭޖިން ޑިރެކްޓަރު އައްފާލް ސްޕޮންސާޝިޕް އެއްބަސްވުމެއް ބަދަލުކުރައްވަނީ. --ފޮޓޯ: ނިޝާން އަލީ/ މިހާރު\n"އަބަދުވެސް ކުރިއެރުމަށް ހިންގާ ކަންކަމުގައި ބައިވެރިވަން. ވަގުތު ދީގެން އެހެން މީހުންގެ ކުރިއެރުމަށް ކުރެވޭނީ ކޮން ކަމެއްތޯ ބަލަން. އެގޮތުން ލީޑަޝިޕް ސެމިނާތައް ހިންގަން. ޔުނިވާސިޓީ އާއި ރިސޯޓްތަކަށް ވެސް މާލޭގެ އެކި ސްކޫލްތަކަށް ވެސް ހިންގައިދެން. ހިލޭ ސާބަހަށް ހިންގާދިފައި ހުންނާނީ،" އޭނާ ވިދާޅުވި އެވެ.\nއިތުރު ލިޔުންތައް ރޯދަމަސް 2017 އަހުމަދު އަފްއާލް އޭޑީކޭ އަހުމަދު އަފްއާލް ކޮކާކޯލާ ލޯންގް ރަން ކޮކާކޯލާ ޓީއެފްޖީ ލޯންގް ރަން މޯލްޑިވިއަން ރެޑް ކްރެސެންޓް